Actress Rashmika Mandanna: പേരുമാറ്റാനൊരുങ്ങി രശ്മിക?; ആരാധകരോട് പേര് സജസ്റ്റ് ചെയ്യാനാവശ്യപ്പെട്ട് താരസുന്ദരി; മറുപടി വന്ന പേരുകളൊക്കെ സൂപ്പറാ! - rashmika mandanna tries to change her name recently; actress asks fans to suggestaname | Samayam Malayalam\nrashmika mandanna tries to change her name recently; actress asks fans to suggestaname\nപേരുമാറ്റാനൊരുങ്ങി രശ്മിക?; ആരാധകരോട് പേര് സജസ്റ്റ് ചെയ്യാനാവശ്യപ്പെട്ട് താരസുന്ദരി; മറുപടി വന്ന പേരുകളൊക്കെ സൂപ്പറാ!\nAnandha MB | Samayam Malayalam | Updated: 22 May 2020, 05:10:54 PM\nപ്രേക്ഷകരുടെ പ്രിയങ്കരിയുടെ പുതിയ നീക്കത്തിന് കൈയ്യടികളുമായി ഒപ്പം കൂടി ആരാധകരും !\nഒരിടക്കാലത്ത് 'ഇങ്കേം ഇങ്കേം ഇങ്കേം കാവലേ' എന്ന തെലുങ്ക് പ്രണയ യുഗ്മ ഗാനം കേരളക്കരയിൽ സൃഷ്ടിച്ച തരംഗം ചെറുതൊന്നുമായിരുന്നില്ല. ഗീതാഗോവിന്ദം എന്ന സിനിമയിൽ നിന്നുള്ള ഗാനമായിരുന്നു ഇത്. വിജയ് ദേവരക്കൊണ്ടയും രശ്മിക മന്ദാനയുമായിരുന്നു ചിത്രത്തിലെ പ്രധാന കഥാപാത്രങ്ങളായി എത്തിയത്. ഈ ചിത്രം ഹിറ്റായതോടെ അഭ്രപാളിയിലെ ഈ പ്രണയജോഡികളും ഹിറ്റായി മാറി. ഈ ചിത്രത്തിലൂടെ തന്നെ തെന്നിന്ത്യയിലൊട്ടാകെ വിജയ് ദേവരക്കൊണ്ടയും രശ്മിക മന്ദാനയും ആരാധകരെ സൃഷ്ടിക്കുകയായിരുന്നു. തുടർന്ന് ഈ താരജോഡിയിൽ പുറത്തിറങ്ങിയ സിനിമകളെല്ലാം തന്നെ ഏറെ ശ്രദ്ധിക്കപ്പെട്ടിരുന്നു.\nസരിലേരു നീകേവ്വരു എന്ന ചിത്രത്തിൽ മഹേഷ് ബാബുവിൻ്റെ നായികയായി എത്തിയ രശ്മിക ഇപ്പോൾ തെന്നിന്ത്യയിലെ മുൻനിരനായികമാരിലൊരാൾ കൂടിയാണ്. ചിത്രത്തിലെ രശ്മികയുടെ അഭിനയം ഏറെ ശ്രദ്ധിക്കപ്പെട്ടിരുന്നു. ചിത്രത്തിൽ അനിൽ രവിപുടി നടിക്ക് തികച്ചും വേറിടെട ഗെറ്റപ്പായിരുന്നു നൽകിയിരുന്നത്.\nഏത് കഥാപാത്രവും ഇവിടെ സേഫാണ്\nചിത്രത്തിലെ രശ്മികയുടെ ഡയലോഗ് ഡെലിവറി പ്രേക്ഷകരെ കുടുകുടാ ചിരിപ്പിക്കുകയും ചെയ്തിരുന്നു. ഏറ്റവുമൊടുവിൽ രശ്മിക എത്തിയത് നിഥിൻ്റെ നായികയായാണ്. ഭീഷ്മ എന്നായിരുന്നു ചിത്രത്തിൻ്റെ പേര്. തെന്നിന്ത്യയിൽ വലിയ ആരാധക പിന്തുണയുള്ള രശ്മിക ഇപ്പോൾ തൻ്റെ പേര് മാറ്റാനൊരുങ്ങുകയാണോ എന്ന സംശയമാണ് ആരാധകർ പങ്കവെക്കുന്നത്.\nഈ ലോക്ക് ഡൗണ് കാലത്തെ ഒഴിവു വേള രശ്മിക ആസ്വാദ്യകരമാക്കുന്നത് സോഷ്യൽ മീഡിയകളിലൂടെയാണ്. ഇൻസ്റ്റാഗ്രാമിലൂടെയും ട്വിറ്ററിലൂടെയുമൊക്കെ രശ്മിക ആരാധകരുമായി സംസാരിക്കാറുമുണ്ട്. ഒടുവിൽ രശ്മിക ട്വിറ്ററിലെത്തിയത് ആരാധകരോട് ഒരു ചോദ്യവുമായാണ്.\nAlso Read: പൃഥ്വി കൊച്ചിയിലെത്തി; സ്വയം ഡ്രെെവ് ചെയ്ത് ക്വാറന്റെെനിലേക്ക്\nഞാനെൻ്റെ പേര് മാറ്റുകയാണെങ്കിൽ അത് എന്താകണമെന്നാണ് നിങ്ങളുടെ ആഗ്രഹം, നല്ല രസായിരിക്കില്ലേ എന്നായിരുന്നു ഈ ട്വീറ്റിനു വന്ന മറുപടികൾ. ലില്ലി, തലാഷ്മികാ, പിങ്ക്, ഹണി, മോണാലിസ തുടങ്ങിയ പേരുകളാണ് ചില ആരാധകർ നടിയിക്കായി നിർദ്ദേശിച്ച പുതിയ പേര്. അല്ലു അർജുൻ നായകനാകുന്ന പുഷ്പയിൽ നായികയായെത്താനൊരുങ്ങുകയാണ് രഷ്മിക ഇപ്പോൾ.\nAlso Read: 'അല്ലിയുടെ ഡാഡ വരുന്നു ';പൃഥ്വിരാജും സംഘവും ജോര്‍ദാനില് നിന്നും നാട്ടിലേക്ക്, ചിത്രങ്ങള് കാണാം\nകടല്‍ക്കാറ്റേറ്റ് അനശ്വര രാജന്; 'ആങ്ങളമാര്' കാണുന്നില്ലല്ലോയെന്ന് സോഷ്യല് മീഡിയആര്‍ട്ടിക്കിള് ഷോ\nരശ്മിക മന്ദാന rashmika mandanna to change name rashmika mandanna pics rashmika mandanna name Rashmika Mandanna latest Pics Rashmika Mandanna Actress Rashmika Mandanna Actress Rashmika Mandanna\nWeb Title : rashmika mandanna tries to change her name recently; actress asks fans to suggestaname


ആ മെസേജുകള് ഞാനല്ല അയച്ചത്, എന്ത് സംഭവിച്ചാലും ഞാനല്ല ഉത്തരവാദി !!! വൈറലായി മിയയുടെ കുറിപ്പ്.. - metromatinee.com Lifestyle Entertainment & Sports\nഅല്‍ഫോണ്‍സാമ്മ എന്ന പരമ്പരയില് മാതാവിന്റെ വേഷത്തിലെത്തി മലയാള സിനിമയിലേക്ക് കയറിയ താരമാണ് മിയ ജോര്‍ജ്. ഒരു സ്മോള് ഫാലിമി എന്ന ചിത്രത്തിലാണ് ആദ്യം അഭിനയിച്ചത്. എന്റെ മെഴുതിരി അത്താഴങ്ങളായിരുന്നു താരം അവസാനമായി അഭിനയിച്ച ചിത്രം. മിയ മിയ എന്ന പേരില് ഉള്ള ഒരു അക്കൗണ്ട്ല് നിന്നും ആക്ടറെസ്സ് മിയ ആണെന്ന് പറഞ്ഞു ഒരുപാട് ആളുകള്‍ക്ക് മെസ്സേജസ് പോകുന്നതായും ചാറ്റ് ചെയ്യ്ത് കബളിക്കപ്പെടുന്നുണ്ടെന്ന് വെളിപ്പെടുത്തുകളുമായി താരം ഫെയിസ് ബുക്കില് കുറിച്ചു.\nപലരോടും നമ്പര് വാങ്ങി കാണാന് ഉള്ള ഡേറ്റ് വരെ കൊടുക്കുന്നുണ്ട് എന്നാണ് അറിഞ്ഞത്. മിയ എന്ന പേരില് എനിക്കൊരു അക്കൗണ്ട് ഇല്ല. അതിനാല് മറ്റു അക്കൗന്റ്‌സ്ലൂടെ വരുന്ന മെസ്സേജുകള്‍ക്ക് ഞാന് ഉത്തരവാദി അല്ലെന്ന് താരം സോഷ്യല് മീഡിയയില് കുറിച്ചു. സംഭവം സോഷയ്ല് മീഡിയയില് വൈറലായി മാറിയതോടെയാണ് താന് അങ്ങനെയൊരു കാര്യത്തെ ക്കുറിച്ച് അറിഞ്ഞിട്ടില്ലെന്നും ഫേസ്ബുക്കിലെ വ്യാജ അക്കൗണ്ടിനെ ക്കുറിച്ചും തുറന്നു പറഞ്ഞ് മിയ എത്തിയത്. ചാറ്റിന്റെ സ്‌ക്രീന് ഷോട്ടും മിയ പങ്കു വെച്ചിട്ടുണ്ട്. നിരവധിയാളുകളാണ് മിയക്ക് പിന്തുണയുമായി കമന്റ് ബോക്സില് വന്നത്.\nമിയയുടെ കുറിപ്പ് കാണാം. മിയ മിയ എന്ന പേരില് ഉള്ള ഒരു അക്കൗണ്ട്ല് നിന്നും മെസ്സെഞ്ചര് വഴി ആക്ടറെസ്സ് മിയ ആണെന്ന് പറഞ്ഞു ഒരുപാട് ആളുകള്‍ക്ക് മെസ്സേജസ് പോകുന്നതായും ചാറ്റ് ചെയ്യുന്നതായും അറിയാന് കഴിഞ്ഞു. സിനിമ സംവിധാനം ചെയ്യാന് പോകുന്നു എന്നാണ് ആള് പറയുന്നത്. പലരോടും നമ്പര് വാങ്ങി കാണാന് ഉള്ള അറേഞ്ച് മെന്‍റ്സ് വരെ എത്തി എന്നാണ് അറിഞ്ഞത്. ഞാന് മിയ എന്ന ഈ വെരിഫൈഡ് പേജ് ആണ് ഉപയോഗിക്കുന്നത്.\nമിയ എന്ന പേരില് എനിക്കൊരു അക്കൗണ്ട് ഇല്ല. അതിനാല് മറ്റു അക്കൗന്റ്‌സ്ലൂടെ വരുന്ന മെസ്സേജുകള്‍ക്ക് ഞാന് ഉത്തരവാദി അല്ല എന്ന് അറിയിക്കുന്നു.\nActress mIya’s viral facebook post\nഞാൻ വേണേൽ എഴുതി ഒപ്പിട്ട് തരാം . അങ്ങനെ ഒന്നും സംഭവിച്ചിട്ടില്ല – മിയ\nഭാവന ഞാന് കണ്ടിട്ടുള്ളതില് ഏറ്റവും ബ്രേവസ്റ്റ് ഗേള്, ഐശ്വര്യ ഭയങ്കര കള്ളിയും: റിമി ടോമിക്ക് പണികൊടുത്ത് അനൂപ് മേനോന്\nമിയയുടെ പുതിയ വീട് കാണാം.. !!\nഎന്ത് കൊണ്ട് പൃഥ്വിരാജ് സ്‌ത്രീവിരുദ്ധ സിനിമകളിൽ അഭിനയിക്കുന്നില്ല ?! മിയ പറയുന്നത് കേൾക്കൂ..\nRelated Topics:Miya George\nചൂടിനെ മറികടക്കാൻ കാറ് മുഴുവൻ ചാണകം മെഴുകി, തരംഗമായി ചിത്രങ്ങൾ…


വണ്‍പ്ലസ് 8 ടി 5ജി ആദ്യം ലോഞ്ച് ചെയ്യുന്നത് ഇന്ത്യയില്,സൂചനകള് ഇങ്ങനെ.! | OnePlus 8T 5G confirmed for India release, teased on Amazon ahead of launch\nവണ്‍പ്ലസ് 8 ടി യുടെ പ്രൊമോഷനുകള് ഇന്ത്യയില് വരുന്നുണ്ട് എന്നത് ശ്രദ്ധേയമാണ്, ഫോണ് ആദ്യം ഇന്ത്യയില് ലോഞ്ച് ചെയ്യാമെന്നും പിന്നീട് ആഗോള വിപണിയില് പ്രഖ്യാപിക്കാമെന്നും സൂചന നല്‍കി.\nNew Delhi, First Published Sep 21, 2020, 5:00 PM IST\nവണ്‍പ്ലസ് 8 ടി 5ജി ഇന്ത്യയില് ലോഞ്ചുചെയ്യുന്നതിനെക്കുറിച്ചുള്ള അഭ്യൂഹങ്ങള് ഇപ്പോള് കുറച്ചുകാലമായി കേള്‍ക്കുന്നുണ്ട്. ദീപാവലിയോടനുബന്ധിച്ചത് വണ്‍പ്ലസ് ആരാധകരെ സന്തോഷിപ്പിക്കാനായി എത്തുമെന്ന സൂചനകള് സത്യമാകുന്നതായി പുതിയ റിപ്പോര്‍ട്ട്. വണ്‍പ്ലസിന്റെ ഭാഗത്തു നിന്നും ഔദ്യോഗിക സ്ഥിരീകരണമുണ്ടായിട്ടില്ലെങ്കിലും ഇത് ആമസോണുമായി സഹകരിച്ച് വില്‍പ്പന ആരംഭിക്കുന്നതിന് മുന്നോടിയായി പ്ലാറ്റ്ഫോമില് ലിസ്റ്റുചെയ്തു. ലോഞ്ചിങ് തീയതി ഇതുവരെ സ്ഥിരീകരിച്ചിട്ടില്ലെങ്കിലും, ഫോണ് ഉടന് ഇന്ത്യയില് വിപണിയിലെത്തുമെന്ന് ടീസറുകള് സൂചിപ്പിക്കുന്നത്. ഒക്ടോബര് 14 ന് വണ്‍പ്ലസിനെ ഇന്ത്യയില് എത്തിച്ചേക്കുമെന്നാണ് വിവരം.\nവണ്‍പ്ലസ് 8 ടി യുടെ പ്രൊമോഷനുകള് ഇന്ത്യയില് വരുന്നുണ്ട് എന്നത് ശ്രദ്ധേയമാണ്, ഫോണ് ആദ്യം ഇന്ത്യയില് ലോഞ്ച് ചെയ്യാമെന്നും പിന്നീട് ആഗോള വിപണിയില് പ്രഖ്യാപിക്കാമെന്നും സൂചന നല്‍കി. റിപ്പോര്‍ട്ടുകള് പ്രകാരം, 8 ജിബി റാം, 128 ജിബി സ്റ്റോറേജ്, സ്നാപ്ഡ്രാഗണ് 865+ പ്രോസസറുമായി ചേര്‍ത്ത ഫോണിന് ശക്തമായ ഹാര്‍ഡ്വെയര് പിന്തുണയാണുള്ളത്. വണ്‍പ്ലസ് 8 ല് മുമ്പ് കണ്ട അതേ പാനലിനൊപ്പം ഫോണ് വരുമെന്ന സൂചനകളും ഉണ്ട്, പക്ഷേ ചെറിയ ട്വിസ്റ്റോടെ. അതുപോലെ, 90 ഹെര്‍ട്‌സ് വേഗതയില് 120 ഹെര്‍ട്‌സ് റിഫ്രഷ് റേറ്റില് 6.55 ഇഞ്ച് അമോലെഡ് പാനലില് പ്രവര്‍ത്തിക്കും. ബാറ്ററി വിഭാഗത്തില്, 65W ഫാസ്റ്റ് ചാര്‍ജിംഗിനുള്ള പിന്തുണയോടെ 4500mAh ബാറ്ററിയാണ് വണ്‍പ്ലസ് 8 ടിയില് പ്രതീക്ഷിക്കുന്നത്.\nക്യാമറകളും നവീകരിക്കുമെന്ന് പ്രതീക്ഷിക്കുന്നു. പിന് സജ്ജീകരണത്തെ സംബന്ധിച്ചിടത്തോളം, 48 മെഗാപിക്‌സലിന്റെ പ്രധാന സെന്‍സറുള്ള ഒരു ക്വാഡ് ക്യാമറ സജ്ജീകരണവും 16 മെഗാപിക്‌സല് അള്‍ട്രാവൈഡും5മെഗാപിക്‌സല് മാക്രോയും2മെഗാപിക്‌സല് ഡെപ്ത് സെന്‍സറും ഉണ്ടായിരിക്കും. പ്രധാന ക്യാമറകള് ഒന്നുതന്നെയാണെങ്കിലും, വലിയ മാറ്റം മാക്രോ ലെന്‍സിന്റെ കൂട്ടിച്ചേര്‍ക്കലാണ്. കൂടാതെ, പ്രാഥമിക 48 മെഗാപിക്‌സല് ലെന്‍സില് ചിത്രത്തിന്റെ ഗുണനിലവാരം മെച്ചപ്പെടുത്തുന്നതിന് വണ്‍പ്ലസ് ഒരു പുതിയ ഇമേജിംഗ് സെന്‍സര് ഉപയോഗിക്കുമെന്ന് റിപ്പോര്‍ട്ട് അവകാശപ്പെടുന്നു.\nLast Updated Sep 21, 2020, 5:34 PM IST\nSamsung Galaxy Note : ഗ്യാലക്സി നോട്ട് ഫോണുകള് ഇറക്കുന്നത് സാംസങ്ങ് അവസാനിപ്പിക്കുന്നു\nApple IPhone : ആരെങ്കിലും നിങ്ങളുടെ ഐഫോണില് ചാരപ്പണി നടത്തുന്നുണ്ടോ? കണ്ടെത്താന് എളുപ്പവഴി.!\nVivo Y76 5G Price : വിവോ വൈ76 5ജി അവതരിപ്പിച്ചു; അത്ഭുതപ്പെടുത്തുന്ന വിലയും, പ്രത്യേകതകളും


”ഒരു സ്ത്രീ ഒറ്റയ്ക്ക് യാത്ര ചെയ്തൂന്ന് വെച്ച് ആ കാശമൊന്നും ഇടിഞ്ഞ് വീഴത്തില്ല ” | ViralKerala.in\nHome Latest ”ഒരു സ്ത്രീ ഒറ്റയ്ക്ക് യാത്ര ചെയ്തൂന്ന് വെച്ച് ആ കാശമൊന്നും ഇടിഞ്ഞ് വീഴത്തില്ല ”\n”ഒരു സ്ത്രീ ഒറ്റയ്ക്ക് യാത്ര ചെയ്തൂന്ന് വെച്ച് ആ കാശമൊന്നും ഇടിഞ്ഞ് വീഴത്തില്ല ”\nസന്ധ്യ മയങ്ങിയതിന് ശേഷമുള്ള യാത്ര തീർച്ചയായും ഭീതി ജനിപ്പിക്കും. സ്ത്രീ സ്വാതന്ത്ര്യവും സ്ത്രീ പുരുഷ സമത്വമൊക്കെ വാദിക്കാൻ കൊള്ളാം. ഇരുട്ടിൽ തനിച്ചാവുക ഹൃദയമിടിപ്പ് വർദ്ധിപ്പിക്കുക തന്നെ ചെയ്യും.\nള്ളിൽശരീരം വിയർത്ത് തുടങ്ങിയിരിക്കുന്നു. അനുസരണയില്ലാതെ തട്ടം കാറ്റിൽ പാറികളി\nക്കുന്നുണ്ട്. സ്റ്റാൻഡ് വിജനമാണ്. പാതി അടച്ച പുസ്തകക്കടയിൽ നിന്നും നേരിയ സ്വരത്തിൽ ഹിന്ദി ഗാനം കേൾക്കുന്നുണ്ട്. ഹൊ! ഈ ഇരുട്ടിനെന്തിരുട്ടാണ്! അങ്ങിങ്ങാ\nയിസ്ട്രീറ്റ് ലൈറ്റുകൾ തെളിഞ്ഞ് കിടപ്പുണ്ടെ ന്നതൊഴിച്ചാൽ മൊത്തത്തിൽ ഒരു സെമി\nകാലിൽ നിന്നും നേരിയ വിറയൽ\nനെഞ്ചിലേക്ക് ഇരച്ച് കയറിയിരിക്കുന്നു.ഇപ്പോൾ ഹൃദയമിടിപ്പ് എനിക്ക് തന്നെ കേൾക്കാം. ഈ സമയത്ത് ബസ്സ് കിട്ടുക പ്രയാസമാണ്. വീടെത്താൻ ഇനിയും\nരണ്ട് മണിക്കൂർ നേരത്തെ യാത്രയുണ്ട് .രാവിലെ ഇറങ്ങുമ്പോൾ കൂട്ട് വരാമെന്ന് ഷരീഫ്ക്ക പറഞ്ഞതാണ്.” ഒരു സ്ത്രീ ഒറ്റയ്ക്ക് യാത്ര ചെയ്തൂന്ന് വെച്ച് ആ\nകാശമൊന്നും ഇടിഞ്ഞ് വീഴത്തില്ല ”ന്ന് ഒറ്റയടിക്കങ്ങ് പറഞ്ഞു. മടങ്ങുമ്പോൾ ഇത്രേം\nവൈകുമെന്നറിഞ്ഞില്ല. ഇന്നത്തേതും കൂട്ടി\nനാലാമത്തെ പി.എസ്.സി.ടെസ്റ്റാണിത്. വല്യ പ്രതീക്ഷയൊന്നുമില്ലെങ്കിൽ കൂടി അവസരം\nനഷ്ടപ്പെടുത്തേണ്ടെന്ന് കരുതി ഇറങ്ങി പുറ\nപ്പെട്ടതാണ്. മടങ്ങും വഴി ഒരു ആക്സിഡന്റും\nഅതുമായി ബന്ധപ്പെട്ട പ്രശ്നങ്ങളും മൂലം യാത്ര മുടങ്ങി. മറ്റൊരു ബസ്സ് പിടിച്ച് യാത്ര തിരിക്കുമ്പോഴേക്കും നേരം ഇരുട്ടി തുടങ്ങിയി\nകണ്ണുകൾ ഇടയ്ക്കിടെ സമയം ലക്ഷ്യം വെച്ച് വാച്ചിൽ പരതുന്നുണ്ട്. ഒമ്പതരയോടടുത്തിരിക്കുന്നു. ഒരു തെരുവ് പട്ടിയെങ്കിലും വന്നെങ്കിൽ എന്നാശിച്ച് നിൽക്കുന്ന സമയത്താണ് ഷരീഫ് ക്കയുടെ നമ്പർ ഫോണിൽ തെളിഞ്ഞത്. അറ്റൻഡ് ചെയ്യാനൊരുങ്ങുമ്പോഴേക്കും ഒരു ഞരക്കത്തോടെ ബസ്സ് വന്നു നിന്നു.കെ.എസ്.ആർ.ടി.സി ആണ് .ഷരീഫ് ക്കയോട് ‘ ‘ബസ്സിൽ കയറി” എന്ന് ഒറ്റവാക്കിൽപറഞ്ഞ് ധൃതിയിൽ കയറിക്കൂടി.ഡോറിനടുത്തസീറ്റിൽഇരുപ്പുറപ്പിച്ചു.ദീർഘശ്വാസം വിട്ട്\nസീറ്റുകളെല്ലാം ശൂന്യമാണ്. മെല്ലെ പുറകോട്ട്\nതിരിഞ്ഞ് നോക്കി.തന്നെ കൂടാതെ രണ്ട് പു\nരുഷന്മാർ മാത്രമേ യാത്രക്കാരായി ബസ്സിലൊ\nള്ളൂ. നീട്ടി വളർത്തിയ താടിയും കഴുത്തൊപ്പം\nവെട്ടി നിർത്തിയ മുടിയും ചുവന്നുരുണ്ട കണ്ണു\nകളോടും കൂടിയ ഒരു ചെറുപ്പക്കാരൻ, എയർ\nഫോണും തിരുകി ഫോണിൽ തോണ്ടി ഇരിപ്പാ\nണ്.പിന്നെയുള്ളത് ഒരു മധ്യവയസ്ക്കനാണ്.\nഅയാൾ പാതി മയക്കത്തിലാണ്. തടിച്ചുരുണ്ട\nഡ്രൈവർ ബസ്സ് മുന്നോട്ടെടുക്കും മുമ്പ് പിറകി\nലേക്ക് തിരിഞ്ഞ് നോക്കി ഒന്നിളകിയിരുന്നു.\nകണ്ടക്ടർ നീട്ടിയ ബാലൻസ് ബാഗിൽ തിരുകി\nഞാൻ പുറത്ത് , ഇരുട്ടിലേക്ക് കണ്ണയച്ചു.\nവാച്ചിൽ നോക്കി, സമയം പത്തോടടുക്കുന്നു.\nഇനിയും ഒരു മണിക്കൂറോളം യാത്രയുണ്ട്.\nതട്ടം കൊണ്ട് ദേഹമാസകലം മൂടി തല ചരിച്ച്\nമയങ്ങാമെന്ന് കരുതി. പക്ഷേ, എന്തോ മന\nസ്സുറങ്ങുന്നില്ല. രണ്ട് മൂന്ന് തവണ ശ്രമിച്ച് പരാ\nജയപ്പെട്ടതോടെ നിവർന്നിരുന്നു. ചുറ്റുമുള്ള\nമൂകത ഭീതിയുണർത്തുന്നുണ്ട്. മനം മടുപ്പി\nക്കുന്ന സിഗരറ്റിന്റെ ഗന്ധം വായുവിലൂടരിച്ചെ\nത്തിയപ്പോൾ പിറകോട്ട് തിരിഞ്ഞ് നോക്കി.\nമധ്യവയസ്ക്കൻ ഉണർന്നിരിക്കുന്നു. അയാൾ\nആഞ്ഞ് വലിച്ച്, പുകച്ചുരുളുകൾ വായുവിൽ ലയിക്കുന്നതും നോക്കി ഇരിപ്പാണ്. എന്റെ നോട്ടം കണ്ടിട്ടാകണം അയാൾ രൂക്ഷമായൊ\nരു മറു നോട്ടമയച്ച് തന്റെ ഉദ്യമം തുടർന്നു.\nചെറുപ്പക്കാരനപ്പോൾ രണ്ട് സീറ്റ് മാറി തന്റെ സീറ്റോടടുത്തായി സ്ഥാനമുറപ്പിച്ചു. എയർ ഫോൺ മാറ്റുന്നതിനിടയിൽ അവന്റെ ചുവന്ന കണ്ണുകൾ എന്റെ കണ്ണിലുടക്കി. ധൃതിയിൽ തിരിഞ്ഞ് മുന്നോട്ട് നോട്ട മയച്ചിരുന്നു. കണ്ടക്ടർ സീറ്റിൽ ചാരി നേരത്തേ ഉറക്കം പിടിച്ചിരിക്കുന്നു. ഇടക്കിടെ തല ചെരിച്ച് നോക്കുന്ന ഡ്രൈവറുടെ ചുണ്ടുകളിൽ നിഗൂഢമായ ഒരു ചിരി തങ്ങി നിൽപുണ്ടെന്ന് തോന്നി.\nവിരസത ഒഴിവാക്കാൻ ഫോണിൽ തോ\nണ്ടി ഇരിക്കാമെന്ന് കരുതിയപ്പോഴാണ് ‘ക്യും ക്യും’ ശബ്ദമുയർത്തി ഫോൺ ‘ബാറ്ററി ലോ ‘\nഎന്നുണർത്തിയത്. ഫോൺ ബാഗിൽ തിരുകി\nചിന്തകൾ പല വഴിക്ക് സഞ്ചരിക്കുന്നു\nണ്ട്. സമയം പാതിരാത്രി.വിജനമായ വഴിയിലൂ\nടെ സഞ്ചരിക്കുന്ന ബസ്സ്.ബസ്സിനകത്ത് തീർ\nത്തും അപരിചിതരായ പുരുഷന്മാർ. അതും\nഅശുഭലക്ഷണമുള്ളവർ. നെറികേടിന്റെ കാലമാണ്. തനിച്ചും അല്ലാതെയുമുള്ള യാത്ര\nകളിൽ ദിവസേനെയെന്നോണം മാനം കവർ\nന്ന് കൊല ചെയ്യപ്പെടുന്ന സ്ത്രീകൾ. ബസ്സിൽ\nട്രെയിനിൽ ,പൊതു നിരത്തിൽ ക്രൂരമായി\nകാമാർത്തിയ്ക്ക് ഇരയാക്കപ്പെടുന്ന വാർത്ത\nകൾ സുലഭമായ കാലം.ഈ യാത്രയിൽ തനിക്കും സംഭവിച്ചു കൂടെ അരുതാത്തത്.\nഹൊ! തലവേദന അസഹ്യമാകുന്നുണ്ട്. പിറ\nകിലിരിക്കുന്ന ചെറുപ്പക്കാരനെ ഇടംകണ്ണിട്ട് നോക്കി. അവൻ തന്നെ തന്നെ നോക്കുന്നു.\nമധ്യവയസ്ക്കൻ സീറ്റിൽ നിന്നുമെഴുന്നേറ്റ്\nമുന്നോട്ട് നീങ്ങി നിന്നിട്ടുണ്ട്. അയാൾ തന്നെ നോക്കി വശ്യമായ ഒരു ചിരി വിടർത്തി. ചുണ്ടി\nൽ അപ്പോഴും സിഗരറ്റ് എരിയുന്നുണ്ട്. മയക്ക\nത്തിലായിരുന്ന കണ്ടക്ടർ ഉണർന്ന് തന്റെ സീ\nറ്റിനോരം ചാരി ഡോറിറടുത്തായി നിൽപ്പുറപ്പി\nച്ചിരിക്കുന്നു.അയാൾ ചുണ്ടിനടിയിൽ എന്തോ തിരുകി കയറ്റി.ചെറുപ്പക്കാരനപ്പോൾ എഴു\nന്നേക്കുകയും തന്റെ സീറ്റിന് പിറക്വശത്തായി കൈ കൊണ്ട്താളം പിടിച്ച് മൂളിപ്പാട്ട് പാടുകയും ചെയ്തു.മധ്യവയസ്ക്കൻ കമ്പിയിൽ തൂങ്ങി തനിക്ക് മുമ്പിലായി വന്ന് നിന്ന് ശക്തിയിൽ പുകപുറം തള്ളി ശൂഢമായ ഒരു പുഞ്ചിരി സമ്മാനിച്ചു.ഹൃദയമിടിപ്പ് വർദ്ധിക്കുന്നതായും ശരീരം തളരുന്നതായും\nഅനു വപ്പെട്ടു. ഒരു പൂച്ചകുഞ്ഞെന്ന പോലെ\nആ പുരുഷവലയത്തിനുള്ളിൽ ഞാൻ കിതച്ച്.\nതുടങ്ങി.തൊട്ടടുത്ത നിമിഷം താൻ വേട്ടയാടപ്പെടും എന്ന് മനസ്സ് വിളിച്ചോതി. നാളത്തെ പുലരി തന്റെ ദാരുണ മരണം കേട്ടുണരും.\n. ‘ Justice for…. ‘ എന്ന ഹാഷ് ടാഗിൽ\nതന്റെ പേരും തൂങ്ങിയാടും. ഇറങ്ങി ഓടണമെ\nന്നുണ്ട്, പക്ഷേ കാലുകൾക്ക് ശക്തി ക്ഷയിച്ചി\nരിക്കുന്നു ,ആർത്ത്കരയണമെന്നുണ്ട്, തൊ\nണ്ടയിൽ വാക്കുകൾ മരവിച്ചിരിക്കുന്നു. ഒരു നിമിഷം ഷരീഫ് ക്കയും കുഞ്ഞും മനസ്സിൽ\nമിന്നി മറഞ്ഞു. പിന്നീട് ഒരലർച്ചയായിരുന്നു.\n“എന്ത് പറ്റി ചേച്ചി ”\nകണ്ണ് തുറക്കുമ്പോൾ മുന്നിൽ ചെറുപ്പക്കാരൻ നിൽക്കുന്നു.\n” മയക്കത്തിൽ വല്ല ദു:സ്വപ്നവും കണ്ടോ? നന്നായി പരിഭ്രമിച്ച മട്ടുണ്ടല്ലോ!”\nചുണ്ടോടടുപ്പിച്ച സിഗരറ്റ് കുറ്റി ഊർന്ന്\nവീണതറിയാതെ മധ്യവയസ്ക്കൻ നീട്ടിയ കുപ്പിയിലെ വെള്ളം ഒറ്റയടിക്ക് കുടിച്ചിറക്കി. നെഞ്ചം അപ്പോഴും ‘പടപടാ ‘ മിടിക്കുന്നുണ്ട്.\n” ചേച്ചി കേറീത് തൊട്ട് ശ്രദ്ധിക്കുവായിര്ന്നു\nആദ്യ യ് ട്ടാണോ രാത്രിയിൽ ഒറ്റയ്ക്ക് യാത്ര\n” ഉം” അവന്റെ മുഖത്ത് നോക്കാതെയാണ്\n” ഇനി വെള്ളം വേണോ ” മധ്യവയസ്ക്ക\nനാണ്. “വേണ്ട ” എന്നാഗ്യം കാണിച്ചു.\n“സതീശേ…., എവിടാ ഇറങ്ങേണ്ടേന്ന്\nചോദിക്ക് ” ഡ്രൈവറാണ്.\n“അടുത്ത സ്റ്റോപ്പാ ണെന്ന് കണ്ടക്ടർ മറുപടി പറഞ്ഞപ്പോഴാണ് ഇറങ്ങാനായെന്ന് അറിയുന്നത്. “പേടിക്കേണ്ട ചേച്ചീ, ഞാനും ആ വഴിക്കാ “. ആശ്വസിപ്പിക്കാനെന്നോണംചെറുപ്പക്കാരൻ പറഞ്ഞു.\nസ്റ്റോപ്പെത്തി ഇറങ്ങുമ്പോൾ മുഖത്തുണ്ടായ ചമ്മൽ മറയ്ക്കാൻ പാട് പെട്ടു. മധ്യവയസ്ക്കനോട് കണ്ണ് കൊണ്ട് യാത്ര പറഞ്ഞു. അയാൾ ചിരിച്ച് കൊണ്ട് തലയാട്ടി. ചുണ്ടിലപ്പോഴും സിഗരറ്റ് എരിയുന്നുണ്ട്. കണ്ടക്ടർ ഡോർ വലിച്ച് തുറന്നു.ചെറുപ്പക്കാരൻ പിറകിലിറങ്ങി. ബസ്സ് മുന്നോട്ട് കുതിച്ച് മറഞ്ഞ് പോയി.\n” ചേച്ചി എവിട്ന്നാ ” തന്നെ അനുഗമിച്ച് കൊണ്ടവൻ ചോദിച്ചു.പരീക്ഷയും അനുബന്ധിച്ച വിവരങ്ങളും നിരത്തിയപ്പോൾ\nഅവന്റെമുഖത്ത് പുഞ്ചിരി വിടർന്നു.\n” സ്ത്രീ തനിച്ചാവാൻ അവസരം കാത്ത്\nചേച്ചി, എല്ലാ പുരുഷന്മാരെയും ആ ഗണത്തിൽ പെടുത്തരുത്. അന്യ സ്ത്രീയെ\nഅസമയത്ത് കണ്ടാൽ അവളുടെ മേൽ തനിക്ക് ഒരു സഹോദരന്റെ ഉത്തരവാദിത്വമാ\nണ് ഉള്ളതെന്ന് ചിന്തിക്കുവരാണ് മിക്ക\nപുരുഷന്മാരും..” മായാത്ത ചിരിയോട് കൂടി\nഅവനത് പറഞ്ഞ് നിർത്തിയപ്പോൾ ഉള്ളിൽ\nപരിഭ്രാന്തിയോട് കൂടി ഷരീഫ്ക്ക ബൈക്കി ൽ പാഞ്ഞെത്തി.\n” ഇനി ഞാൻ നിൽക്കേണ്ടല്ലോ, അല്ലേ? ”\nഷരീഫ് ക്കയെ നോക്കി അവൻ ചോദിച്ചു\n” വേണ്ട” എന്നർത്ഥത്തിൽ ഞാൻ നന്ദിയോ\nടെ തലയാട്ടി.” ശരി കാണാം ” എന്ന് പറഞ്ഞ് അവൻ റോഡ് മുറിഞ്ഞ് കടന്ന് ഇരുട്ടിൽ മറഞ്ഞു.\n“ആരാ അത് ” എന്ന് ചോദിച്ച് ഷരീഫ് ക്ക\nഅടുത്തെത്തി. ” പുരുഷൻ ”\nഅവൻ പോയ വഴിയിൽ നിന്നും കണ്ണെടുക്കാ തെ ഞാൻ പറഞ്ഞു.\nPrevious articleഎന്റെ കുഴപ്പം ആണെന്ന് അറിയാം എന്നിട്ടും ഏട്ടന് എന്നോട് ദേഷ്യം തോന്നുന്നില്ലേ?\nNext articleപത്ത് മാസം ചുമന്ന് പ്രസവിച്ച സ്വന്തം മകന്‍റെ കുഞ്ഞിനേയും പ്രസവിക്കേണ്ടി വന്ന ഒരമ്മയുടെ കഥയാണ് സോഷ്യൽ മീഡിയയിൽ ഇപ്പോൾ വൈറലാകുന്നത്.


ശ്രീധന്യയുടെ വിജയയാത്രകള് | Sreedhanya IAS biography Mathrubhumi Books\nNov 4, 2020, 01:07 PM IST\nശ്രീധന്യയുടെ പഠനരീതിപോലും വിചിത്രമെന്നാണ് ഗ്രന്ഥകാരന് പറയുന്നത്. ചില ദിവസങ്ങളില് ഒരു മണിക്കൂര് പഠിക്കും. മറ്റുചിലപ്പോള് അത് ആറു മണിക്കൂറോളം നീളും. തീരേ പഠിക്കാത്ത ദിവസങ്ങളുമുണ്ടായിട്ടുണ്ട്. അതെ, വിദ്യാര്‍ഥികള്‍ക്ക് ചിട്ടകള് നിര്‍ദേശിക്കുന്ന മാര്‍ഗദര്‍ശികള് ശ്രീധന്യയുടെ കാര്യത്തില് തീര്‍ത്തും പരാജയപ്പെടുകതന്നെ ചെയ്തു.\nശ്രീധന്യ| ഫോട്ടോ മാതൃഭൂമി\nമാതൃഭൂമി ബുക്‌സ് പ്രസിദ്ധീകരിച്ച ശ്രീധന്യയുടെ വിജയയാത്രകള് എന്ന പുസ്തകത്തിന് മാതൃഭൂമി മാനേജിങ് ഡയറക്ടറായിരുന്ന എം.പി. വീരേന്ദ്രകുമാര് എഴുതിയ അവതാരിക പുനഃപ്രസിദ്ധീകരിക്കുന്നു\nവയനാട്ടില്‍നിന്ന് ചരിത്രത്തില് ആദ്യമായി ഐ.എ.എസ്. പ്രവേശന പരീക്ഷയില് വിജയം കണ്ട ആദിവാസിവിഭാഗത്തില്‍പ്പെട്ട പെണ്‍കുട്ടിയാണ് ശ്രീധന്യ. അവരെയും വയനാടിനെയും കുറിച്ച് ടി.വി. രവീന്ദ്രനെഴുതിയ പുസ്തകം ധാരാളം അറിവുകള് പകര്‍ന്നുതരുന്നുണ്ട്.\nപൊഴുതന അമ്പലക്കൊല്ലിയിലെ സുരേഷിന്റെയും കമലയുടെയും മകള് ശ്രീധന്യ സ്വപ്നം കണ്ട ഇന്ത്യന് സിവില് സര്‍വീസിലേക്ക് അവരെയെത്തിച്ചത് നിശ്ചയദാര്‍ഢ്യവും ആത്മവിശ്വാസവും കഠിനപ്രയത്നവുമാണ്.\n'ആദിവാസികള് പൊതുവേ വിഡ്ഢികളാണെന്നാണ് വയനാട്ടില് കുടിയേറി വിജയിച്ചവര് കരുതുന്നത്. ഏതു കഥയിലെയും ഹാസ്യകഥാപാത്രമാണിവര്. വിദ്യാഭ്യാസകാര്യത്തില് മഹാഭൂരിപക്ഷം ആദിവാസികള്‍ക്കും യാതൊരു ശ്രദ്ധയുമില്ല. വയനാട്ടില് വിദ്യാഭ്യാസമേഖലയില് കോടിക്കണക്കിനു രൂപയുടെ ഫണ്ട് ഒഴുക്കിയിട്ടുണ്ട്...' ഇതാണ് വയനാട്ടിലെ പൊതുസമൂഹത്തിന്റെ പ്രതികരണം. വളരെ പാവപ്പെട്ട കുടുംബത്തില്, കൊച്ചുകൂരയില് താമസിക്കുന്ന ശ്രീധന്യയ്ക്ക് ഒരു പത്രം വാങ്ങാന്‍പോലും വിഷമമായിരുന്നു. കൂട്ടുകാരികള് നല്കിയ ഒരു ലാപ്ടോപ്പിന്റെ സഹായത്താലാണ് അവള് വിജ്ഞാനത്തിന്റെ മേഖലയിലേക്കു കടന്നുകയറിയത്.\nശ്രീധന്യയുടെ കുടുംബത്തെക്കുറിച്ചുള്ള പൂര്‍ണവിവരം ഈ പുസ്തകത്തിലുണ്ട്. വലിയ വിദ്യാഭ്യാസമൊന്നും നേടിയിട്ടില്ലാത്ത അമ്മ കമലയായിരുന്നുവത്രേ ശ്രീധന്യയെ പഠിക്കാന് പ്രേരിപ്പിച്ച ശക്തി. വായനയുടെ ലോകത്തേക്കും കമല മകളെ കൈപിടിച്ചു കയറ്റി. അതൊരു തുടക്കമായിരുന്നു. ലക്ഷ്യപ്രാപ്തിയിലേക്ക് ശ്രീധന്യയെ എത്തിച്ചത് അവരുടെ ആത്മവിശ്വാസവും കഠിനപ്രയത്നവുംതന്നെ.\nപൊഴുതന ഇടിയംവയല് അമ്പലക്കൊല്ലിയിലെ ജനങ്ങള്‍ക്ക് സുരേഷിന്റെയും കമലയുടെയും മക്കളെക്കുറിച്ച് വലിയ മതിപ്പായിരുന്നു. മൂത്ത മകള് സുഷിതയാണ് പ്രദേശത്ത് ആദിവാസിവിഭാഗത്തില്‍നിന്നും ഒന്നാം ക്ലാസോടെ എസ്.എസ്.എല്.സി. വിജയിയായ ആദ്യപെണ്‍കുട്ടി. ശ്രീധന്യ വയനാട്ടിലെ ആദ്യ ഐ.എ.എസ്സുകാരിയാവുമെന്ന വിവരമറിഞ്ഞപ്പോള് ഗ്രാമവാസികള് ഞെട്ടിപ്പോയെന്ന് ഗ്രന്ഥകാരന് പറയുന്നു. ശ്രീധന്യയിപ്പോള് അമ്പലക്കൊല്ലിയുടെയും പൊഴുതനയുടെയും മാത്രമല്ല വയനാട്ടിലെ മുഴുവന് ജനങ്ങളുടെയും അഭിമാനമാണ്.\nലേഖകന് പറയുന്നു: 'ആദിവാസിമേഖലയില്‍നിന്ന് ഒരാള് സര്‍ക്കാര് സര്‍വീസില് ഒരു ലാസ്റ്റ് ഗ്രേഡ് സെര്‍വന്റായി നിയമനം നേടുമ്പോള് 'ഓ, അവര്‍ക്കൊക്കെ എന്തിനും സംവരണമുണ്ടല്ലോ' എന്ന പുച്ഛം. എന്നാല് ശ്രീധന്യ സുരേഷ് ജനറല് കട്ട് ഓഫ് മാര്‍ക്ക് നേടിയാണ് പ്രിലിമിനറിയും മെയിനും പാസായത്.\nകാലിക്കറ്റ് യൂണിവേഴ്സിറ്റിയില്‍നിന്നാണ് ശ്രീധന്യ ബിരുദാനന്തര ബിരുദം നേടിയത്. 'എന് ഊര്' എന്ന ആദിവാസി പ്രോജക്ടില് കോ- ഓര്‍ഡിനേറ്ററായിരിക്കേയാണ് അവര് ഒരു ഐ.എ. എസ്സുകാരനെ കാണുന്നത്. മാനന്തവാടി സബ് കലക്ടറായിരുന്ന ശീറാം സാംബശിവറാവുവിനെ. അന്ന് മനസ്സിലുണര്‍ന്ന മോഹമാണ് ശ്രീധന്യയെ ഐ.എ.എസ്. നേട്ടത്തിലേക്കെത്തിച്ചത്. വയനാട്ടിലെ ജനവിഭാഗങ്ങളെക്കുറിച്ചും അവിടത്തെ ചില സംഘടനകളെക്കുറിച്ചുമൊക്കെ വളരെ വിശദമായിത്തന്നെ ലേഖകന് വിശദമാക്കുന്നുണ്ട്.\nമാതൃഭൂമി ലേഖകനായി മൂന്നു പതിറ്റാണ്ടിലേറെയായി രവി വയനാട്ടില് പ്രവര്‍ത്തിച്ചുവരികയാണ്. അദ്ദേഹം മാതൃഭൂമിയില് തിങ്കളാഴ്ചതോറും എഴുതിയ 'വയനാടന് മലകളിലൂടെ' എന്ന പംക്തി ഏറെ ശ്രദ്ധിക്കപ്പെട്ടതായിരുന്നു. ഏതു വിഷയത്തെക്കുറിച്ചും സൂക്ഷ്മമായി പഠിച്ച് വിലയിരുത്താന് കഴിവുള്ള ഒരു പത്രപ്രവര്‍ത്തകനാണ് രവി.\nരവി പ്രസിഡന്റായ കല്‍പ്പറ്റ കൈനാട്ടിയിലെ പത്മപ്രഭാ പൊതുഗ്രന്ഥാലയം ഇന്ന് കേരളത്തിലേതന്നെ ശ്രദ്ധേയമായ അറിവിന്റെ കേന്ദ്രമായി മാറിയിരിക്കുന്നു. എല്ലാ രണ്ടാം ഞായറാഴ്ചകളിലും അവിടെ നടക്കുന്ന പുസ്തകചര്‍ച്ചകള് ഇപ്പോള് നൂറ്റിയമ്പതിലെത്താറായി. വയനാട്ടിലെ എഴുത്തുകാരുടെയും പുസ്തകവായനക്കാരുടെയും കൂട്ടായ്മയാണ് പത്മപ്രഭാ പൊതുഗ്രന്ഥാലയം നടത്തുന്ന ചര്‍ച്ചകള്. ശ്രീധന്യയുടെ പ്രചോദാത്മകമായ ജീവിതകഥ വായനക്കാരുടെ മുന്‍പില് ആഹ്ലാദപൂര്‍വം ഞാന് അവതരിപ്പിക്കുന്നു.\nContent Highlights: Sreedhanya IAS biography Mathrubhumi Books\n'ഇലകളില്ലാത്ത മരം'; ഒരു എഞ്ചിന് ഡ്രൈവറുടെ ഓര്‍മകള്\n'എന്താ സംഭവിച്ചത് പോളേട്ടാ?'; കൈയിലുണ്ടായിരുന്ന ടോര്‍ച്ചിന്റെ ഇത്തിരിവെട്ടത്തില് ..\nനിസ്സഹായത എന്ന മൂടുപടം\nഒബാമയുടെ പുതിയ പുസ്തകം എ പ്രോമിസ്ഡ് ലാന്‍ഡ് മാതൃഭൂമി ബുക്‌സില്\nഫ്രെഡറിക് എംഗല്‍സ്: സാഹോദര്യഭാവനയുടെ വിപ്ലവമൂല്യം\nപ്രസംഗങ്ങളിലൂടെ വികാരങ്ങളിളക്കി മുതലെടുക്കുന്നവര് ജനാധിപത്യത്തിന് ദോഷംചെയ്യും\nഇത്രകാലം ലോകത്തോടു ചെയ്തത് ട്രംപിലൂടെ അമേരിക്കയ്ക്ക് തിരിച്ചുകിട്ടി\n'വീണ്ടും ജന്മമുണ്ടാം തീര്‍ച്ച; അതു നീയായിരിക്കില്ല, ഒന്നുമാവര്‍ത്തിക്കുന്നില്ല'


കൊറോണയെ പേടിച്ച് എല്ലാവരും മുഖാവരണം ധരിക്കേണ്ടതില്ല. ആരെല്ലാം മുഖാവരണം ധരിക്കണമെന്ന് ലോകാരോഗ്യ സംഘടന തന്നെ വ്യക്തമാക്കിയിട്ടുണ്ട്...\n08 Mar, 2020 at 01:40 PM\nകോവിഡ് 19 ലോകമാകെ ഭീതി പരത്തിക്കൊണ്ട് പടര്‍ന്നുപിടിക്കുകയാണ്. നൂറിലേറെ രാജ്യങ്ങളിലായി ഇതുവരെ ഒരു ലക്ഷത്തിലേറെ പേര്‍ക്ക് കോവിഡ് 19 സ്ഥിരീകരിച്ചിക്കുകയും 3500ലേറെ പേര്‍ക്ക് ജീവന് നഷ്ടമാവുകയും ചെയ്തു. മുഖാവരണത്തിന്റേയും സാനിറ്റൈസറുകളുടേയും വില്‍പന വലിയ തോതില് ഉയര്‍ന്നിട്ടുണ്ട്.\nകൊറോണയെ പേടിച്ച് എല്ലാവരും മുഖാവരണം ധരിക്കണോ? ആരെല്ലാമാണ് മുഖാവരണം ധരിക്കേണ്ടത്? എങ്ങനെയാണ് ശരിയായ വിധത്തില് ഉപയോഗിക്കേണ്ടത്... തുടങ്ങിയവയെക്കുറിച്ചെല്ലാം ലോകാരോഗ്യ സംഘടന കൃത്യമായ അറിയിപ്പുകള് നല്‍കിയിട്ടുണ്ട്.\nമുഖാവരണം ധരിക്കുന്നവര് ശ്രദ്ധിക്കേണ്ട കാര്യങ്ങള്\nCorona viruscoronacovid 19


കേരളത്തില് കോണ്‍ഗ്രസിന്റെ പരാജയത്തിനു കാരണം തേതൃത്വമാണ്; ഹൈക്കമാന്‍ഡിനു റിപ്പോര്‍ട്ട് നല്‍കി താരിഖ് അന്‍വര് - ഇ വാർത്ത | evartha congress\nസംസ്ഥാനത്ത് കോണ്‍ഗ്രസിനുണ്ടായ കനത്ത തിരിച്ചടിയ്ക്ക് കാരണം കോണ്‍ഗ്രസ് നേതൃത്വത്തിന്റെ വീഴ്ചയാണെന്ന് താരിഖ് അന്‍വര് ഹൈക്കമാന്റിന് റിപ്പോര്‍ട്ട് നല്‍കി. ഇടതുപക്ഷത്തെ നേരിടാന് താഴെ തട്ടില് സംഘടനാ സംവിധാനം പര്യാപ്തമായില്ലെന്നും താരിഖ് അന്‍വര് റിപ്പോര്‍ട്ടില് ചൂണ്ടിക്കാട്ടി. നേതൃത്വത്തെ പൂര്‍ണമായും പ്രതിക്കൂട്ടില് നിര്‍ത്തുന്ന റിപ്പോര്‍ട്ടാണ് സംസ്ഥാന ചുമതലയുള്ള ജനറല് സെക്രട്ടറി താരിഖ് അന്‍വര് സമര്‍പ്പിച്ചത്.\n‘സംസ്ഥാനത്തെ കോണ്‍ഗ്രസില് നേതാക്കള്‍ക്കിടയിലുള്ള അനൈക്യമാണ് തെരെഞ്ഞെടുപ്പ് തോല്‍വിക്ക് പ്രധാന കാരണമായതെന്നാണ് ഈ റിപ്പോര്‍ട്ടിന്റെ പ്രധാനപ്പെട്ട കണ്ടെത്തല്. നേതൃത്വം ഒറ്റക്കെട്ടാണെന്ന തോന്നലുണ്ടാക്കാന് കഴിഞ്ഞില്ല. അതിനാല് ഈ അനൈക്യം പാര്‍ട്ടി പ്രവര്‍ത്തകരിലും അണികളിലും പ്രകടമായി. ഗ്രൂപ്പു നേതാക്കളും ഗ്രൂപ്പുകളും തന്നിഷ്ടം പോലെ പ്രവര്‍ത്തിച്ചു. ഇത് തന്നെയാണ് പരാജയത്തിന് പ്രധാന കാരണമായത്. താഴെത്തട്ടില് ഇടതുപക്ഷത്തെ നേരിടാന് കോണ്‍ഗ്രസിന്റെ സംഘടനാസംവിധാനം പര്യാപ്തമായിരുന്നില്ല. സംഘടനയെ ശക്തമായി മുന്നോട്ടുകൊണ്ടുപോകുന്നതില് നേതൃത്വം പരാജയപ്പെട്ടു.\nലോക്സഭാ തിരഞ്ഞെടുപ്പില് കോണ്‍ഗ്രസിന് വന് ഭൂരിപക്ഷത്തോടെ വിജയിച്ചു. എന്നാല് ഇത് വ്യക്തിഗത നേട്ടം എന്ന നിലയിലാണ് പല നേതാക്കളും കണ്ടത്. പിന്നീട് തദ്ദേശ തിരഞ്ഞെടുപ്പിലേറ്റ തിരിച്ചടിയില് നിന്ന് കോണ്‍ഗ്രസ് പാഠം ഉള്‍കൊണ്ടില്ല. തിരിച്ചുവരവിന് സമയം ലഭിച്ചിട്ടും ഇതില് അലംഭാവം കാണിച്ചു’, താരിഖ് അന്‍വര് കേരളത്തിലെ കോണ്‍ഗ്രസ് നേതൃത്തത്തെ വിമര്‍ശിച്ചു.\nഅശോക് ചവാന് പുറമെ മനീഷ് തിവാരി, ജ്യോതി മണി, വിന്‍സെന്റ് എച്ച്. പാല, സല്‍മാന് ഖുര്‍ഷിദ് എന്നിവരാണ് ഈ സംഘത്തിലുള്ളത്. ജ്യോതിമണിയായിരിക്കും കേരളത്തിലെത്തി നേതാക്കളുമായി കൂടിക്കാഴ്ച നടത്തുക.


2020 തൊഴിൽ- വിദ്യാഭ്യാസത്തില് ശോഭിക്കും രാശിക്കാർ | Thozhil and Vidyabhyasam Rashiphalam 2020 | Career Horoscope in Malayalam - Malayalam BoldSky\n| Updated: Wednesday, December 4, 2019, 18:41 [IST]\nജീവിതത്തിൽ പല വിധത്തിലുള്ള നേട്ടങ്ങളും കോട്ടങ്ങളും സംഭവിക്കുന്നുണ്ട്. ജീവിതത്തിലെ ഗതി മാറ്റങ്ങൾ അതുകൊണ്ട് തന്നെ നല്ലതും മോശവുമായി വരുന്നുണ്ട്. നിങ്ങൾക്ക് വരും വര്‍ഷത്തിൽ നിങ്ങളുടെ കരിയറിലും വിദ്യാഭ്യാസത്തിലും ഉണ്ടാവുന്ന നേട്ടങ്ങളും പ്രശ്നങ്ങളും എന്തൊക്കെയെന്ന് നോക്കാവുന്നതാണ്.\nസൂര്യ രാശി ഓരോ വിധത്തിലാണ് നിങ്ങളുടെ ജീവിതത്തിൽ പ്രശ്നങ്ങൾ ഉണ്ടാക്കുന്നത്. പ്രശ്നങ്ങള് മാത്രമല്ല നിങ്ങൾക്ക് വിദ്യാഭ്യാസ മേഖലയിലും തൊഴിലിലും എന്തൊക്കെ മാറ്റങ്ങള് ഉണ്ടാവുന്നുണ്ട് എന്ന് നമുക്ക് നോക്കാം.\nമേടം രാശി (മാർച്ച് 21- ഏപ്രിൽ 19)\nമേടം രാശിക്കാർക്ക് 2020-ൽ തൊഴിലിൽ കയറ്റം ഉണ്ടാവുന്നതിനുള്ള സാധ്യതയുണ്ട്. നിങ്ങൾ ഇപ്പോൾ ഉള്ള ജോലിയെ മാറ്റുന്നതിനെക്കുറിച്ച് ആലോചിക്കുന്നുണ്ട്. മാത്രമല്ല നല്ല ഒരു സ്ഥാനത്ത് എത്തുന്നതിനുള്ള സാധ്യതയും വരും വര്‍ഷം നിങ്ങൾക്ക് നല്‍കുന്നുണ്ട്. നിങ്ങൾ വിജയത്തിലേക്കെത്തുന്നതിന് വേണ്ടി വളരെയധികം കഠിനാധ്വാനം ചെയ്യുന്ന ഒരു വർഷം കൂടിയായിരിക്കും. വിദ്യാഭ്യാസ രംഗത്തും വളരെയധികം നേട്ടങ്ങൾ ഉണ്ടാവുന്ന വര്‍ഷമാണ്.\nഇടവം രാശി (ഏപ്രിൽ 20- മെയ് 20)\nഇടവം രാശിക്കാർക്ക് വരും വർഷം വളരെയധികം പ്രധാനപ്പെട്ടതായിരിക്കും നിങ്ങളുടെ കരിയർ. ആഗ്രഹിച്ചത് സ്വന്തമാക്കുന്നതിന് വേണ്ടി കഷ്ടപ്പെടുന്ന ഒരു വർഷം കൂടിയായിരിക്കും. ജോലിചെയ്യുന്നവർക്ക് ട്രാൻസ്ഫർ അൽപം ദൂരെക്ക് ആയിപ്പോവുന്നതിനുള്ള സാധ്യതയുണ്ട്. എന്ത് ബിസിനസ് ചെയ്താലും അതെല്ലാം വിജയത്തിലേക്ക് എത്തുന്ന വർഷം കൂടിയായിരിക്കും. എങ്കിലും ചെറിയ ചില ഉയർച്ച താഴ്ചകൾ ഉണ്ടാവുന്നുണ്ട്.\nമിഥുനം രാശി ( മെയ് 21- ജൂൺ 21)\nമിഥുനം രാശിക്കാർക്ക് വരും വർഷം വളരെയധികം വെല്ലുവിളി നിറയുന്ന ഒരു വർഷമായിരിക്കും . പ്രത്യേകിച്ച് കരിയറിന്‍റെ കാര്യത്തിൽ. നിങ്ങൾ ഒരു ജോലി എടുക്കുന്ന ആളാണെങ്കിൽ കഷ്ടപ്പെട്ടതിന് വളരെയധികം ഫലം ഉണ്ടാവുന്ന ഒരു വർഷം കൂടിയാണ് 2020. ക്ഷമയോടെ മുന്നോട്ട് പോയാൽ പല കാര്യങ്ങൾക്കും നിങ്ങൾ പ്രതീക്ഷിക്കുന്ന ഒരു ഫലം ലഭിക്കുന്നുണ്ട്. നിങ്ങൾ ബിസിനസ് ചെയ്യുമ്പോൾ വളരെയധികം നേട്ടങ്ങൾ ഉണ്ടാവുന്ന ഒരു വർഷമായി മാറുന്നുണ്ട് 2020. വിദ്യാഭ്യാസത്തിന്‍റെ കാര്യത്തിൽ നിങ്ങൾ വിജയത്തിൽ എത്തും എന്ന കാര്യത്തില് സംശയം വേണ്ട.\nകർക്കിടകം രാശി (ജൂൺ 21- ജൂലൈ 22)\nകഴിഞ്ഞ വർഷത്തിൽ ബാക്കി വരുന്ന ചില ജോലികൾ ഈവർഷം പൂർത്തികരീക്കുന്നതിന് വേണ്ടി ശ്രമിക്കുന്ന ഒരു വർഷമായിരിക്കും 2020. മാത്രമല്ല നിങ്ങൾ പുതിയ തൊഴിൽ സ്വീകരിക്കുന്നതിനുള്ള സാധ്യതയും കാണുന്നുണ്ട്. നിങ്ങൾ ആഗ്രഹിക്കുന്ന സ്ഥലത്തേക്ക് പ്രമോഷൻ ലഭിക്കുന്നതിനുള്ള സാധ്യതയുണ്ട്. വളരെയധികം യാത്രകൾ ചെയ്യേണ്ടി വരുന്ന ഒരു വർഷം കൂടിയായിരിക്കും കർക്കിടകം രാശിക്കാർക്ക് 2020. എങ്കിലും വിദ്യാർത്ഥികൾക്ക് വളരെയധികം പ്രധാനപ്പെട്ട ഒരു വർഷമായിരിക്കും. വളരെയധികം ശ്രദ്ധിച്ച് പഠിച്ചാൽ ലക്ഷ്യങ്ങൾ പൂർത്തീകരിക്കുന്നതിന് സാധിക്കുന്നുണ്ട് ഈ വർഷം വിദ്യാർത്ഥികൾക്ക്.\nചിങ്ങം രാശി (ജൂലൈ 23- ആഗസ്റ്റ് 22)\nനിങ്ങൾക്ക് എന്താണ് ഏറ്റവും നല്ലത് എന്നുണ്ടെങ്കിൽ അതിനെ മുന്നോട്ട് കൊണ്ട് വരുന്നതിന് ഈ വർഷം സാധിക്കുന്നുണ്ട്. നിങ്ങൾക്ക് വളരെയധികം നേട്ടങ്ങൾ ഉണ്ടാവുന്ന രാശിക്കാരാണ് ചിങ്ങം രാശിക്കാർ. നിങ്ങളുടെ വരുമാനം വളരെയധികം വർദ്ധിക്കുന്ന ഒരു വർഷം കൂടിയാണ്. ജോലിയില്ലാത്തവർക്ക് ജോലി ലഭിക്കുന്നതിനുള്ള സാധ്യത വളരെയധികം കൂടുതലാണ്. ബിസിനസ് ചെയ്യുന്നവർക്ക് സാമ്പത്തിക നേട്ടങ്ങൾ ഉണ്ടാക്കുന്നുണ്ട്. വളരെയധികം നേട്ടങ്ങൾ വിദ്യാർത്തികള്‍ക്കും മത്സരപ്പരീക്ഷകളില് വിജയത്തിലേക്ക് എത്തുന്നതിനും സാധിക്കുന്നതാണ് ഈ വർഷത്തിൽ.\nകന്നി രാശി (ആഗസ്റ്റ് 23- സെപ്റ്റംബര് 22)\nകന്നി രാശിക്കാർക്ക് 2020 വളരെയധികം നേട്ടങ്ങൾ നൽകുന്ന ഒരു മാസമാണ് എന്നതാണ് സത്യം. പുതിയ പുതിയ അവസരങ്ങൾ നിങ്ങളെ തേടിയെത്തുന്ന വര്‍ഷമാണ് ഇത്. മാത്രമല്ല പുതിയ കമ്പനിയിൽ ജോയിൻ ചെയ്യുന്നതിനും നേട്ടങ്ങള് ഉണ്ടാക്കുന്നതിനും പറ്റിയ വർഷമാണ് 2020. എപ്പോഴും നിങ്ങൾക്ക് പലപ്പോഴും വളരെയധികം അവസരങ്ങൾ വരുന്നുണ്ട്. ഇതിനെ പുറത്തേക്ക് വരുന്നതിന് വേണ്ടിയും പലപ്പോഴും ഉപയോഗിക്കുന്നതിനും ഒരു കാരണവശാലും താമസം നേരിടേണ്ടി വരരുത്. വിദ്യാർത്ഥികൾക്ക് വളരെയധികം നേട്ടങ്ങൾ നൽകുന്ന വർഷമായിരിക്കും. മാത്രമല്ല ജോലി കാത്തിരിക്കുന്നവർക്ക് വളരെയധികം സന്തോഷത്തോടെ പ്രതീക്ഷയോടെ കാത്തിരിക്കുന്ന ജോലി ലഭിക്കുന്നുണ്ട്.\nതുലാം രാശി (സെപ്റ്റംബർ 23 - ഒക്ടോബർ 22)\nവളരെയധികം കഠിനാധ്വാനം ചെയ്യുന്ന ഒരു വർഷമാണ് തുലാം രാശിക്കാർക്ക് ഇത്. പലപ്പോഴും ജോലിക്കാര്യത്തിൽ ഇരട്ടി പണി ചെയ്യുന്നവർക്ക് അതിന്‍റെ ഫലം ലഭിക്കുന്നുണ്ട്. നിങ്ങൾക്ക് വളരെയധികം നേട്ടങ്ങൾ ഉണ്ടാവുന്ന ഒരു വർഷനാണ് ഇത്. അതുകൊണ്ട് തന്നെ നിങ്ങൾ ബുദ്ധിപരമായി ജോലി ചെയ്യുകയാണെങ്കിൽ അതിനെല്ലാം നേട്ടങ്ങൾ ലഭിക്കുന്നുണ്ട്. മാത്രമല്ല ഉപദേശങ്ങൾ നല്ലതാണെങ്കിൽ അതിനെ സ്വീകരിക്കുന്നതിന് ശ്രമിച്ച് കൊണ്ടേ ഇരിക്കണം. ഉയർച്ച താഴ്ചകൾ ഉണ്ടാവുന്ന ഒരു വർഷമാണ് നിങ്ങൾക്ക് ഉണ്ടാവുന്നത്.\nവൃശ്ചികം രാശി (ഒക്ടോബർ 23- നവംബർ 21)\nവൃശ്ചികം രാശിക്കാർക്ക് വരും വർഷം കരിയറിൽ നേട്ടങ്ങൾ ഉണ്ടാവുന്നതിനുള്ള സാധ്യതയുണ്ട്. നല്ലതു പോലെ കഠിനാധ്വാനം ചെയ്യുന്ന ഒരു വർഷമായിരിക്കും. അതിൻറെ നേട്ടങ്ങൾ നിങ്ങൾക്ക് എന്തായാലും ലഭിക്കുന്ന ഒരു സമയം കൂടിയാണ് ഇത്. നിങ്ങളുടെ ഇപ്പോഴുള്ള ജോലി വളരെയധികം പ്രതിസന്ധികൾ സൃഷ്ടിക്കുന്നുണ്ട്. എന്നാൽ അതിൽ നിന്ന് മാറിയാൽ അത് നിങ്ങൾക്ക് ആത്മവിശ്വാസവും സന്തോഷവും വർദ്ധിപ്പിക്കുന്നുണ്ട്. വിദ്യാർത്ഥികൾക്ക് മത്സരപ്പരീക്ഷകളിൽ നേട്ടങ്ങൾ ഉണ്ടാക്കാൻ സാധ്യതയുള്ള ഒരു വർഷമാണ് എന്ന കാര്യത്തിൽ സംശയം വേണ്ട.\nധനു രാശി (നവംബർ 22- ഡിസംബർ 21)\nബിസിനസിലും ജോലിയിലും നേട്ടങ്ങൾ ഉണ്ടാവുന്നുണ്ട്. അത്രക്കും നല്ല വർഷമായിരിക്കും വരും വര്‍ഷം. പ്രോജക്റ്റുകൾ എല്ലാം തന്നെ വിജയകരമാവുന്നതിനുള്ള സാധ്യതയുണ്ട്. വിദേശ യാത്രക്കുള്ള ഭാഗ്യം കാണുന്നുണ്ട്. ബിസിനസിൽ മുന്നോട്ട് പോവുന്നതിന് വേണ്ടി നമുക്ക് പലപ്പോഴും ആത്മവിശ്വാസം നൽകുന്ന ഒരു വർഷം കൂടിയാണ് വരും വർഷം. വിദ്യാർത്ഥികൾ എല്ലാം തന്നെ ശ്രദ്ധയോടെ വേണം മുന്നോട്ട് പോവുന്നതിന്. അല്ലെങ്കിൽ വിപരീതഫലം ഉണ്ടാവുന്നതിനുള്ള സാ‌ധ്യതയുണ്ട്. കഷ്ടപ്പെടുന്നവർക്ക് നേട്ടങ്ങൾ ഉണ്ടാവുന്നതിന് ഈ വർഷം സഹായിക്കുന്നുണ്ട്.\nമകരം രാശി (ഡിസംബർ 22- ജനുവരി 19)\nമകരം രാശിക്കാര്‍ക്ക് വരും വർഷം വളരെയധികം നേട്ടങ്ങൾ ഉണ്ടാവുന്ന ഒരു വര്‍ഷമാണ്. നിങ്ങൾ വളരെയധികം തിരക്കിൽ ജീവിക്കുന്ന ഒരു വര്‍ഷമായിരിക്കും വരും വര്‍ഷം. വളരെയധികം തിരക്കിൽ ജീവിക്കുമ്പോഴും നേട്ടങ്ങൾ മാത്രമായിരിക്കും നിങ്ങൾക്ക് ഉണ്ടാവുന്നത്. ആത്മവിശ്വാസത്തോടെ മുന്നോട്ട് പോവുന്നതിന് വേണ്ടി ശ്രദ്ധിക്കേണ്ടതാണ്. വിദ്യാഭ്യാസ കാര്യത്തിൽ അൽപം ശ്രദ്ധിക്കാവുന്നതാണ്.\nകുംഭം രാശി (ജനുവരി 20- ഫെബ്രുവരി 18)\nകരിയറിന് ഏറ്റവും അധികം പ്രതിസന്ധികൾ നേരിടേണ്ടി വരുന്ന ഒരു വർഷമാണ് വരും വർഷം. നിങ്ങൾ എന്ത് തീരുമാനം എടുക്കുമ്പോഴും വളരെയധികം ശ്രദ്ധിക്കേണ്ടതായുണ്ട്. നിങ്ങൾക്ക് ഓഫീസിലും അൽപം ശ്രദ്ധിക്കേണ്ട അവസ്ഥയാണ് ഉണ്ടാവുന്നത്. ഒരിക്കലും മറ്റുള്ളരുടെ നിർബന്ധത്തിന് വേണ്ടി ജോലി കളയാൻ ശ്രമിക്കരുത്. ഇത് നിങ്ങളിൽ പിന്നീട് വളരെയധികം പ്രതിസന്ധികൾ ഉണ്ടാക്കുന്നുണ്ട്. ജോലിക്കാര്യത്തിൽ മാത്രമല്ല വിദ്യാഭ്യാസത്തിന്‍റെ കാര്യത്തിലും അൽപം ശ്രദ്ധ അത്യാവശ്യമാണ്.\nമീനം രാശി (ഫെബ്രുവരി 19- മാർച്ച് 20)\nനിങ്ങളുടെ കരിയർ വളരെയധികം ഉയർച്ചയിലേക്ക് എത്തുന്ന ഒരു വർഷമായിരിക്കും മീനം രാശി. നിങ്ങൾ ചെയ്യുന്ന ജോലിക്കും കഠിനാധ്വാനത്തിനും ഫലം ലഭിക്കുന്ന ഒരു വർഷം കൂടിയാണ്. എന്തിനും ഏതിനും നേട്ടങ്ങൾ മാത്രമാണ് നിങ്ങൾക്ക് വരും വർഷം ഉണ്ടാവുന്നത്. അതുകൊണ്ട് തന്നെ വളരെയധികം ശ്രദ്ധയോടെ മുന്നോട്ട് പോയാൽ നേട്ടങ്ങൾ കൈക്കലാക്കാം. ഇതില് മാത്രമല്ല വിദ്യാഭ്യാസത്തിന്‍റെ കാര്യത്തിലും നേട്ടങ്ങൾ ഉണ്ടാവുന്നുണ്ട്. മത്സരപ്പരീക്ഷകളിലും മറ്റും നേട്ടങ്ങൾ ഉണ്ടാവുന്നുണ്ട്.\nThozhil and Vidyabhyasam Rashiphalam 2020 | Career Horoscope in Malayalam\nThozhil and Vidyabhyasam Rashiphalam 2020 : Get your free Career & Education Horoscope 2020 in malayalam for all the 12 zodiac signs. Write description in malayalam.


Perinthalmanna Police: 'കൈയിലുള്ളത് 20 രൂപ, സാറേ... എന്താ ചെയ്യാ...'; പോലീസുകാരോട് ഉമ്മയും മക്കളും, മലപ്പുറത്ത് നടന്നത്, വീഡിയോ കാണാം - police helps woman and children at perinthalmanna | Samayam Malayalam\npolice helps woman and children at perinthalmanna\n'കൈയിലുള്ളത് 20 രൂപ, സാറേ... എന്താ ചെയ്യാ...'; പോലീസുകാരോട് ഉമ്മയും മക്കളും, മലപ്പുറത്ത് നടന്നത്, വീഡിയോ കാണാം\nEdited by Samayam Desk | Lipi | Updated: Jan 24, 2022, 11:47 PM\nഞായറാഴ്ച നിയന്ത്രണങ്ങൾക്കിടെ ഉമ്മയ്ക്കും മക്കൾക്കും തണലൊരുക്കി പെരിന്തൽമണ്ണ പോലീസ്. ആശുപത്രിയിൽ നിന്നും വീട്ടിൽ പോകാൻ കഴിയാതെ വന്ന ഇവരെ പോലീസുകാർ ചേർന്ന് സഹായിക്കുകയായിരുന്നു.\nഉമ്മയ്ക്കും മക്കൾക്കും തണലായി പെരിന്തൽമണ്ണ പോലീസ്.\nഞായറാഴ്ച നിയന്ത്രണങ്ങൾക്കിടെയാണ് കരുതലൊരുക്കിയത്.\nആശുപത്രിയിൽ നിന്നും വീട്ടിലേക്ക് വാഹനം ഒരുക്കുകയായിരുന്നു.\nമലപ്പുറം: ഞായറാഴ്ച നിയന്ത്രണങ്ങൾക്കിടെ ആശുപത്രിയിൽ നിന്നും വീട്ടിൽ പോകാൻ കഴിയാതെ വന്ന ഉമ്മയ്ക്കും മക്കൾക്കും തണലായി പെരിന്തൽമണ്ണ പോലീസ്. സമൂഹമാധ്യമങ്ങളിൽ പോലീസിനെതിരെ വിമർശനങ്ങൾ ഉയരുന്നതിനിടെയാണ് മാതൃകാപ്രവർത്തനവുമായി ഉദ്യോഗസ്ഥർ രംഗത്തെത്തിയത്.\nപെരിന്തൽമണ്ണയിലും തകൃതിയായി വാഹന പരിശോധന നടന്നുകൊണ്ടിരിക്കെ, "സാറേ... അലനല്ലൂരിലേക്ക് പോകാൻ എന്താ ചെയ്യാ" എന്ന് ചോദിച്ച് ഒരു ഉമ്മ പോലീസുകാർക്കരികിലേക്ക് എത്തി.\nരണ്ട് ആൺമക്കളാണ് ഇവർക്കൊപ്പമുണ്ടായിരുന്നത്. അലനല്ലൂരിലേക്ക് പോകാൻ ഓട്ടോയല്ലാതെ മറ്റു മാർഗങ്ങളില്ല. ഉമ്മയുടെ കയ്യിലാണേൽ ആകെയുള്ളത് 20 രൂപയും. മൂത്തവന് സുഖമില്ലാത്തതിനാൽ നട്ടെല്ലിന് സൂചി വെച്ച് അമൃത ആശുപത്രിയിൽ നിന്നും തിരിച്ചുവരുന്ന വഴിയാണ്. ഓട്ടോയ്ക്ക് ചാർജ് ചോദിച്ചപ്പോൾ 700 രൂപയെങ്കിലും വേണമെന്നാ ഓട്ടോക്കാരൻ പറഞ്ഞതെന്ന് ഉമ്മ പറഞ്ഞു. ഇതെല്ലാം കേട്ട പോലീസുകാർ തൊട്ടടുത്ത കടയുടെ തിണ്ണയിൽ ഇരിക്കാൻ ഉമ്മയോടു പറഞ്ഞു. പിന്നാലെ ഈ ഉമ്മയ്ക്കും മക്കൾക്കും പോകാനുള്ള വാഹനം പോലീസ് തെരയാൻ തുടങ്ങി.\nകരിമ്പിന് ജ്യൂസ് മെഷിനും ആക്രി സാധനങ്ങളും കണ്ടാല് വിടില്ല; ഒടുവില് പിടിയില്\nആദ്യം എത്തിയ ഓട്ടോക്കാരൻ വാഹനത്തിൻ്റെ ടയർ മോശമാണെന്ന് പറഞ്ഞ് കൈമലർത്തി. പിന്നാലെ എത്തിയ ഓട്ടോക്കാരൻ വെറും 300 രൂപയ്ക്ക് ഇവരെ എത്തിക്കാമെന്ന് പറഞ്ഞു. ഉമ്മയുടെ കൈയിൽ അത്രയും പണമില്ലെന്നു മനസിലാക്കിയ പോലീസുകാർ ചേർന്ന് പണം പിരിച്ചെടുത്തു. ആ തുക ഓട്ടോ ഡ്രൈവർക്ക് നൽകിയാണ് ഉമ്മയെയും മക്കളെയും പെരിന്തൽമണ്ണ സ്റ്റേഷനിലെ പോലീസുകാർ യാത്രയാക്കിയത്. ഇവർ പറയുന്ന സ്ഥലത്ത് വണ്ടി നിർത്തി കൊടുക്കണം എന്നും ഓട്ടോ ഡ്രൈവറോട് പോലീസുകാർ അഭ്യർഥിക്കുകയും ചെയ്തു. നിറകണ്ണുകളോടെ പോലീസുകാർക്ക് നന്ദി പറഞ്ഞാണ് ഉമ്മയും മക്കളും വീട്ടിലേക്ക് മടങ്ങിയത്.\n7-ാം വയസിൽ മൃദംഗത്തിൽ അരങ്ങേറ്റം, പങ്കെടുത്തത് നിരവധി സംഗീതോത്സവങ്ങളിൽ; പുരസ്‌കാര നിറവിൽ ദേവീപ്രസാദ്\nപെരിന്തൽമണ്ണ പോലീസ് സ്റ്റേഷനിലെ എസ്ഐമാരായ അബ്ദുൽ അസീസ്, അബ്ദുൽ ഗഫൂർ, എഎസ്ഐ രാമചന്ദ്രൻ, സീനിയർ സിപിഒ മൊയ്തീൻ, സുരേന്ദ്ര ബാബു, സുരേഷ് എന്നിവരായിരുന്നു കാക്കിക്കുള്ളിലെ നന്മ മരങ്ങൾ. സംഭവത്തിൻ്റെ ദൃശ്യങ്ങൾ സമൂഹമാധ്യമങ്ങളിലൂടെ വൈറലായതോടെ ഉദ്യോഗസ്ഥരെ അഭിനന്ദിച്ചു നിരവധി ആളുകളാണ് രംഗത്തെത്തിയത്.\nTopic: Malappuram News, Perinthalmanna Police, Perinthalmanna\nആര്‍ട്ടിക്കിള് ഷോ7-ാം വയസിൽ മൃദംഗത്തിൽ അരങ്ങേറ്റം, പങ്കെടുത്തത് നിരവധി സംഗീതോത്സവങ്ങളിൽ; പുരസ്‌കാര നിറവിൽ ദേവീപ്രസാദ്\nമലപ്പുറം പെരിന്തൽമണ്ണ പോലീസ് പെരിന്തൽമണ്ണ കേരള പോലീസ് Perinthalmanna Police Helps Woman Perinthalmanna Police perinthalmanna police malappuram kerala police\nWeb Title : police helps woman and children at perinthalmanna\nതിരുവനന്തപുരം വള മോഷ്ടിച്ചെന്ന് ആരോപണം; നടുറോഡിൽ യുവതിയെ ക്രൂരമായി മർദ്ദിച്ച് ബ്യൂട്ടി പാര്‍ലർ ഉടമ! വീഡിയോ\nഎറണാകുളം വിദ്വേഷ പ്രസംഗ കേസിൽ പിസി ജോർജിന് ജാമ്യം


Union Government files affidavit on Moratorium - മൊറട്ടോറിയം രണ്ടുവര്‍ഷം വരെ നീട്ടാം, ഇളവുകള് ബാങ്കുകള്‍ക്ക് തീരുമാനിക്കാമെന്നും കേന്ദ്രം | Indian Express Malayalam\nunion government files affidavit on moratorium\nമൊറട്ടോറിയം രണ്ടു വര്‍ഷം വരെ നീട്ടാം, ഇളവുകള് ബാങ്കുകള്‍ക്ക് തീരുമാനിക്കാമെന്നും കേന്ദ്രം\nലോക് ഡൗണ് കാലത്ത് ബാങ്ക് വായ്പകൾക്ക് മൊറട്ടോറിയം പ്രഖ്യാപിച്ചെങ്കിലും വായ്പാ തുകയുടെ പലിശയും പലിശയുടെ പലിശയും ബാങ്കുകൾ ഈടാക്കുന്നുണ്ട്\nUpdated: September 1, 2020 6:23:53 pm\nനിലവിലുള്ള വായ്പാ കാലാവധി മൊറോട്ടോറിയത്തോടെയോ അല്ലാതായോ രണ്ടുവര്‍ഷം വരെ നീട്ടാന് ബാങ്കുകള്‍ക്ക് അധികാരം ഉണ്ടാകുമെന്ന് കേന്ദ്രം. വായ്പ തിരിച്ചടവിന് ബുദ്ധിമുട്ടുന്നവര്‍ക്ക് ഇളവുകള് തീരുമാനിക്കാന് ബാങ്കുകള്‍ക്ക് അധികാരമുണ്ടെന്നും സുപ്രീം കോടതിയില് ഫയല് ചെയ്ത സത്യവാങ്മൂലത്തില് കേന്ദ്രസര്‍ക്കാര് വ്യക്തമാക്കി.\nലോക് ഡൗണ് കാലത്ത് ബാങ്ക് വായ്പകൾക്ക് മൊറട്ടോറിയം പ്രഖ്യാപിച്ചെങ്കിലും വായ്പാ തുകയുടെ പലിശയും കൂട്ടുപലിശയും ബാങ്കുകൾ ഈടാക്കുന്നുണ്ട്. ഇത് ചോദ്യം ചെയ്തുള്ള ഹര്‍ജിയിലാണ് ഇന്ന് കേന്ദ്രസര്‍ക്കാര് നിലപാട് അറിയിച്ചത്. കോവിഡിനെത്തുടര്‍ന്ന് ബാങ്ക് വായ്പകള്‍ക്ക് ഏര്‍പ്പെടുത്തിയിരുന്ന മൊറോട്ടോറിയം അതേ രീതിയില് തുടരില്ലെന്ന് കേന്ദ്രം അറിയിച്ചു.\nഓരോ വായ്പക്കാരന്റെയും സാഹചര്യം പരിശോധിച്ച് ബാങ്കുകളാകും ഇളവ് തീരുമാനിക്കുക. ഇതുമായി ബന്ധപ്പെട്ട് ബാങ്കുകളും ആര്‍ബിഐയുമായി ചര്‍ച്ച നടത്തി തീരുമാനത്തിൽ എത്തേണ്ടതുണ്ട്. ഒന്നോ രണ്ടോ ദിവസം കൊണ്ട് തീരുമാനമെടുക്കാൻ സാധിക്കുന്ന വിഷയമല്ല ഇതെന്നും സോളിസിറ്റര് ജനറൽ തുഷാര് മേത്ത വാദിച്ചു. ഓഗസ്റ്റ് ആറിന് റിസര്‍വ് ബാങ്ക് ഓഫ് ഇന്ത്യ പുറത്തിറക്കിയ സര്‍ക്കുലറിന്റെ അടിസ്ഥാനത്തിലാകും വായ്പാ ഇളവുകളെന്നും സത്യവാങ്മൂലത്തില് പറയുന്നു.\nമൊറോട്ടോറിയം നീട്ടാനാകില്ലെന്ന് വ്യക്തമാക്കി റിസര്‍വ് ബാങ്ക് ഓഫ് ഇന്ത്യ നേരത്തെ സുപ്രീം കോടതിയില് നേരത്തെ തന്നെ അറിയിച്ചിരുന്നു. രാജ്യം നേരിടുന്നത് വലിയ പ്രതിസന്ധിയാണെന്ന് ചൂണ്ടിക്കാട്ടിയ കോടതി കേസ് ഗൗരവത്തോടെ പരിശോധിക്കേണ്ടതുണ്ടെന്ന് വ്യക്തമാക്കി കേസിൽ വാദം കേൾക്കുന്നത് നാളത്തേക്ക് മാറ്റുകയും ചെയ്തു.\nമഹാമാരിയെത്തുടര്‍ന്നുള്ള ലോക്ക്ഡൗണും സാമ്പത്തിക മാന്ദ്യവും കാരണം വരുമാനം കുറഞ്ഞത് മൂലം ബുദ്ധിമുട്ടിലായ ഭവന വായ്പക്കാർക്ക് മൊറട്ടോറിയം ആശ്വാസമായിരുന്നു. മാർച്ച് ഒന്നുമുതൽ ഓഗസ്റ്റ് വരെ രണ്ടുഘട്ടങ്ങളിലായി ആറ് മാസത്തേക്കായിരുന്നു മൊറട്ടോറിയം. വായ്പ തിരിച്ചടവ് നിർത്തിവയ്ക്കുന്നത് പരിഹാരമല്ലെന്നാണ് വിലയിരുത്തൽ. സെപ്റ്റംബർ മുതൽ വായ്പകളുടെ തവണകൾ തിരിച്ചടയ്ക്കേണ്ടിവരും.\nWeb Title: Union government files affidavit on moratorium


May 30, 2015 , സ്വന്തം ലേഖകന്\nതിരുവനന്തപുരം: അരുവിക്കര തെരഞ്ഞെടുപ്പില് സ്ഥാനാര്‍ഥിയെ തീരുമാനിച്ച് എല്.ഡി.എഫ് മുന്നേറുമ്പോള് യു.ഡി.എഫ് കാര്‍ത്തികേയന്‍െറ ഭാര്യ ഡോ. സുലേഖയുടെ വീട്ടുപടിക്കല് അനുവാദവും കാത്തിരിക്കുകയാണ്. സ്ഥാനാര്‍ഥിയാകാന് ഡോ. സുലേഖ ഇതുവരെ സമ്മതം മൂളാത്തത് യു.ഡി.എഫിനെ കുഴയ്ക്കുകയാണ്. കോണ്‍ഗ്രസ് പ്രസിഡന്‍റ് സോണിയഗാന്ധി തന്നെ നേരിട്ട് സുലേഖയെ രണ്ടു തവണ വിളിച്ച് സംസാരിച്ചിട്ടും അവര് സമ്മതം അറിയിച്ചിട്ടില്ല. എങ്കിലും സുലേഖ തന്നെ സ്ഥാനാര്‍ഥിയാകുമെന്ന പ്രതീക്ഷയിലാണ് കോണ്‍ഗ്രസ് നേതൃത്വം.\nപ്രചാരണത്തിന്‍െറ ആദ്യ റൗണ്ടില് എല്.ഡി.എഫ് മുന്നിലത്തെി. സി.പി.എം സംസ്ഥാന സെക്രട്ടേറിയറ്റ് വിജയകുമാറിന്‍െറ സ്ഥാനാര്‍ഥിത്വത്തിന് അംഗീകാരം നല്‍കിയതോടെ മുന്നണി പ്രചാരണവും തുടങ്ങിക്കഴിഞ്ഞു. 31ന് ചേരുന്ന എല്.ഡി.എഫ് സംസ്ഥാന സമിതി പ്രചാരണ തന്ത്രങ്ങള്‍ക്ക് രൂപംനല്‍കും. ഇതിനു ശേഷമേ എം. വിജയകുമാര് മണ്ഡലത്തില് ഒൗദ്യോഗികമായി പ്രചാരണം ആരംഭിക്കൂ. പ്രചാരണത്തിന് മുന്നോടിയായി വിജയകുമാര് പ്രഫ. ഒ.എന്.വി. കുറുപ്പ്, സുഗതകുമാരി, അഡ്വ. കെ. അയ്യപ്പന്‍പിള്ള എന്നിവരെ സന്ദര്‍ശിച്ചു.\nപിണറായി വിജയനാണ് സി.പി.എമ്മിന്‍െറ പ്രചാരണ പ്രവര്‍ത്തനങ്ങളുടെ ഏകോപന ചുമതല. വി.എസ് ആണ് പ്രചാരണം നയിക്കുന്നത്. ഇരുവരും തമ്മിലുള്ള ഭിന്നത തല്‍ക്കാലം മാറ്റിവച്ചിരിക്കുകയാണ്. ബാര് കോഴയില് കെ.എം. മാണിക്കെതിരായ അന്വേഷണവും യു.ഡി.എഫ് പ്രതിസന്ധിയും ഗുണം ചെയ്യുമെന്ന കണക്കുകൂട്ടലിലാണ് എല്.ഡി.എഫ്. പി.സി. ജോര്‍ജും ആര്. ബാലകൃഷ്ണപിള്ളയും യു.ഡി.എഫിന് എതിരായതും എല്.ഡി.എഫിന് പ്രതീക്ഷ നല്‍കുന്നു.\nഅതേസമയം, സ്ഥാനാര്‍ഥിയെ സംബന്ധിച്ച് കോണ്‍ഗ്രസ് ഇരുട്ടില് തപ്പുകയാണ്. മുഖ്യമന്ത്രി ഉമ്മന് ചാണ്ടി, കെ.പി.സി.സി പ്രസിഡന്‍റ് വി.എം. സുധീരന്, മന്ത്രി രമേശ് ചെന്നിത്തല എന്നിവരുടെ നേതൃത്വത്തില് ഡോ. എം.ടി. സുലേഖയെ സ്ഥാനാര്‍ഥിയാക്കാനുള്ള ശ്രമം കൊണ്ടുപിടിച്ച് നടത്തുന്നുണ്ട്. നേതാക്കള് ചര്‍ച്ചക്കിടെ സുലേഖയുമായി ടെലിഫോണില് ബന്ധപ്പെടുകയും സ്ഥാനാര്‍ഥിയാകണമെന്ന പാര്‍ട്ടിയുടെ താല്‍പര്യം അവരെ അറിയിക്കുകയും ചെയ്തു. വേഗം ആലോചിച്ച് മുഖ്യമന്ത്രിയെ മറുപടി അറിയിക്കണമെന്നാണ് ആവശ്യപ്പെട്ടത്. സ്ഥാനാര്‍ഥിത്വം സ്വീകരിക്കാനോ നിരസിക്കാനോ സുലേഖ തയാറായില്ല.\nസുലേഖ അനുമതി നല്‍കുന്നില്ലങ്കില് മകന് ശബരീനാഥിനെ മല്‍സരിപ്പിക്കാനാണ് നീക്കം. സ്ഥാനാര്‍ഥിയാകാന് ഡോ. സുലേഖ സന്നദ്ധയല്ലന്നാണ് സൂചന. മകന് ശബരീനാഥ് മല്‍സരിക്കുന്നതിനോട് വിയോജിപ്പുമില്ല.\nതാമസമില്ലാതെ അരുവിക്കരയിലെ പാര്‍ട്ടി സ്ഥാനാര്‍ഥിയെ പ്രഖ്യാപിക്കുമെന്ന് കെ.പി.സി.സി പ്രസിഡന്‍റ് വി.എം. സുധീരന് അറിയിച്ചു. ഒറ്റ പേരാണ് ഇപ്പോള് പരിഗണിക്കുന്നത്. മറ്റ് സാധ്യതകളൊന്നും പരിശോധിച്ചിട്ടില്ല.\nഅരുവിക്കര ഉപതെരഞ്ഞെടുപ്പില് ബി.ജെ.പി ജില്ലക്ക് പുറത്തു നിന്ന് സ്ഥാനാര്‍ഥിയെ തേടുന്നു. വെള്ളിയാഴ്ച സംസ്ഥാന പ്രസിഡന്‍റ് വി. മുരളീധരന്‍െറ സാന്നിധ്യത്തില് ജില്ലാ ഭാരവാഹികളുടെ യോഗം ചേര്‍ന്നു. തെരഞ്ഞെടുപ്പ് തയാറെടുപ്പ് അടക്കമുള്ള വിഷയങ്ങളില് സംസ്ഥാന പ്രസിഡന്‍റ് അഭിപ്രായം തേടി. തിരുവനന്തപുരം മുന് ജില്ലാ സെക്രട്ടറി സി. ശിവന്‍കുട്ടിയുടെ പേര് പരിഗണനയിലുണ്ടെങ്കിലും ജില്ലക്ക് പുറത്തുനിന്നുള്ള നേതാക്കളുടെ സാധ്യതയും പരിഗണിക്കുന്നുണ്ട്.


ലഡാക്കിലെ സംഘർഷം : സർവ്വ കക്ഷി യോഗം വിളിച്ച് കേന്ദ്രസർക്കാർ\nSep 16, 2020, 03:51 pm IST\nഡൽഹി : ലഡാക്കിൽ ഇന്ത്യാ ചൈനാ സംഘർഷം ശക്തമാകുന്നു.സ്ഥിതി കൂടുതൽ വഷളായ സാഹചര്യത്തിൽ കേന്ദ്രസർക്കാർ സർവ്വ കക്ഷി യോഗം വിളിച്ചു ചേർത്തിട്ടുണ്ട് പാർലമെന്റിൽ പ്രതിരോധമന്ത്രി ഇതു സംബന്ധിച്ച് മറുപടി നൽകിയിരുന്നു.\nകഴിഞ്ഞ6മാസത്തിനിടെ ഇന്തോ-ചൈന അതിർത്തിയിൽ നുഴഞ്ഞുകയറ്റം നടന്നിട്ടില്ലെന്നാണ് കേന്ദ്രസർക്കാർ ഇന്ന് പാർലമെന്റിൽ അറിയിച്ചത്. ഈ കാലയളവിൽ ഇന്തോ-പാക് അതിർത്തിയിൽ 47 നുഴഞ്ഞുകയറ്റ ശ്രമങ്ങൾ നടന്നിട്ടുണ്ട്. രാജ്യസഭയിൽ നടന്ന ചോദ്യത്തിന് രേഖാമൂലം നൽകിയ മറുപടിയിൽ ആണ് ആഭ്യന്തര സഹമന്ത്രി നിത്യാനന്ദ് റായ് ഇക്കാര്യം വ്യക്തമാക്കിയത്. ലഡാക്കിലെ സ്ഥിതി ഗുരുതരമാണെന്നും എൽ‌എസിയുടെ നിലവിലെ സ്ഥിതി മാറ്റാൻ ചൈന ശ്രമിക്കുകയാണെന്നും പ്രതിരോധമന്ത്രി രാജ്‌നാഥ് സിംഗും വ്യക്തമാക്കിയിരുന്നു .\nകഴിഞ്ഞ ഇരുപതു ദിവസങ്ങള്‍ക്കിടെ മൂന്ന് വെടിവെയ്പ്പ് സംഭവങ്ങള് ചൈനയുടെ ഭാഗത്തു നിന്നും ഉണ്ടായതായാണ് സൈന്യം റിപ്പോര്‍ട്ട് ചെയ്യുന്നത്. 45 വര്‍ഷമായി ഒരു വെടിയുണ്ട പോലും പൊഴിക്കാതെ ഇന്ത്യ കാത്തുസൂക്ഷിച്ച സമാധാനവും ജാഗ്രതയുമാണ് ചൈന ലംഘിച്ചതെന്നും ഇന്ത്യന് സൈന്യം ആരോപിച്ചു.\nTags: chinaAll party meetingTOP\nസ്വപ്നയ്ക്കൊപ്പം ജയ്സൻ നിൽക്കുന്ന ഫോട്ടോ പുറത്തു വിട്ടത് ബിനീഷ് കോടിയേരി : ആരോപണവുമായി ഇ പി ജയരാജൻ


ശുദ്ധീകരണമെന്ന പേരില് തല മൊട്ടയടിച്ചു; നാട്ടുകാര്‍ക്ക് മാംസവും മദ്യവും നല്‍കണം; ബലാത്സംഗത്തിന് ഇരയായ 12 വയസുകാരിയോടും കുടുംബത്തോടും കൊടുംക്രൂരത ചെയ്ത് നാട്ടുകൂട്ടം\nഛത്തീസ്ഗഢ്: 12 വയസുകാരിയ്ക്ക് നേരെ സമൂഹത്തിന്റെ കൊടുംക്രൂരത. ഛത്തീസ്ഗഢിലെ കവാര്‍ദ ജില്ലയിലാണ് പെണ്‍കുട്ടിയെ ബലാത്സംഗം ചെയ്ത ശേഷം ശുദ്ധീകരണത്തിനായി തല മൊട്ടയടിക്കാന് നിര്‍ബന്ധിച്ചത്. പെണ്‍കുട്ടിയുടെ കുടുംബത്തിനെയും നാട്ടുകൂട്ടത്തിലെ അംഗങ്ങള് ക്രൂരമായാണ് പെരുമാറിയത്. ശുദ്ധീകരണ ചടങ്ങുകള് നടക്കുന്ന ദിവസം കുടുംബം ഗ്രാമവാസികള്‍ക്ക് മദ്യവും മാംസാഹാരവും നല്‍കണമെന്ന് നാട്ടുകൂട്ടം വിധിച്ചു.\nമനസാക്ഷിയെ മരവിപ്പിക്കുന്ന ക്രൂരതകളാണ് നാട്ടുകാര് തന്നെ പെണ്‍കുട്ടിയ്ക്കും കുടുംബത്തിനും നല്‍കിയത്. ജനുവരി 21ന് പെണ്‍കുട്ടിയും അമ്മയും കേന്ദ്ര പദ്ധതി പ്രകാരം നിര്‍മ്മിക്കുന്ന വീടിന് നിര്‍മ്മാണ പ്രവര്‍ത്തനങ്ങളുമായി ബന്ധപ്പെട്ട ജോലികളില് പങ്കെടുക്കുകയായിരുന്നു. ഇവിടെ വെച്ചാണ് പെണ്‍കുട്ടി പീഡനത്തിന് ഇരയാകുന്നത്. അര്‍ജ്ജുന് യാദവ് എന്ന യുവാവാണ് പെണ്‍കുട്ടിയെ ലൈംഗികമായി പീഡിപ്പിച്ചത്. പിറ്റേ ദിവസം ഗ്രാമീണര് നാട്ടുകൂട്ടം വിളിച്ചു. അവിടെ വച്ച് അര്‍ജ്ജുന് യാദവിനെ നാട്ടുകൂട്ടം കുറ്റക്കാരനായി കണ്ടെത്തി. പക്ഷേ പിഴ നല്‍കിയതിന് ശേഷം പോകാന് അര്‍ജ്ജുന് യാദവിനെ നാട്ടുകൂട്ടം അനുവദിച്ചു.\nപക്ഷേ ഫെബ്രുവരി നാലിന് ഗ്രാമത്തിലെ മുതിര്‍ന്നവര് ചേര്‍ന്ന് വീണ്ടും നാട്ടുകൂട്ടം വിളിച്ചു. കുട്ടിയെ കുളിപ്പിച്ച ശേഷം ശുദ്ധീകരണത്തിന്റെ ഭാഗമായി തല മൊട്ടയിടക്കാനായിരുന്നു നാട്ടുകൂട്ടത്തിന്റെ തീരുമാനം. കൂടാതെ കുട്ടിയുടെ കുടുംബാംഗങ്ങള് മാംസ ഭക്ഷണവും മദ്യവും ഉള്‍പ്പെടയുള്ള വിരുന്നും നാട്ടുകൂട്ടത്തിലെ അംഗങ്ങള്‍ക്ക് നല്‍കണമെന്നും അവര് നിര്‍ദേശിച്ചു.\nസംഭവത്തിനു ശേഷം പെണ്‍കുട്ടിയുടെ കുടുംബാംഗങ്ങള് ഭയം മൂലം വീടിനു പുറത്തേക്ക് ഇറങ്ങുന്നില്ല. പെണ്‍കുട്ടിയുടെ മാതാപിതാക്കള് കൂലിപ്പണിയെടുത്താണ് കുടുംബം നോക്കിയിരുന്നത്. ഛത്തീസ്ഗഢിലെ ബെയ്ഗാ സമുദായത്തില്‍പ്പെട്ടവരാണ് ഇവരന്നും പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നു.\nലൈംഗികാരോപണ വിവാദവുമായി എത്തിയിരിക്കുന്നത് മനസ്സിൽ ലൈംഗികവൈകൃതമുള്ളവർ; മന്ത്രി പ...\nവൈൽഡ് ലൈഫ് ഫോട്ടോഗ്രാഫർ ഓഫ് ദി ഇയർ പുരസ്കാരം 10 വയസ്സുകാരൻ അർഷ്ദീപ് സിങ്ങിന്\nഎൻഡി തിവാരി അന്തരിച്ചു\nമാധ്യമപ്രവര്‍ത്തകയ്ക്കെതിരെ എം.ജെ അക്ബര് നല്‍കിയ മാനനഷ്ടക്കേസ് പരിഗണിക്കുന്നത് മാ...\nമാധ്യമപ്രവര്‍ത്തകയ്ക്കെതിരെ എം.ജെ അക്ബര് നല്‍കിയ മാനനഷ്ടകേസ് പിന്‍വലിക്കണം: എഡിറ്...\nഞങ്ങളുടെ സര്‍ക്കാര് അധികാരത്തിലിരുന്നിട്ടും രാമക്ഷേത്രം പണിയാത്തതെന്തെന്ന് ജനങ്ങള...\nഹാദിയ കേസ് അന്വേഷണം എന്.ഐ.എ അവസാനിപ്പിച്ചു; നിര്‍ബന്ധിത മതപരിവര്‍ത്തനത്തിന് തെളിവ...


സാഹിത്യവേദി മുംബൈ: September 2016\nഒരു പെണ്ണ് എഴുതുന്നത്\nBy ശീതൾ ബാലകൃഷ്ണൻ\nബുള്ളറ്റ് സ്റ്റണ്ട്നടത്തണമെന്നൊന്നും പറയുന്നില്ല,\nപക്ഷേ പിൻ സീറ്റ് മാത്രമേ എനിക്കുള്ളൂ എന്ന് പറയരുത്.\nനിന്നെ പിന്നിൽ പതിയെ പിന്തുടരുന്നതിൽ എനിക്ക് വിരോധമില്ല,ഒറ്റവഴി തീരെ ചെറുതാണെങ്കിൽ മാത്രം.\nനിന്റെ ശരീരത്തിനു തന്നെ ബലം,പക്ഷെ എന്റെ ആത്മാവിനു ബലമില്ലെന്നു പറയരുത്.\nനിനക്ക് ചോറ് വിളമ്പിത്തരില്ലെന്ന് ഞാൻ പറയില്ല,നീ നിന്റെ പാത്രം കഴുകില്ലെന്ന് മാത്രം പറയരുത്.\nനീ എന്നെ അമ്പലത്തിൽ കയറ്റാതിരുന്നോളൂ,പക്ഷെ നീ എന്നെക്കാളും ശുദ്ധനെന്നു മാത്രം പറയരുത്.\nഞാൻ നിനക്ക് വേണ്ടി സാരിയണിയുമായിരിക്കും,പക്ഷേ ബിക്കിനിയിട്ടാൽ ബലാത്സംഗിച്ചു കളയാമെന്ന് വിചാരിച്ചേക്കരുത്.\nനീ ജോലി ചെയ്തു തളർന്നിരിക്കാം,പക്ഷെ എന്റെ ചട്ടുകം പിടിച്ച കയ്യിലെ തഴമ്പ് കാണാതിരിക്കരുത്.\nനീയ്യെന്നെ പെങ്ങളായി തന്നെ കാണണമെന്നില്ല,പക്ഷെ സുഹൃത്തുക്കളില്ലാത്ത നിന്നോട് എന്ത് പറയാൻ.\nമുലയൂട്ടില്ലെന്നെന്നൊന്നും പറയില്ല ഞാൻ,പറയാതെ കുഞ്ഞിന്റെ ഉടുപ്പ് നീ മാറ്റുമെങ്കിൽ.\nനിന്റെ സിക്സ്പ്പായ്ക്കും സെക്സ്പ്പിക്കും ആർക്കു വേണം,നെഞ്ചിൽ അലയടിക്കുന്ന സ്നേഹമില്ലെങ്കിൽ.\nബസ്സിൽ എനിക്ക് പ്രത്യേക സീറ്റൊന്നും വേണ്ട,പൊട്ടാൻ തയ്യറായി നിൽക്കുന്ന നിന്റെ ഞരമ്പ് വീട്ടിൽ വച്ചിട്ട് വന്നാൽ.\nദേവിയായിട്ടൊന്നും കാണണ്ട പൊന്നേ,ദേഹമായി മാത്രം കാണാതിരുന്നാൽ മതി.\nപിടിക്കോഴിയെ കൂവ്വിക്കണമെന്നൊന്നും ഇല്ല,അല്ലെങ്കിൽ തന്നെ പിടിപ്പത് പണിയുണ്ട്.\nകൊടുമുടി കീഴടക്കിയതും ബഹിരാകാശം ജയിച്ചതൊന്നും പറയുന്നില്ല,അതിൽ എന്താ ഇത്ര പറയാൻ.\nആർത്തിപ്പൂണ്ട് നീ എന്നെ നയനഭോഗം ചെയ്യുമ്പോൾ,ആക്രാന്തവുമായി മകൻ നിന്റെ പിന്നാലെ ഉണ്ടെന്ന് മാത്രം ഓർക്കുക.\nനിന്റെ തലയ്ക്കു മുകളിലിരിക്കുന്നമെന്നില്ല എനിക്ക്,കൂടെയിരിക്കാനാണ് ആഗ്രഹം, വിവാഹ പന്തലിലെന്ന പോലെ.\nനീ പ്രസവിക്കണമെന്ന് ഞാൻ പറയില്ല,പക്ഷെ മക്കളുടെ മൂക്കിള തുടയ്ക്കില്ലെന്ന് പറയരുത്.\nഅടുക്കള എന്റെ മാത്രം തടവറയാണ്,നീ പനി പൂണ്ട് വിറയാർന്നു കിടക്കുന്ന നാളുകളിൽ മാത്രം.\nഎന്റെ തോളുകൾ നിനക്കു തന്നെ,നിന്റെ തോളുകൾ എനിക്കുള്ളപ്പോൾ.\nഇതൊക്കെ ചോദിച്ച് വാങ്ങുന്നത്,അറിഞ്ഞ് തരാൻ നിനക്ക് നാണമില്ലാതെ പോവുമ്പോഴാണ്, ക്ഷമിക്കുക.\nBy Sheethal Balakrishnan\nഅമ്മ അങ്ങിനെയാണ് വിളിച്ചപ്പോൾ പറഞ്ഞത്.\nക്രൂരമായ ഏകാന്തതയിൽ,ദേഹാസ്വസ്ഥ്യങ്ങളുടെ അലട്ടലുകൾക്കിടയിൽ,ചത്തു കിടക്കുന്ന ലാൻഡ് ഫോണിന്റെ അരികിൽ,വാർദ്ധക്യത്തിന്റെ സമരസപ്പെടലുകളുടെ ഇടയിൽ,ഊന്നുവടിയായി അച്ഛന്റെ തോളിൽ, മക്കളെയോർത്തിരിക്കുമ്പോൾ,മൂന്നാമതൊരാൾ!\nപിക്കു!പിക്കുവെന്ന നായക്കുട്ടി.കഴിഞ്ഞ ശൈത്യകാലാവധിക്ക് നാട്ടിൽ വന്നപ്പോൾ,ഏഴ് വയസ്സുകാരൻ മകനും, പാടത്തേക്കിറങ്ങിയ അച്ഛനും, കിട്ടിയതാണീ മരിക്കാറായ നായക്കുട്ടി.അവൻ അതിനൊരു പേരിട്ടു.ഒരു ഉത്തരേന്ത്യൻ പേര്\nതിരക്കിനും തീപ്പിടിപ്പിക്കുന്ന ഭർത്താവിനൊടൊപ്പം എയർപ്പോട്ടിലേക്ക് തിരിക്കുമ്പോൾ,പിക്കു മകന്റെ കാലുകൾ നക്കി തുടച്ചു.സ്നേഹത്തോടെ കാലിടകൾക്കിടയിൽ ഉരുണ്ടു കളിച്ചു.കാർ നീങ്ങിയകലുമ്പോൾ പിക്കുവിന്റെ കലമ്പലും അമ്മയുടെ വിതുമ്പലും.\nഅമ്മയിപ്പോൾ കൂടുതൽ സംസാരിക്കുന്നത് പിക്കുവിനോടാണ്.അച്ഛന്റെ പാടവിശേഷങ്ങളും,മക്കളുടെ ഫ്ലാറ്റ് വീരവാദങ്ങളും,കനാൽ വെള്ളം വന്നതും,ചീര ഇറുത്തതും,പ്രഷർ കൂടിയതും,മുട്ടിലെ വേദനയും,മയിലിനെ കണ്ടതും,കടുകു കഴിഞ്ഞതും,തനിയെ കരഞ്ഞതും...\nപിക്കു ഇപ്പോൾ എന്തു ചെയ്യുകയാവും എന്ന് സ്ക്കൂൾ വിട്ട് വരുമ്പോൾ മകൻ ചോദിച്ചു.ഒരു പക്ഷെ അച്ഛന്റെ കാലിടകൾക്കിടയിൽ പിണഞ്ഞു മറിയുന്നുണ്ടാവും.അമ്മയുടെ സാരിത്തലപ്പിൽ കടിച്ച് ചോറിനായി പിണങ്ങുന്നുണ്ടാവും.അമ്മ പറയുന്നത് പോലെ ഊൺമേശക്കടിയിൽ ഒളിഞ്ഞു നിൽക്കുന്നുണ്ടാവും.വേദനിപ്പിക്കാതെ കടിക്കുന്നുണ്ടാവും.\nഉറങ്ങുന്നുവെന്ന് നടിക്കുന്ന അച്ഛന്റെ ഒപ്പം,അതുമല്ലെങ്കിൽ മാമ്പൂക്കൾ പൂത്തു തുടങ്ങിയ മാവിന്റെ താഴെ,മക്കളെയോർത്ത് അടുത്ത വേനലവധിക്കായി നാളെണ്ണിയിരിക്കുന്ന അമ്മയോടൊപ്പം....\nകഴിഞ്ഞ ഞായറാഴ്ച എന്റെ പേഴ്‌സ് കളഞ്ഞുപോയി. വീട്ടിനകത്തുനിന്നാണോ അതോ പുറത്തുനിന്നാണോ നഷ്ടമായതെന്ന് ഓർക്കുന്നില്ല. ഒരു കറുത്ത പേഴ്‌സാണ്. അരികുകളിൽ തുകലുകൾ പൊതിഞ്ഞ, പഴയതെങ്കിലും മനോഹരമായ ഒരു പേഴ്‌സ്. എന്റെ പാട്ടിന് സമ്മാനമായി പണ്ട് അച്ഛൻ തന്നത്. ജോലിക്കുപോക്ക് നിർത്തിയശേഷം അപൂർവമായേ ഈ പേഴ്‌സ് പുറത്തേക്ക് എടുക്കാറുണ്ടായിരുന്നുള്ളൂ. അതിൽ ഭർത്താവ് തന്ന ഒരു ക്രെഡിറ്റ് കാർഡും പിന്നെ എന്റെ ഉപയോഗശൂന്യമായ പഴയ ഒരു ഡെബിറ്റ് കാർഡുമുണ്ട്. പിന്നെ ഞാൻ ഉരുക്കിപ്പെറുക്കി എടുത്തുവെച്ച ഒരു അയ്യായിരത്തിയഞ്ഞൂറു രൂപയും. ആശിച്ച ഒരു കരിമണിമാല വാങ്ങാൻ അദ്ദേഹമറിയാതെ കാത്തുവെച്ചതാണ്. കണ്ടുകിട്ടുന്നവർ ആ പ്ലാസ്റ്റിക് കാർഡുകളും പൈസയും എടുത്തുകൊള്ളുക. പേഴ്‌സിൽ ഉണ്ടായേക്കാവുന്ന പലചരക്കുകടയിലെ ബില്ലുകൾ ഓടയിലെറിയുക. പക്ഷേ, ശ്രദ്ധിക്കുക: പേഴ്‌സിന്റെ രഹസ്യഅറയിൽ രണ്ടുകാര്യങ്ങളുണ്ട്. ഒന്ന്, എന്റെ അച്ഛന്റെ ഒരു പഴയ ബ്ലാക്ക് ആൻഡ് വൈറ്റ് പടം. എനിക്ക് ഒരു നോക്കിന് ഉയിരും ഉടലും തരുന്ന പടം. രണ്ട്... അത് എന്റെ ഭർത്താവ് വിവാഹത്തിന്റെ ആദ്യനാളുകളിൽ എഴുതിയ മനോഹരമായ പ്രണയലേഖനമാണ്. ഞാനെന്നും വായിക്കാറുള്ള ഒന്ന്. അത് വായി ക്കുമ്പോൾ കരിമൂടിയ അടുക്കളജനാലയിലൂടെ സൂര്യപ്രകാശം ഊർന്നിറങ്ങും. നെറ്റിയിലെ വിയർപ്പും കണ്ണീരും ഒരുമിച്ചലിയുമ്പോഴും ആ പ്രണയലേഖനം എന്നെ സാന്ത്വനപ്പെടുത്തും. പൂത്തുലഞ്ഞുനിന്ന പണ്ടത്തെ പ്രണയകാലത്തിലേക്ക് ഞാൻ തിരികെപ്പോകും. പ്രണയത്തിന്റെ നീരുറവയ്ക്കായുള്ള എന്റെ കാത്തിരിപ്പിന്റെ ഉയിരാണ് ആ പഴയ കടലാസുകഷ്ണം. അതെ, പണമെല്ലാം എടുത്തുകൊള്ളുക. ആ കുഞ്ഞുപടവും ആ പഴയ കുറിപ്പും തിരികെനൽകുക. ഉപേക്ഷിക്കരുതേ, ഇത് ഒരു പെണ്ണിന്റെ ആത്മാവിന്റെ ആഴങ്ങളിൽനിന്നുള്ള അപേക്ഷയാണ്.\nഎനിക്ക് കണ്ടാൽ കലി കയറും.കുളിമുറിയിൽ നിന്ന് കാല് തുടയ്ക്കാതെ.നനഞ്ഞ തോർത്ത കിടക്കയിൽ എറിഞ്ഞ്.ഒരു ഷർട്ടിന് നൂറു ഷർട്ടുകൾ നിരത്തിയിട്ട്.ധരിച്ച മുണ്ട് മുറിയുടെ മൂലയിലെറിഞ്ഞ്.കുട്ടികളെപ്പോലെ വീടാകെ അലങ്കോലമാക്കി.\nഞാൻ കലിയിറങ്ങുമ്പോൾ.മുറിയൊക്കെ അടിച്ച് തുടച്ച് വൃത്തിയാക്കി.വസ്ത്രങ്ങളൊക്കെ അലക്കി തേച്ച് അടുക്കി.കുളിച്ച് ഈറനായി ഭഗവാന്റെ മുന്നിൽ\nഒരു തിരി തെളിയിക്കും.\nഅയാൾക്ക് എന്നെ കണ്ടാൽ കനിവൂറും.കുട്ടിയെപ്പോലെ ശകാരം നിന്ന് കേൾക്കും.മുടിയിഴകളിൽ പ്രണയപൂർവ്വം വിരലോടിച്ച്.അലങ്കോലമായ എന്റെ ചിന്തകളെ അടുക്കി.ഒരു പറ്റം പുസ്തകങ്ങളുടെ ഇടയിൽ ഇരുത്തി.കയ്യിലൊരു സിരാവീര്യത്തിന്റെ പേനയും പിടിപ്പിച്ച്\nഎന്റെ ആത്മാവിലൊരു തിരി തെളിയിക്കും.\nഅവൾ കെട്ടിത്തൂങ്ങി മരിച്ചു.ഇന്നാണ് തൂങ്ങിയത്.കവലയിലെ മാവിൽ.ഒരു ചീന്ത് തുണി ദേഹത്തില്ലാതെ.അവൾ കാറ്റത്ത് ആടി നിന്നു.മരത്തിന്റെ കടയ്ക്കൽ\nഅവൾ ആത്മഹത്യാക്കുറിപ്പ് പതിച്ചു വെച്ചിരുന്നു.ആ കുറിപ്പ് ഇങ്ങിനെ വായിച്ചു.\n"മതിയാവോളം കണ്ട ശേഷം\nകയർ അറുത്ത് ഇറക്കിയാൽ മതി.ഇനിയും മതിയായില്ലെങ്കിൽ\nനഗ്നയായിത്തന്നെ പൊതുദർശനത്തിനു വെയ്ക്കാം.റീത്ത് കൊണ്ട് മൂടരുത്.പിന്നെ ബലാൽസംഗം ചെയ്യേണ്ടവർക്ക്\nവരിവരിയായി മോർച്ചറിയിൽ വരാം.എന്നിട്ടും കൊതി തീരാത്തവർ ക്ഷമിക്കുക.കാത്തിരിക്കുക.എത്ര ശവങ്ങൾ വരാനിരിക്കുന്നു.സഹാനുഭൂതിയോടെ.ഒപ്പ്."അവസാനത്തെ അവളുടെ ഒപ്പ്.അവസാനിക്കാത്ത അവളുടെ ഒപ്പ്.


Malayalam news || പൂച്ചക്കുട്ടിയെ ജാറില് അടച്ചു ജീവനോടെ സ്‌റ്റഫ് ചെയ്‌ത ചിത്രം ഫെയ്‌സ്‌ബുക്കിലിട്ട വിദ്യാര്‍ത്ഥിനിക്ക് ശിക്ഷ\nപൂച്ചക്കുട്ടിയെ ജാറില് അടച്ചു ജീവനോടെ സ്‌റ്റഫ് ചെയ്‌ത ചിത്രം ഫെയ്‌സ്‌ബുക്കിലിട്ട വിദ്യാര്‍ത്ഥിനിക്ക് ശിക്ഷ\nഫെയ്‌സ്‌ബുക്കില് പട്ടികളുടെയും പൂച്ചകളുടെയും ചിത്രം പോസ്‌റ്റ് ചെയ്യുന്നവര് ശ്രദ്ധിക്കുക.\nപൂച്ചക്കുട്ടിയെ ജാറില് അടച്ചു ജീവനോടെ സ്‌റ്റഫ് ചെയ്‌ത ചിത്രം ഫെയ്‌സ്‌ബുക്കിലിട്ട വിദ്യാര്‍ത്ഥിനിക്ക് ഒരു വര്‍ഷം തടവും ഭീമമായ തുക ഫൈനും.\nതായ്‌വാനിലെ കോളേജ് വിദ്യാര്‍ത്ഥിനിയായ പെണ്‍കുട്ടി തന്റെ പ്രീയപ്പെട്ട കിക്കി എന്ന പൂച്ചക്കുട്ടിയെയാണ് ഗ്ലാസ് ജാറില് ഇറക്കി സീല് ചെയ്‌തു പരീക്ഷിച്ചത്. ഗ്ലാസ് ജാറില് സ്റ്റഫ് ചെയ്‌തിരിക്കുന്ന പൂച്ചക്കുട്ടിയുടെ ചിത്രം ഫെയ്‌സ്‌ബുക്കിലിട്ടതോടെയാണ് പെണ്‍കുട്ടി പുലിവാല് പിടിച്ചത്. മൃഗങ്ങളോട് ക്രൂരമായി പെരുമാറിയതിനാണ് പെണ്‍കുട്ടിക്കെതിരെ മൃഗസ്‌നേഹികള് രംഗത്ത് എത്തിയത്.\nനാലു കിലോ തൂക്കം വരുന്ന പൂച്ചക്കുഞ്ഞിനെ കൊണ്ടു നടക്കുവാനുള്ള എളുപ്പവളികള് പരീക്ഷിച്ചതാണ് ലിന് എന്ന വിദ്യാര്‍ത്ഥിനി.\nചൈന പോസ്‌റ്റ് എന്ന പത്രത്തില് പറയുന്നത് പെണ്‍കുട്ടി പല വഴികളില് പൂച്ചയെ കൊണ്ടു നടക്കാനുള്ള വഴികള് പരീക്ഷിച്ചുവെന്നാണ്. എന്നാല് പെണ്‍കുട്ടി പറയുന്നത് താന് ഒറ്റത്തവണ മാത്രമാണ് ഇത്തരം ഒരു പരീക്ഷണം നടത്തിയെന്നാണ്.\nപെണ്‍കുട്ടിയുടെ പോസ്‌റ്റിനെ നിമര്‍ശിച്ചവരെ കളിയാക്കി പെണ്‍കുട്ടി ഇങ്ങനെ പോസ്‌റ്റ് ഇടുകയും ചെയ്‌തു ഹ..ഹ..ഹ\nഅതോടെ മൃഗസ്‌നേഹികള് ക്ഷുഭിതരായി. മൃഗസംരക്ഷണ വകുപ്പ് നടത്തിയ പരിശോധനയില് ലിന് പൂച്ചയെ ദ്രോഹിച്ചതായി കണ്ടെത്തി.


Published: Aug 9, 2016, 12:51 PM IST\nകൊപ്പേല്: കോപ്പേല് സെന്റ് അല്‍ഫോന്‍സാ ദേവാലയത്തില് ജൂലായ് 22 മുതല് 31 വരെ നടന്നു വന്ന വിശുദ്ധ അല്‍ഫോന്‍സാമ്മയുടെ തിരുനാള് സമാപിച്ചു. തിരുനാള് നൊവേനയില് അമേരിക്കയിലെ സീറോ മലബാര് മെത്രാന് മാര് ജേക്കബ് അങ്ങാടിയത്ത് മുഖ്യ കാര്‍മികത്വം വഹിച്ചു. സീറോ മലബാര് സഭക്കു കിട്ടിയ അനുഗ്രഹമാണ് വിശുദ്ധ അല്‍ഫോന്‍സാമ്മ.\nപ്രധാന തിരുനാള് ദിവസമായ ഞായാറഴ്ച നടന്ന വി. കുര്‍ബാനയില് മാര്. ജേക്കബ് അങ്ങാടിയത്ത് മുഖ്യ കാര്‍മ്മികത്വം വഹിച്ചു. വികാരി ഫാ.ജോണ്‍സ്റ്റി തച്ചാറ, ഫാ.ജോര്‍ജ് എളമ്പാശേരില്, ഫാ.ഏബ്രഹാം വാവോലിമേപ്പുറത്ത്, ഫാ.ഫ്രാന്‍സിസ് നമ്പ്യാപറമ്പില്, ഫാ.തോമസ് കടുകപ്പിള്ളില്, ഫാ.ജോസ് കട്ടക്കല്, ഫാ.ജോഷി ചിറക്കല്, ഫാ.ജോസഫ് അമ്പാട്ട് എന്നിവര് സഹകാര്‍മ്മികരായി.\nഫാ.തോമസ് കടുകപ്പിള്ളില് വചന സന്ദേശം നല്‍കി. വിശുദ്ധരുടെ തിരുസ്വരൂപങ്ങള് വഹിച്ചു തുടര്‍ന്ന് പള്ളി ചുറ്റി ആഘോഷമായ പ്രദക്ഷിണം നടന്നു. പരിശുദ്ധ കുര്‍ബാനയുടെ ആശീര്‍വാദവും സ്‌നേഹവിരുനിന്നും ശേഷമാണ് പ്രധാന തിരുനാള് സമാപിച്ചത്. തിരുനാള് ആഘോഷങ്ങള്‍ക്ക് ഇടവക വികാരി ഫാ. ജോണ്‍സ്റ്റി തച്ചാറ, കൈക്കാരന്മാരായ അപ്പച്ചന് ആലപ്പുറം, ജൂഡിഷ് മാത്യു, നൈജോ മാത്യു, പോള് ആലപ്പാട്ട്, ജെജു ജോസഫ് (സെക്രട്ടറി) എന്നിവര് നേതൃത്വം നല്‍കി.


sajitha got new home വീടിന്റെ താക്കോല് കൈമാറി\nസജിതയ്ക്കും കുടുംബത്തിനും ഇനി സ്വന്തം വീട്ടില് സുരക്ഷിതമായി കഴിയാം; വീടിന്റെ താക്കോല് കൈമാറി; ട്വന്റിഫോര് ഇംപാക്ട്\nവയനാട് ചീരാല് താഴത്തൂരിലെ സജിതക്കും കുടുംബത്തിനും ഇനി സ്വന്തം വീട്ടില് സുരക്ഷിതമായി കഴിയാം. ട്വന്റിഫോര് വാര്‍ത്തയെ തുടര്‍ന്ന് ട്വന്റിഫോറിന്റെ ചെയര്‍മാന് ആലുങ്കല് മുഹമ്മദിന്റെ അല്‍അബീര് ഫൗണ്ടേഷനാണ് താഴത്തൂരില് മനോഹരഭവനം ഒരുക്കിയത്. ട്വന്റിഫോര് ഇംപാക്ട്\nആറടി മാത്രം വലിപ്പമുളള പ്ലാസ്റ്റിക്ക് ഷീറ്റുകൊണ്ട് മറച്ച കൂരക്കുളളിലായിരുന്നു സജിതയുടേയും കുടുംബത്തിന്റേയും ജീവിതം. ഒട്ടും സുരക്ഷിതത്വമില്ലാത്ത വീട്ടില് കൗമാരക്കാരിയായ മകളടക്കം അഞ്ച് പേര്. വാര്‍ത്ത ശ്രദ്ധയില്‍പ്പെട്ട ട്വന്റിഫോര് ചെയര്‍മാന് ആലുങ്കല് മുഹമ്മദ് അല്‍അബീര് ഫൗണ്ടേഷന്റെ സാമൂഹ്യസന്നദ്ധ പ്രവര്‍ത്തനങ്ങളുടെ ഭാഗമായി വീടിന്റെ നിര്‍മ്മാണം ഏറ്റെടുത്തു.\nവീടിന്റെ താക്കോല്‍ദാനം ഗുഡ് മോണിംഗ് വിത്ത് ആര് ശ്രീകണ്ഠന് നായര് ഷോയിലൂടെ തത്സമയം മുന് വാര്‍ഡ് മെമ്പറും പ്രദേശത്തെ പൊതുപ്രവര്‍ത്തകരും ചേര്‍ന്ന് നിര്‍വഹിച്ചു. പ്ലാസ്റ്റിക്ക് കൂരയില് നിന്ന് പുതിയ വീട്ടിലേക്കെത്തുമ്പോള് സജിതക്കും മകള്‍ക്കും പറഞ്ഞറിയിക്കാനാകാത്ത സന്തോഷം. മോണിംഗ് ഷോ ലൈവില് തന്നെ പാലുകാച്ചല് ചടങ്ങും മധുരവിതരണവും നടന്നു. വെളേളരിയില് കണ്‍സ്ട്രക്ഷന്‍സാണ് പ്രതിസന്ധികള് ഏറെ നിറഞ്ഞ സാഹചര്യത്തിലും മനോഹരഭവനം ഒരുക്കിയത്.\nStory Highlight: sajitha got new home\nRead more on: 24 impact\nപ്രവർത്തിക്കുന്ന ജീവിതങ്ങളാണ് സർക്കാർ ലക്ഷ്യമെന്ന് ധനമന്ത്രി കെ.എൻ. ബാലഗോപാൽ [24 impact]\nകോട്ടത്തറ ട്രൈബൽ ആശുപത്രിയിലെ ശമ്പളകുടിശിക; കർശന നടപടിയുമായി പട്ടികജാതി പട്ടിക വർഗ കമ്മിഷൻ


Profile of Malayalam Actor Thodupuzha Vasanthy\nYear of First Movie 1975\nYear of Last Movie 2016\nMovies Acted In 75\nReleased Movies 75\nFavorite Producer NG John\nസിനിമാലോകം ഒരു താരാജാലമാണ്. അവിടെ ഉജ്വല താരങ്ങളുണ്ട്. അത്ര പ്രഭയില്ലാത്ത താരങ്ങളുണ്ട്. ഒരു രാത്രിമാത്രം മിന്നി മറഞ്ഞുപോകുന്നവയും, വാല്‍നക്ഷത്രങ്ങളും, ധൂമകേതുക്കളും, ഉല്‍ക്കകളുമുണ്ട്. ഇവയെല്ലാം ചേര്‍ന്നേ നാം അഭ്രപാളികളില് കാണുന്ന താരസഞ്ചയം രൂപപ്പെടൂ. ഉജ്വലതാരങ്ങളുടെ പ്രഭയില് നാം മറ്റു ചിലവയെ ശ്രദ്ധിക്കണമെന്നില്ല. എങ്കിലും അവയും ആ താരനിരയുടെ ഭാഗമാണ്. സിനിമയുടെ ഭാഗമാണ്. ഒരു സൂപ്പര് താരത്തിനും താന് മാത്രമാണ് സിനിമയുടെ വിജയഘടകം എന്ന് പ്രഖ്യാപിക്കാന് പറ്റില്ല. പലചേരുവകള് ചേര്‍ന്നാലേ നല്ല സിനിമ നമ്മുടെ മുന്നിലെത്തൂ. അങ്ങനെ നാം കണ്ട പല നല്ല സിനിമകളിലെയും ഒഴിച്ചുനിര്‍ത്താന് പറ്റാത്ത ഒരു ഭാഗമായിരുന്നു ഇന്നലെയുടെ താരങ്ങളെന്ന് ഇന്ന് നാം വിശേഷിപ്പിക്കാന് നിര്‍ബന്ധിതരാവുന്നവരില് ഒരാളായ തൊടുപുഴ വാസന്തി.\nഒരു കാലഘട്ടത്തിന്റെ മുഖമുദ്രയായിരുന്ന ബാലേകളിലൂടെയാണ് വാസന്തി കലാലോകത്തെത്തുന്നത്. വാസന്തിയുടെ അച്ഛന് നാടക നടനായിരുന്നു. അമ്മയോട് തന്റെ കൂടെ നാടകത്തില് നടിക്കുന്നതിന് ആവശ്യപ്പെട്ടുവെങ്കിലും അമ്മ ഒഴിഞ്ഞുമാറി. അതിന്റെ വാശിക്ക് അച്ഛന് പറഞ്ഞു. എന്റെ മകളെ ഞാന് നടിയാക്കും. അങ്ങനെ വാസന്തിയുടെ ചേച്ചിയാണ് ആദ്യമായി അച്ഛന്റെ കൂടെ വേദിയിലെത്തുന്നത്. തുടര്‍ന്ന് വാസന്തിയും അച്ഛന്റെയൊപ്പം നടിയായി.\nനാടകമെന്നു പറഞ്ഞെങ്കിലും ബാലെയിലായിരുന്നു വാസന്തി പ്രധാനമായും അഭിനയിച്ചത്.ശിവതാണ്ഡവത്തില് ശിവന് , ഗീതോപദേശത്തില് അര്‍ജ്ജുനന് , ഏകലവ്യനില് ഏകലവ്യന് എന്നിവ തന്മയത്വത്തോടെ അവതരിപ്പിച്ചു ജനപ്രീതിനേടി.\nജ്ഞാനസുന്ദരി ബാലേയിലെ വില്ലത്തി വേഷം കണ്ട് ജനം അടിക്കാനിറങ്ങിയ സംഭവം വാസന്തി ഇന്നും ഓര്‍ക്കുന്നു.നല്ലതങ്ക ബാലെയില് മൂളിയലങ്കാരിയുടെ വേഷവും, ഒരുപാട് ജനശ്രദ്ധ പിടിച്ചുപറ്റി. ചേച്ചി നന്മയുള്ള കഥാപാത്രങ്ങളെ അവതരിപ്പിച്ചപ്പോള് അനിയത്തി വാസന്തി തിന്മയെ പ്രതിനിധീകരിച്ച് ജനങ്ങളുടെ ക്രോധത്തിന് പാത്രമായി.\nഅമ്മ തിരുവാതിര ആശാട്ടിയായിരുന്നു.തിരുവാതിരയും നൃത്തവും അമ്മയില് നിന്ന് പഠിച്ചു.\nശാരംഗപാണിയുടെ ട്രൂപ്പില് ചേര്‍ന്നതാണ് വാസന്തിക്ക് സിനിമയിലേക്കുള്ള വാതില് തുറന്നത്. അവിടെനിന്ന് ഉദയാ ചിത്രങ്ങളിലേക്കുള്ള പ്രവേശം എളുപ്പമായി.വാസന്തി ആദ്യമായി മലയാളസിനിമയിലെത്തുന്നത് ‘ധര്‍മ്മക്ഷേത്രേ കുരുക്ഷേത്രേ’ എന്ന സിനിമയിലൂടെയാണ്. 1975 ല്. അതിലെ കൂട വേണോ കൂട എന്ന ഒരു നൃത്ത രംഗത്താണ് താന് ആദ്യം പ്രത്യക്ഷപ്പെട്ടതെന്ന് വാസന്തിയുടെ ഓര്‍മ്മകളില് തെളിയുന്നു. (താന് 1976 ലാണ് സിനിമയില് വന്നതെന്ന് വാസന്തി പറയുന്നുവെങ്കിലും ധര്‍മ്മക്ഷേത്രേ കുരുക്ഷേത്രേ 1975 ല് ഇറങ്ങിയതുകൊണ്ട് അതൊരു ചെറിയ ഓര്‍മ്മപ്പിശകാവാം.)\nപിന്നീട് അഭിനിവേശം. ഐ വി ശശിയുടെ ചിത്രമായിരുന്നു അത്. പക്ഷേ അവിടെ സിനിമാ സംഭാഷണങ്ങളിലുള്ള പരിചയക്കുറവ് അഭിനയത്തെ ബാധിച്ചു. ബാലെയിലെ സംഭാഷണങ്ങളുമായി ഒട്ടും പൊരുത്തപ്പെട്ടുപോകില്ലല്ലോ സിനിമാഡയലോഗുകള് .\nതുടര്‍ന്ന് വാസന്തി അടൂര് ഭവാനിയുടെ നാടക ട്രൂപ്പില് ചേര്‍ന്നു. ധാരാളം നാടകങ്ങളില് അഭിനയിച്ചു. സംഭാഷണ രീതികള് സ്വായത്തമാക്കി.\nപിന്നീടൊരവസരം കിട്ടുന്നത് തോപ്പില് ഭാസിയുടെ ‘എന്റെ നീലാകാശ‘ത്തിലാണ്. ശങ്കരാടിയുടെ ഭാര്യയായി വളരെ പ്രായമുള്ള സ്ത്രീയായി മുഖത്ത് കരിയൊക്കെ തേച്ച്, റൌക്ക്കയൊക്കെ ഇട്ട് 75- 76 കളില് ചെറുപ്പക്കാരിയായ വാസന്തി അഭിനയിച്ചു. അതൊരു അഭിനയ സാദ്ധ്യതയുള്ള കഥാപാത്രമായിരുന്നുവെങ്കിലും, പിന്നീട് അഭിനയ പ്രാധാന്യമുള്ള വേഷങ്ങള് വാസന്തിക്ക് അധികം ലഭിച്ചില്ല. നാടകരംഗത്തേക്ക് തന്നെ തിരിഞ്ഞു. നാടകത്തില് കൂടുതല് ശ്രദ്ധ കേന്ദ്രീകരിച്ചു.\nകെ ജി ജോര്‍ജ്ജിന്റെ യവനികയാണ് തനിക്ക് രണ്ടാം വരവിലെ ബ്രേക്ക് ആയതെന്ന് വാസന്തി പറയുന്നു. അതിലെ രാജമ്മ എന്ന കഥാപാത്രത്തിനു ശേഷം കൈനിറയെ പടങ്ങള് വാസന്തിക്ക് കിട്ടി. സിനിമയില് ‘തിരക്ക്’ എന്ന് പറയാവുന്നപോലെ കഥാപാത്രങ്ങളായി.\nപിന്നെ ആലോലം, കാര്യം നിസ്സാരം, ഗോഡ് ഫാദര് എന്നീ ചിത്രങ്ങളില് ശ്രദ്ധേയമായ റോളുകള് അവതരിപ്പിക്കുവാന് സാധിച്ചു. ആലോലത്തിലെ കഥാപാത്രം തനിക്ക് ഏറെ സംതൃപ്തിനല്‍കിയെന്ന് വാസന്തി പറയുന്നു.\nപദ്മരാജന്റെ ഒരു പടത്തില് മാത്രമേ വാസന്തിക്ക് അഭിനയിക്കാന് കഴിഞ്ഞിട്ടുള്ളു. ‘നവംബറിന്റെ നഷ്ടം‘ ആണത്. ‘തൂവാനത്തുമ്പിക‘ളില് അഭിനയിക്കാന് വിളിച്ചെങ്കിലും പോകാന് കഴിഞ്ഞില്ല.\nവാസന്തിയുടെ ശബ്ദം ബേസ് വോയ്സ് ആയതുകൊണ്ട് പുരുഷ ശബ്ദമായി റേഡിയോ നാടകങ്ങളില് ചെയ്തിരുന്നു. നാടകാചാര്യനായ ഓ മാധവന്റെ ശബ്ദവുമായി തന്റെ ശബ്ദത്തിനുള്ള സാമ്യം പലരും തിരിച്ചറിഞ്ഞിരുന്നുവെന്നും വാസന്തി.\nസിനിമ നല്‍കിയ സൌഭാഗ്യങ്ങളില് വാസന്തി ഒരുപാട് സന്തുഷ്ടയാണ്. കുടുംബത്തെപോറ്റാനും സഹോദരങ്ങള്‍ക്ക് സഹായമായി നില്‍ക്കാനും സിനിമാജീവിതം കൊണ്ടു കഴിഞ്ഞു.\nഅന്നൊക്കെ സിനിമതന്നെ ഒരു കുടുംബാന്തരീക്ഷമായിരുന്നു. കണ്ണപ്പനുണ്ണിയിലെ ഷൂട്ടിങ്ങ് സമയത്തൊക്കെ പുഴക്കരയിലിരുന്ന് ഒരുമിച്ച് ഭക്ഷണം കഴിക്കുമായിരുന്ന ആ നല്ലകാലം ഇന്ന് സിനിമയില് കാണുന്നില്ലെന്ന് വാസന്തി പറയുന്നു.\nവൃതം എന്ന സിനിമയിലെ അഭിനയത്തിന്റെ കാര്യം വാസന്തി പ്രത്യേകം ഓര്‍ക്കുന്നു. കമലഹാസനോടൊപ്പം അഭിനയിക്കുമ്പോള് കമലഹാസന് മുടിക്ക് കുത്തിപ്പിടിക്കുന്ന രംഗത്തില് താന് ശരിക്കും വീണുപോയി. കമല് പിന്നീട് ഒരുപാട് തവണ വന്ന് ക്ഷമ പറഞ്ഞ് വേദനിച്ചോ എന്നൊക്കെ ചോദിച്ചു.\nഅടുത്തിടെ ‘അമ്മത്തൊട്ടില് ‘, ‘സ്കെച് ‘ എന്ന ചിത്രങ്ങളില് അഭിനയിച്ചു. പുതുതലമുറയിലെ കുട്ടികള് തന്നോട് വളരെ സ്നേഹത്തോടെയാണ് പെരുമാറിയതെന്ന് വാസന്തി. കൃസ്തുമസ്സിനിറങ്ങിയ ‘ദാവൂദിന്റെ സന്തതി‘ എന്ന ആല്‍ബത്തിലും അഭിനയിച്ചു. സ്കെച്ച് എന്ന ചിത്രത്തിന്റെ സംവിധായകന് തന്നെയാണ് ആ ആല്‍ബവും ചെയ്തത്.\nസിനിമയില് നിന്ന് ഒഴിഞ്ഞിട്ടും തന്നെ ഇന്നും ആള്‍ക്കാര് തിരിച്ചറിയുന്നത് ഏറെ സന്തോഷം നല്‍കുന്നുവെന്ന് അവര് പറയുന്നു. അതുതന്നെയാണ് ഒരു കലാകാരിയെന്ന നിലയിലുള്ള വിജയമെന്നും അവര് വിശ്വസിക്കുന്നു. ‘വാസന്തിയല്ലേ?’ എന്ന് ചോദിച്ച് ഇപ്പോഴും ആള്‍ക്കാര് അടുത്തുവരാറുണ്ടെന്നത് ജനങ്ങള് അംഗീകരിച്ചതിന്റെ തെളിവാണെന്നും.\nനാനൂറിലേറെ സിനിമകളില് അഭിനയിച്ച വാസന്തി സിനിമാ ലോകം അവഗണിക്കുന്നുവെങ്കിലും വളരെ സന്തുഷ്ടയാണ്.\nഇപ്പോള് നാട്ടില് വരമണി നാട്യാലയം എന്ന നൃത്താലയം നടത്തുന്നു വാസന്തി. സിനിമാരംഗത്തുണ്ടായിരുന്ന ആള് തന്നെയാണ് വാസന്തിയുടെ ഭര്‍ത്താവ്. ശ്രീ രജീന്ദ്രന് നായര് . കോഴിക്കോട് സ്വദേശിയായിരുന്ന ഇദ്ദേഹം അടുത്തിടെ അന്തരിച്ചു. ഇവര്‍ക്ക് മക്കളില്ല. വാസന്തിയുടെ സഹോദരന്റെ മക്കളെ എടുത്തു വളര്‍ത്തുകയാണവര് . സിനിമാ സംഘടനയുടെ പെന്‍ഷന് വാസന്തിക്ക് ലഭിക്കുന്നുണ്ട്. നാടകരംഗത്തെ സംഭാവനകള്‍ക്ക് സാക്ഷ്യപത്രം നല്‍കി കേരളസര്‍ക്കാര് വാസന്തിയെ ബഹുമാനിച്ചിട്ടുണ്ട്.\nചെറിയ സന്തോഷങ്ങളില് വലിയ ആനന്ദം കണ്ടെത്തി സംതൃപ്തിയോടെ ജീവിക്കുന്ന ഒരു മനസ്സ് നമുക്ക് വാസന്തിയില് കാണാം. ദൈവം ഇത്രയെങ്കിലും തന്നല്ലോ എന്ന സന്തോഷം, തൃപ്തി എല്ലാം വാസന്തിയെ താരം എന്ന മുഖം മൂടിയില്ലാതെ ജീവിക്കാന് പ്രാപ്തയാക്കുന്നു. അധികമാര്‍ക്കും കാണാത്ത ഒരു ഗുണമാണിത്.\nഎങ്കിലും ഒരു കലാകാരിയുടെ അടങ്ങാത്ത അഭിലാഷങ്ങള് വാസന്തിയെ സിനിമയില് പുതിയ വേഷങ്ങള് ചെയ്യാനായുള്ള ആഗ്രഹത്തിലേക്കെത്തിക്കുന്നു. ആര്‍ക്കെങ്കിലും തന്റെ അഭിനയം ആവശ്യെമെങ്കില് വീണ്ടും വിളിക്കാനായി അവര് കാത്തിരുന്നു.\nതൊണ്ടയിലെ അർബുദം പിടിപെട്ട് കുറച്ച് വർഷങ്ങൾ രോഗക്കിടക്കയിൽ കിടന്ന് , 2017 നവംബർ 28 ന് ഈ ലോകത്തോട് വിട പറഞ്ഞു.\n[അമൃതാ ടെലിവിഷനിലെ ‘ഇന്നലത്തെ താരം’ എന്ന പരിപാടിയെ അധികരിച്ച് തയ്യാറാക്കിയത്]\nAvailable Movies : 77\nAbhinivesham 1977 VM Chandy,CC Baby IV Sasi\nSthree Oru Dukham 1978 Anjali Cine Creations AG Baby\nMochanam 1979 P Stanley Thoppil Bhasi\nEnte Neelaakaasham 1979 JM Haneefa Thoppil Bhasi\nAvalude Prathikaaram 1979 Sivaram Venugopala Menon (P Venu)\nIvide Kaattinu Sugandham 1979 A Anandan,N Velayudhan,TV Francis PG Vishwambharan\nNjaanonnu Parayatte 1982 Babu Menon,Nazar Maliyekkal KA Venugopal\nOdaruthammaava Aalariyaam 1984 G Suresh Kumar,Sanal Kumar Priyadarshan\nPoochaykkoru Mookkuthi 1984 G Suresh Kumar,Sanal Kumar Priyadarshan\nEnganeyundashaane 1984 Renji Mathew Balu Kiriyath\nGaayathridevi Ente Amma 1985 S Pavamani,A Raghunath Sathyan Anthikkad\nOnnanaam Kunnil Oradikkunnil 1985 Raja Dennis,Ravi Dennis Priyadarshan\nNirakoottu 1985 Joy Thomas Joshi\nIlanjippookkal 1986 Vijayan Poyilkavu Sandhya Mohan\nIniyum Kurukshetram 1986 Joshi Mathew,Achari,Thomas Nidheri Sasi Kumar\nVritham 1987 Mathew George IV Sasi\nSairandhri 1987 NK Shaji Prof Sivaprasad\nMrithyunjayam 1988 KT Kunjumon Paul Babu\nVellaanakalude Naadu 1988 Maniyanpilla Raju Priyadarshan\nAnakha (Ormayil Oru Nimisham) 1989 Joseph Ozhukayil,Jo Joseph Babu Narayanan\nNagarathil Samsaaravishayam 1991 Changanassery Basheer Thevalakkara Chellappan\nRadhachakram 1992 Pragathi Cine Creation P Jaisingh\nMaanthrikacheppu 1992 Thulasidharan Anil Kumar,Babu Narayanan\nSasinaas 1995 VM Koya Thejus Perumanna\nMalayala Maasam Chingam Onninu 1996 Khader Nazeer,Pavankumar Nissar\nIthu Thaanda Police [Driver on Duty] 2016 Ravi Kottarakkara Manoj Palodan


ആയിരക്കണക്കിന് പേരുടെ ആധാര് വിവരങ്ങള് ചോര്‍ന്നതായി ദി ട്രിബ്യൂണ് - Expose Kerala\nആയിരക്കണക്കിന് പേരുടെ ആധാര് വിവരങ്ങള് ചോര്‍ന്നതായി റിപ്പോര്‍ട്ട്.ആധാര് വിവരങ്ങള് ഓണ്‍ലൈന് വഴി വില്‍പനയ്ക്ക് വെച്ചിട്ടുണ്ടെന്നും റിപ്പോര്‍ട്ടുണ്ട്. കഴിഞ്ഞ നവംബറിലാണ് ആധാര് വിവരങ്ങള് പൂര്‍ണമായും സുരക്ഷിതമാണെന്നും യാതൊരുവിധത്തിലുള്ള ചോര്‍ച്ചകളും സംഭവിക്കുന്നില്ലെന്നും സര്‍ക്കാര് രാജ്യത്തോട് പറഞ്ഞത്. എന്നാല് ഓണ്‍ലൈന് ഇടപാട് വഴി അജ്ഞാതരായ കച്ചവടക്കാരില് നിന്നും ആധാര് വിവരങ്ങള് വാങ്ങാന് തങ്ങള്‍ക്ക് സാധിച്ചുവെന്ന് ദി ട്രിബ്യൂണ് റിപ്പോര്‍ട്ട് ചെയ്യുന്നു.\nഅജ്ഞാതരായ കച്ചവടക്കാരില് നിന്നും പണം കൊടുത്ത് ആയിരക്കണക്കിന് ആധാര് വിവരങ്ങളാണ് ട്രിബ്യൂണ് വാങ്ങിയത്. അതും വെറും 500 രൂപ മാത്രം നല്‍കി. വാട്‌സ്ആപ്പ് വഴിയാണ് വില്‍പ്പനക്കാര് ഉപയോക്താക്കളെ കണ്ടെത്തുന്നത്. പേ ടിഎം വഴി 500 രൂപ നല്‍കുക. പത്തുമിനിറ്റ് കാത്തിരിക്കുക. അതിനുള്ളില് ഇതുമായി ബന്ധപ്പെട്ട ‘ഏജന്റ്’ ഒരു ലോഗിന് ഐഡിയും പാസ് വേഡും തരും. ഇത് ഉപയോഗിച്ച് ഏത് ആധാര് നമ്ബറിലെയും വിവരങ്ങള് കാണാന് സാധിക്കും. ഉപയോക്താക്കളുടെ പേര്, വിലാസം, പോസ്റ്റല് കോഡ്, ഫോട്ടോ, ഫോണ് നമ്ബര്, ഇമെയില് ഉള്‍പ്പടെയുള്ള വിവരങ്ങളാണ് ലഭിക്കുക.\nഒരു 300 രൂപ കൂടി കൊടുത്താല് ഈ വിവരങ്ങളെല്ലാം പ്രിന്റ് ചെയ്യാന് സഹായിക്കുന്ന ഒരു സോഫ്‌റ്റ്വെയറും ഈ ഏജന്റ് നല്‍കിയായും ട്രിബ്യൂണ് റിപ്പോര്‍ട്ട് ചെയ്യുന്നു. ചണ്ഡീഗഢിലെ യുണിക് ഐഡന്റിഫിക്കേഷന് അതോറിറ്റിയെ ഇക്കാര്യം അറിയിച്ചപ്പോള് അവര് ഞെട്ടിയെന്നും. ഗുരുതരമായ സുരക്ഷാ വീഴ്ചയുണ്ടായതായി സമ്മതിച്ചതായും റിപ്പോര്‍ട്ടില് പറയുന്നു. ആറ് മാസക്കാലമായി ഈ അജ്ഞാത സംഘം പ്രവര്‍ത്തിക്കുന്നുണ്ട്. വാട്‌സ്ആപ്പില് അജ്ഞാത ഗ്രൂപ്പുകളും ഇവര് രൂപീകരിച്ചിട്ടുണ്ട്. രാജ്യവ്യാപകമായി ആധാര് കാര്‍ഡ് നിര്‍മ്മിക്കുന്നതിനായി കേന്ദ്ര ഐടി മന്ത്രാലയം തുടങ്ങിയ കോമണ് സര്‍വീസ് സെന്റേഴ്‌സ് സ്‌കീമിന് (സിഎസ്സിഎസ്) കീഴില് വരുന്ന വില്ലേജ് ലെവല് എന്റര്‍െ്രെപസുകളില് നിന്നാണ് ഈ വിവരങ്ങള് ചോര്‍ത്തിയതെന്നാണ് റിപ്പോര്‍ട്ടില് പറയുന്നത്.


Follow us:2020-02-29 03:19:37\nReporter:Praveen Kumar 15-Jan-2020\nതിരുവനന്തപുരം: കാട്ടാക്കടക്കു സമീപമുള്ള പുള്ളിപ്പാറ ശാരോൻ ഫെല്ലോഷിപ്പ് സഭാംഗവും, ഹിമാചൽപ്രദേശ്, ചമ്പക്കിനടുത്തുള്ള കേരി എന്ന സ്ഥലത്തെ നാഷണൽ അപ്പോസ്തോലിക് അസംബ്ലി ദൈവസഭയുടെ ശ്രുശ്രുഷകനുമായിരിക്കുന്ന Pr. അനീഷ് മത തീവ്രവാദികളുടെ അക്രമണത്തിൽ മർദ്ദനമേറ്റു. ഭാര്യയും, രണ്ടു ആൺകുഞ്ഞുങ്ങളും അടങ്ങുന്നതാണ് തന്റെ കുടുംബം.\nതന്റെ വിടുതലിനായും, ആ ദേശത്തു ദൈവപ്രവർത്തി നടക്കുന്നതിലേക്കായും ദൈവമക്കളുടെ വിലയേറിയ പ്രാർത്ഥനാ പങ്കാളിത്തം ചോദിച്ചുകൊള്ളുന്നു.\nകേസ് എടുത്ത് അന്യേക്ഷിക്കണം\nസന്ദർശനത്തിനിടെ ഡൽഹിയിൽ പൊലിഞ്ഞത് 10 ജീവൻ; ട്രംപിൻ്റെ പ്രതികരണം ഇങ്ങനെ\nഡല്‍ഹിയില് മരണം 10; 156 പോലീസുകാർക്ക് പരിക്ക്


നെക്സോണിന്‍റെ ബുക്കിംഗ് കണ്ട് അന്തംവിട്ട് ടാറ്റ\nFirst Published 5, Mar 2018, 4:52 PM IST\nഇതുവരെ ലഭിച്ചത് കാൽലക്ഷത്തോളം ബുക്കിങ്\nടാറ്റയുടെ ആദ്യ സബ് ഫോര് മീറ്റര് എസ്.യു.വി നെക്‌സോണ് വിപണിയില് തരംഗം സൃഷ്‍ടിച്ചു മുന്നേറുന്നു. എതിരാളികളെ അമ്പരപ്പിക്കുന്ന വിലയിലെത്തിയ നെക്‌സോണിന് ഇതുവരെ കാൽലക്ഷത്തോളം ബുക്കിങ് ലഭിച്ചെന്നാണു നിർമാതാക്കളുടെ അവകാശവാദം. ചില കേന്ദ്രങ്ങളിൽ വാഹനം ലഭിക്കാൻ ആറ്, ഏഴ് ആഴ്ച വരെ കാത്തിരിക്കേണ്ട സാഹചര്യവുമുണ്ടെന്നും റിപ്പോര്‍ട്ടുകളുണ്ട്. 5.85 ലക്ഷം രൂപ മുതല് 9.45 ലക്ഷം രൂപ വരെയാണ് നെക്‌സോണിന്റെ ഡല്‍ഹി എക്‌സ്‌ഷോറൂം വില. നെക്സോണ് ശ്രേണിയിലെ മുന്തിയ വകഭേദം എക്സ് സെഡ് പ്ലസ്, എക്സ് ടി എന്നിവയ്ക്കാണ് ആവശ്യക്കാരേറെയെന്നാണ് ടാറ്റ പറയുന്നത്.\nഇന്ത്യയിൽ അനുദിനം വളർച്ച പ്രാപിച്ചു കൊണ്ടിരിക്കുന്ന കോംപാക്ട് എസ് യു വി സെഗ്‌മെന്റിലേക്കുള്ള ടാറ്റയുടെ സംഭാവനയാണ് നെക്‌സോൺ. പ്രതിയോഗികൾ, സംശയിക്കേണ്ട, ഫോർഡ് ഇക്കോ സ്‌പോർട്ടും മാരുതി വിറ്റാര ബ്രെസയും ഹോണ്ട ഡബ്ല്യു ആർ വിയും തന്നെ. മാരുതി വിറ്റാര ബ്രസയേക്കാൾ അരലക്ഷവും ഫോർഡ് ഇക്കോസ്പോർട്ടിനേക്കാൾ ഒരു ലക്ഷവും കുറവ്. എന്നാൽ സൗകര്യങ്ങളിൽ കൂടുതൽ മികവ്. രണ്ടും കൽപ്പിച്ചാണ് ടാറ്റ നെക്സോണിനെ വിപണിയിൽ എത്തിച്ചിരിക്കുന്നത്. നെക്സോണിന്‍റെ അടിസ്ഥാന മോഡലിനാണ് 5.85 ലക്ഷം രൂപ. കൂടിയ പതിപ്പിന് വില 9.45 ലക്ഷം രൂപയാകും. കാഴ്ചയിൽ കോംപാക്ട് എസ് യു വികളുടെ തനത് 'ബോക്‌സി' രൂപമേയല്ല, നെക്‌സോണിന്. വാഹനം വാങ്ങാനെത്തുന്നവരിൽ 65 ശതമാനത്തോളം പേരും 35 വയസ്സിൽ താഴെയുള്ളവരാണെന്നു കമ്പനി ഡീലർമാരും സാക്ഷ്യപ്പെടുത്തുന്നു.\n1.5 ലിറ്റർ ടർബോ ചാർജ്ഡ് ഡീസലും, 1.2 ലിറ്റർ ടർബോ ചാർജ്ഡ് പെട്രോൾ എഞ്ചിനുകളുമാണ് നെക്‌സോണിന് കരുത്തുപകരുന്നത്. രണ്ടും 110 ബിഎച്ച്പി എഞ്ചിൻ പവറുള്ളതാണ്. ടോർക്ക് യഥാക്രമം 260, 170 ന്യൂട്ടൺ മീറ്ററാണ്.6സ്പീഡ് മാനുവൽ ഗിയർ ബോക്‌സാണ് ട്രാന്‍സ്മിഷന്. മികച്ച സസ്‌പെൻഷനും ബോഡിറോളില്ലാത്ത പ്രവർത്തന രീതിയും കൂടിയ ഗ്രൗണ്ട് ക്ലിയറൻസും നെക്‌സോണിന്റെ ഡ്രൈവ് ആസ്വാദ്യകരമാക്കും. റിസ്റ്റ് ബാൻഡ് വാച്ച് പോലെ തോന്നിക്കുന്ന റിസ്റ്റ് ബാൻഡാണ് നെക്‌സോണിന്റെ മറ്റൊരു പുതുമ. ഇത് വാഹനത്തിന്റെ 'കീ' യുടെ ഫലം ചെയ്യും. അതായത് ഇത് കൈയിൽ വാച്ചു പോലെ ധരിച്ചാൽ വാഹനം സ്റ്റാർട്ട് ചെയ്യാൻ വേറെ 'കീ' ഉപയോഗിക്കേണ്ടതില്ല.\nഇതുവരെ ഒരു വാഹനത്തിനും കാണാത്ത രൂപഭാവങ്ങളാണ് നെക്‌സോണിന്. എന്നാൽ ചിരിക്കുന്ന ചുണ്ടുകൾ പോലെയുള്ള കറുത്ത നെറ്റഡ് ഗ്രിൽ കാണുമ്പോൾ ഇതൊരു ടാറ്റയുടെ മോഡലാണെന്ന് ബോധ്യപ്പെടും. പ്രൊജക്ടർ ഹെഡ് ലാമ്പുകൾക്ക് നല്ല വലിപ്പമുണ്ട്. അതിനു താഴെ ഡേ ടൈം റണ്ണിംഗ് ലാമ്പുകൾ, ഗ്രില്ലിനും ഹെഡ്‌ലാമ്പുകൾക്കും താഴെക്കൂടി ഒരു സുന്ദരമായ ക്രോമിയം സ്ട്രിപ്പ് നീളുന്നു. ഇന്റഗ്രേറ്റഡ് ബമ്പറിൽ ചെത്തിയെടുത്ത സ്ലോട്ടിൽ ക്രോമിയം വളയത്തിനുള്ളിൽ ഫോഗ് ലാമ്പുകൾ. അവയ്ക്ക് വെളുത്ത സെറാമിക് ഔട്ട് ലൈനും കൊടുത്തിട്ടുണ്ട്. നെക്‌സോണിന്റെ ബോഡിയിൽ അവിടവിടെയായി സെറാമിക് ഇൻസർട്ടുകളും ലൈനുകളുമുണ്ട്. ലോകത്തിലാദ്യമായി സെറാമിക് പദാർത്ഥങ്ങൾ വാഹനത്തിന്റെ ബോഡിയിൽ ഉപയോഗിക്കുന്നത് നെക്‌സോണിലൂടെ, ടാറ്റാമോട്ടോഴ്‌സാണ്.\nബമ്പറിനു താഴെ കറുത്ത ക്ലാഡിങ്ങിനുള്ളിൽ എയർഡാമുകൾ. അത്ര നീളമില്ലാത്ത ബമ്പറിൽ പവർലൈനുകളും കൊടുത്തിട്ടുണ്ട്. സൈഡ് പ്രൊഫൈലിൽ ഒരു കൂപ്പെയുടെ സൗന്ദര്യമാണ് നെക്‌സോണിന്. വിൻഡൊ ലൈനിനു താഴെ സെറാമിക് സ്ട്രിപ് ഉടനീളമുണ്ട്. റൂഫിന് കോൺട്രാസ്റ്റ് നിറമാണ്. റൂഫിൽ നിന്ന് അധികം ഉയരാതെ ഗ്രാബ് റെയിൽ കൊടുത്തിട്ടുണ്ട്. 16 ഇഞ്ച് അലോയ്‌വീലും പിയാനോ ബ്ലാക്ക് ഫിനിഷുള്ള ഭാഗവും കറുത്ത ക്ലാഡിങും ഡയമണ്ട് കട്ട് ടെയ്ൽലാമ്പും പിൻഭാഗവും വാഹനത്തെ വ്യത്യസ്തമാക്കുന്നു.\nബ്ലാക്ക്, ക്രോമിയം, ബീജ് നിറങ്ങളാണ് ഉള്ളിൽ. ഫ്യൂച്ചറിസ്റ്റിക്കാണ് ഡാഷ്‌ബോർഡിന്റെയും സെന്റർ കൺസോളിന്റെയും മറ്റും ഡിസൈൻ. ക്രോമിയം ലൈൻ ഡാഷ്‌ബോർഡിലുടനീളം കാണാം. അത്ര വലുതല്ലാത്ത എസി വെന്റുകൾക്കു മേലെ 6.5 ഇഞ്ച് ടച്ച് സ്‌ക്രീൻ. ഈ ഇൻഫോടെയ്ൻമെന്റ് സ്‌ക്രീനിൽ ആൻഡ്രോയ്ഡ് ഓട്ടോ ആപ്പുണ്ട്. കൂടാതെ ഫോൺ മിറർ ലിങ്ക് സിസ്റ്റം, വോയിസ് കമാൻഡ് സിസ്റ്റം എന്നിവയുമുണ്ട്. വാട്‌സ്അപ്പ് മെസേജുകൾ ഇതിൽ വായിക്കാം. മറുപടി പറഞ്ഞാൽ ഇതിലൂടെ സന്ദേശമായി അയക്കപ്പെടുകയും ചെയ്യും.\n4 സ്പീക്കറുകളും4ട്വീറ്ററുകളുമുള്ള ഹാർമൻ മ്യൂസിക് സിസ്റ്റം ലോക നിലവാരമുള്ളതാണ്. ഡ്രൈവർ സീറ്റിന്റെ ഉയരവും സ്റ്റിയറിങ്‌വീലും മാനുവലായി ക്രമീകരിക്കാം. സീറ്റുകൾക്ക് നല്ല കുഷ്യനിങും തുടസപ്പോർട്ടുമുണ്ട്. കൂടാതെ 31 സ്റ്റോറേജ് സൗകര്യങ്ങളും 350 ലിറ്റർ ബൂട്ട് സ്‌പേസും നെക്‌സോണിനുണ്ട്. മുന്നിലും പിന്നിലും ഹെഡ് റൂമും ലെഗ്‌റൂമും ധാരാളമുണ്ട്. ഇക്കോ, സ്‌പോർട്ട്, സിറ്റി എന്നീ ഡ്രൈവ് മോഡുകളും വാഹനത്തെ വേറിട്ടതാക്കുന്നു.


മരടിലെ ഫ്ലാറ്റുകള് പൊളിക്കുന്നത് തടഞ്ഞു; തല്‍സ്ഥിതി തുടരാന് സുപ്രീംകോടതി ഉത്തരവ്\nന്യൂഡല്‍ഹി: മരടിലെ ഫ്ലാറ്റുകള് പൊളിക്കുന്ന കാര്യത്തില് തല്‍സ്ഥിതി തുടരാന് സുപ്രീംകോടതി ഉത്തരവ്.5അപ്പാര്‍ട്ട്‌മെന്റുകള് പൊളിക്കാന് നിലവില് നടപടി പാടില്ലെന്ന് കോടതി വ്യക്തമാക്കി. ആറാഴ്ചത്തേക്ക് പൊളിക്കേണ്ടെന്നാണ് ഉത്തരവ്.\nഫ്ലാറ്റുകളിലെ താമസക്കാര് നല്‍കിയ റിട്ട് ഹര്‍ജിയിലാണ് കോടതി വിധി. ആല്‍ഫാ സെറീന് അപ്പാര്‍ട്‌മെന്റിലെ 32 താമസക്കാരാണ് ഹര്‍ജി നല്‍കിയത്. ജൂലൈ ആദ്യവാരം ജസ്റ്റിസ് അരുണ് മിശ്രയുടെ ബഞ്ച് ഈ ഹര്‍ജി പരിഗണിക്കും. തങ്ങളുടെ വാദം കേള്‍ക്കാതെയാണ് പൊളിക്കാനുള്ള ഉത്തരവ് പുറപ്പെടുവിച്ചതെന്ന് താമസക്കാര് ഹര്‍ജിയില് പറയുന്നു.\nഫ്ലാറ്റു ഉടമകള് തന്നെ പൊളിച്ചു നീക്കണമെന്നായിരുന്നു സുപ്രീം കോടതി ഉത്തരവിട്ടിരുന്നത്. നഗരസഭയ്ക്ക് ലഭിച്ച നിയമോപദേശത്തിന്റെ അടിസ്ഥാനത്തിലായിരുന്നു നടപടി. ഇതറിയിച്ചുകൊണ്ട് ഫ്ലാറ്റ് ഉടമകള്‍ക്ക് കോടതി നോട്ടീസ് അയയ്ക്കുകയും ചെയ്തിരുന്നു.\nതീരദേശ മേഖലാ ചട്ടം ലംഘിച്ച് നിര്‍മിച്ച അഞ്ച് ഫ്ലാറ്റുകള് പൊളിച്ചുനീക്കണമെന്ന് കഴിഞ്ഞ മേയ് എട്ടിനാണ് സുപ്രീം കോടതി വിധിച്ചത്. ഒരു മാസത്തിനകം പൊളിച്ചുമാറ്റിയ ശേഷം റിപ്പോര്‍ട്ട് നല്‍കാനായിരുന്നു വിധിച്ചത്.\nതീരദേശ പരിപാലന അഥോറിറ്റി നല്‍കിയ ഹർജിയിലാണ് സുപ്രീം കോടതിയുടെ നടപടി. അനധികൃത നിര്‍മാണം കാരണം ഇനിയൊരു പ്രളയം കേരളത്തിന് താങ്ങാനാകില്ലെന്ന് ആദ്യ ഉത്തരവില് സുപ്രീം കോടതി നിരീക്ഷിച്ചിരുന്നു.\nകേരളത്തെ ബാധിച്ച പ്രളയത്തിന് അനധികൃത നിര്‍മാണം കൂടി കാരണമാണെന്നും കോടതി പറഞ്ഞു. ഹോളി ഫെയ്ത്ത്, കായലോരം, ആല്‍ഫാ വെഞ്ചേഴ്സ്, ഹെറിറ്റേജ്, ജെയ്ന് ഹൗസിംഗ് എന്നീ അപ്പാര്‍ട്മെന്‍റുകളാണ് പൊളിക്കാന് ഉത്തരവിട്ടിരുന്നത്.


ശബരിമല: സിപിഎം ഹിന്ദുത്വ ഫാസിസ്റ്റുകള്‍ക്ക് വളം വെച്ചു കൊടുക്കുന്നു; മുഖ്യമന്ത്രി ഇടതുപക്ഷത്ത് ഒറ്റപ്പെട്ടു\n26 Aug 2019, 1:08 PM\nശബരിമല യുവതീപ്രവേശനത്തിന് മുന്‍കൈയെടുക്കേണ്ടെന്നും വിശ്വാസികളുടെ വികാരം മാനിക്കണമെന്നുമുള്ള നിലപാടെടുത്തതോടെ ഹിന്ദുത്വ ഭീകരതയേയും ബ്രാഹ്മണാധിപത്യത്തേയും ഒരുതരത്തിലും ചോദ്യം ചെയ്യാന് കെല്‍പില്ലാത്ത വിഭാഗമായി സിപിഎം മാറിയെന്ന് സാമൂഹ്യനിരീക്ഷകനും ചിന്തകനുമായ സണ്ണി എം കപിക്കാട് . ശബരിമലയിലെ സ്ത്രീ പ്രവേശനത്തിന് അനുകൂല നിലപാട് സ്വീകരിച്ച മുഖ്യമന്ത്രി പിണറായി വിജയന് ഇടതുജനാധിപത്യമുന്നണിയില് ഒറ്റപ്പെട്ടു പോയെന്നും ദ ക്യൂവിന് നല്‍കിയ അഭിമുഖത്തില് സണ്ണി എം കപിക്കാട് പറഞ്ഞു.\nശബരിമല വിഷയത്തില് നിലപാട് മാറ്റിയതോടെ തീവ്ര ഹിന്ദുത്വത്തെ നേരിടാന് മൃദുഹിന്ദുത്വ ലൈനിലേക്ക് സിപിഎം മാറിയിരിക്കുകയാണെന്ന് നവോത്ഥന സമിതി കണ്‍വീനര് പുന്നല ശ്രീകുമാര് വിമര്‍ശിച്ചിരിക്കുന്നു. സിപിഎമ്മിന്റെ നിലപാട് മാറ്റത്തെ താങ്കള് എങ്ങനെയാണ് നോക്കിക്കാണുന്നത്\nപുന്നല ശ്രീകുമാര് നടത്തിയ വിമര്‍ശനം തീര്‍ത്തും ശരിയാണെന്നാണ് എന്റെ അഭിപ്രായം. മാത്രമല്ല മൃദുഹിന്ദുത്വം എന്ന് വിളിക്കേണ്ടതുണ്ടോ എന്നത് പോലും സംശയാസ്പദമാണ്. അത് ഒരുപടി കൂടി കടന്ന് ഹിന്ദു സാമൂഹിക ധാര്‍മ്മികതയെ ഒരുതരത്തിലും ചോദ്യം ചെയ്യാന് കെല്‍പില്ലാത്ത വിഭാഗമായി കേരളത്തിലെ കമ്യൂണിസ്റ്റ് പാര്‍ട്ടി മാറി എന്നതാണ് അടിസ്ഥാനപരമായ പ്രശ്‌നം. ശബരിമലയില് നമ്മള് നേരിട്ട ഒരു പ്രശ്‌നം സുപ്രീംകോടതി വിധി നടപ്പാക്കണോ വേണ്ടയോ എന്ന തര്‍ക്കമായിരുന്നു. വിധി നടപ്പാക്കാന് നിയമപരമായി സര്‍ക്കാറിന് ബാധ്യതയുണ്ടായിരുന്നു. ഹിന്ദു ധാര്‍മ്മികതയുടെ വക്താക്കള് സ്വാഭാവികമായും അതിനെതിരെ രംഗത്ത് വന്നു. ഭരണഘടനയുടെ ധാര്‍മ്മികതയെ ഉയര്‍ത്തിപ്പിടിച്ചും സ്ത്രീപുരുഷ സമത്വത്തിന്റെ അനിവാര്യതയെ അടിവരയിട്ടും വലിയൊരു പ്രതിരോധം തീര്‍ക്കാന് ഇടതുപക്ഷത്തിന്റെ നേതൃത്വത്തില് കഴിയുമായിരുന്നു അവരതിന്റെ വക്താക്കളായിരുന്നുവെങ്കില്. അവരാരും തന്നെ രംഗത്ത് വന്നില്ല. എന്നുമാത്രമല്ല തിരഞ്ഞെടുപ്പ് പരാജയമുണ്ടായപ്പോള് ശബരിമല കാരണമാണ് പരാജയപ്പെട്ടതെന്നും സ്ത്രീകളെ കയറ്റേണ്ടിയിരുന്നില്ലെന്നും ഭരണഘടനാ ധാര്‍മ്മികത ഉയര്‍ത്തിപ്പിടിക്കേണ്ടയിരുന്നില്ലെന്നും ആള്‍ക്കൂട്ടത്തിന്റെ അധാര്‍മ്മികമായ നീക്കത്തെ പിന്തുണയ്‌ക്കേണ്ടതായിരുന്നുവെന്നുമാണ് സിപിഎം ഇപ്പോള് പറയുന്നതിന്റെ അര്‍ത്ഥം. ഹിന്ദുത്വ ഫാസിസ്റ്റുകള്‍ക്ക് വളംവെച്ചു കൊടുക്കുകയാണ്. അവര്‍ക്ക് മുന്നില് കീഴടങ്ങുന്നത് കമ്മ്യൂണിസ്റ്റ് പാര്‍ട്ടിക്കോ കേരളീയ സമൂഹത്തിനോ ഗുണം ചെയ്യില്ലെന്ന് നൂറ് ശതമാനം ഉറപ്പാണ്.\nതീവ്ര ഹിന്ദ്വത്വത്തെ മൃദു ഹിന്ദുത്വം കൊണ്ട് ചെറുക്കാന് ശ്രമിക്കുന്നു; സിപിഎം ഭാവിയില് വില കൊടുക്കേണ്ടി വരും: പുന്നല ശ്രീകുമാര്\nസിപിഎമ്മിന്റെ നിലാപട് മാറ്റം കേരളീയ സമൂഹത്തില് ഏത് രീതിയിലായിരിക്കും പ്രതിഫലിക്കുക\nശബരിമലയില് ആരംഭിച്ചതല്ല കമ്യൂണിസ്റ്റ് പാര്‍ട്ടിയുടെ ഹിന്ദുത്വ ആഭിമുഖ്യം. മുമ്പും ഹിന്ദുത്വത്തെ അടിസ്ഥാനപരമായി വിമര്‍ശിക്കുന്നതില് പരാജയപ്പെട്ടവരാണ്. കാരണം ഹിന്ദു ധാര്‍മ്മികതയെയോ അതിന്റെ പ്രത്യയശാസ്ത്രത്തെയോ മിത്തോളജിയേയോ വിമര്‍ശിക്കുന്നതിനോ അതിന്റെ ആശയപ്രപഞ്ചത്തെ എതിര്‍ക്കുന്നതോ ആയ ചരിത്രം ഇടതുപക്ഷത്തിനില്ല. ഇപ്പോള് തെളിഞ്ഞ് പുറത്തു വന്നിരിക്കുന്നുവെന്നേയുള്ളു. യഥാര്‍ത്ഥത്തില് നവഹിന്ദുത്വം ഉയര്‍ത്തുന്ന ഫാസിസ്റ്റ് പ്രവണതകള്‍ക്കെതിരെ നിലപാടെടുക്കാന് ജനങ്ങളെ പ്രേരിപ്പിക്കുന്ന ജനാധിപത്യ പ്രസ്ഥാനം കേരളത്തില് ഇല്ല എന്നതാണ് നമ്മള് നേരിടുന്ന പ്രശ്‌നം. കോണ്‍ഗ്രസായാലും കമ്യൂണിസ്റ്റ് പാര്‍ട്ടിയായാലും ഹിന്ദുത്വത്തോട് വോട്ട് ബാങ്ക് ലക്ഷ്യമിട്ട്് വിധേയപ്പെടുമ്പോള്, വിശ്വാസികളെ ഞങ്ങളുടെ കൂടെ പോരൂ എന്ന് ആഹ്വാനം ചെയ്യുമ്പോള്, തത്വത്തില് നരേന്ദ്രമോദിയുടെ നേതൃത്വത്തിലുള്ള കേന്ദ്രസര്‍ക്കാര് നടപ്പാക്കുന്ന ഹിന്ദുത്വ ഭീകരതയോട് എതിരിടാനുള്ള ജനാധിപത്യധാര അപ്രത്യക്ഷമാകുകയാണ്. ആരാണ് കൂടുതല് ഹിന്ദുവായിരിക്കേണ്ടതെന്ന മത്സരത്തിലേക്ക് കേരളം കടക്കാന് പോകുകയാണ്. അത് കോണ്‍ഗ്രസാണോ കമ്യൂണിസ്റ്റാണോ അതോ ബിജെപിയാണോ എന്നത് മാത്രമാണ് ചോദ്യം. ഈ സംഭവത്തോടെ പിണറായി വിജയനെ പോലുള്ള ഭരണാധികാരി ഇടതുപക്ഷ ജനാധിപത്യമുന്നണിക്കകത്ത് വലിയ തോതില് ഒറ്റപ്പെട്ട് പോയിട്ടുണ്ടെന്നാണ് ഞാന് മനസിലാക്കുന്നത്.\nശബരിമലയില് സ്ത്രീകളെ കയറ്റുകയല്ല സിപിഎമ്മിന്റെ നിലപാടെന്ന് സംസ്ഥാന സെക്രട്ടരി കോടിയേരി ബാലകൃഷ്ണനാണ് വ്യക്തമാക്കിയിട്ടുള്ളത്. ശബരിമല വിഷയത്തില് ശക്തമായ നിലപാടെടുത്തത് മുഖ്യമന്ത്രി പിണറായി വിജയനായിരുന്നു. പാര്‍ട്ടിയുടെ നിലപാട് മാറ്റം മുഖ്യമന്ത്രിക്കുണ്ടായ തിരിച്ചടിയായി കാണാന് കഴിയുമോ\nതിരഞ്ഞെടുപ്പാനന്തരം ഇവര് അത്യന്തം അരാഷ്ട്രീയമായ വിശകലമാണ് തിരിച്ചടിയെക്കുറിച്ച് നടത്തിയിട്ടുള്ളതെന്നത് തര്‍ക്കമറ്റ വസ്തുതയാണ്. പരാജയത്തിന് കാരണം ശബരിമലയല്ല. അത് അവരുടെ തെറ്റിദ്ധാരണയാണ്. യഥാര്‍ത്ഥത്തില് ഇന്ത്യന് പാര്‍ലമെന്റിലേക്ക് നടന്ന തിരഞ്ഞെടുപ്പില് ദേശീയമായ ശബ്ദമല്ലാതായി മാറിയ ഇടതുപക്ഷത്തിന് ജനങ്ങള് എന്തിന് വോട്ടു ചെയ്യണം. ഇന്ത്യ നാളെ എങ്ങനെ ഭരിക്കുമെന്ന് അവര്‍ക്ക് വോട്ട് ചെയ്യുന്നവരോട് പറഞ്ഞിട്ടുണ്ടോ. അവര് ഭരണത്തില് വന്നാല് എന്തെല്ലാം നടപ്പാക്കുമെന്ന് അവര് പറഞ്ഞിട്ടുണ്ടോ. ദേശീയ രാഷ്ട്രീയത്തില് സാന്നിധ്യം പോലുമല്ലാത്ത ഒരു പാര്‍ട്ടിക്ക് പാര്‍ലമെന്റ് തിരഞ്ഞെടുപ്പില് വോട്ട് ചെയ്തില്ല എന്നത് ബഹുജനങ്ങളുടെ കുറ്റമല്ല. അവര് വോട്ട് ചെയ്യില്ല. അതേസമയം തിരഞ്ഞെടുപ്പിന്റെ സമയത്ത് രാഹുല്‍ഗാന്ധി ഇന്ത്യ ഭരിക്കാന് സാധ്യതയുണ്ടെന്നുള്ള പ്രചരണം ശക്തമായിട്ടുണ്ടായി. അതിന്റെ ഭാഗമായി ഐക്യജനാധിപത്യമുന്നണിക്ക് കേരളത്തില് ജനങ്ങള് വോട്ട് ചെയ്തു. രണ്ടാമതൊരു കാര്യം തിരഞ്ഞെടുപ്പ് പ്രഖ്യാപിക്കുമ്പോള് തന്നെ കാസര്‍ക്കോട് രണ്ട് ചെറുപ്പക്കാരെ അവര് കൊലപ്പെടുത്തി. കൊലപാതകം നടന്നുവെന്ന് മാത്രമല്ല അതിലെ പ്രതികളോ അവരെ സഹായിക്കുന്നവരോ ആണെന്ന് ജനങ്ങള് വിശ്വസിക്കുന്ന ജയരാജനടക്കമുള്ളവരെ സ്ഥാനാര്‍ത്ഥിയാക്കുന്നതോടെ മലബാറില് നിന്ന് അവര് തൂത്തുമാറ്റപ്പെട്ടുവെന്നതാണ് യാഥാര്‍ത്ഥ്യം. ഇല്ലെങ്കില് കാസര്‍കോട് പോലുള്ള ഒരു സ്ഥലത്ത് രാജ്‌മോഹന് ഉണ്ണിത്താനെ പോലുള്ള ഒരു സ്ഥാനാര്‍ത്ഥി ജയിക്കില്ല. ശബരിമലയാണെന്നതൊക്കെ വെറുതെ പറയുന്നതാണ്. അത് കേരളത്തിലെ സവര്‍ണസംഘടനകള് ഉന്നയിച്ച വാദമാണ്. ശബരിമലയില് സ്ത്രീകളെ കയറ്റാന് പരിശ്രമിച്ചാല് ഞങ്ങളാരും വോട്ട് ചെയ്യില്ലെന്ന വാദം സവര്‍ണ സമൂഹമാണ് ഉയര്‍ത്തിയത്. അതിന് ബദലായിട്ടുള്ള നവോത്ഥാന മൂല്യ സംരക്ഷണ സമിതിയുണ്ടാക്കിയിട്ട് അതിനെയും റദ്ദ് ചെയ്തിട്ട് എന്‍എസ്എസിന്റെ വാദത്തെ ഏറ്റെടുക്കുകയാണ് കോടിയേരി ബാലകൃഷ്ണന് ചെയ്തിരിക്കുന്നത്. സൂക്ഷമമായി കേരളത്തിലെ സവര്‍ണ സേവ പുറത്ത് വരാന് പോകുന്നു. അതാണ് കേരളം നേരിടാന് പോകുന്ന വലിയ പ്രതിസന്ധി.\n‘ലോകത്തിന്റെ ശ്വാസകോശം കത്തിയെരിയുന്നു’ ; ആമസോണ് മഴക്കാടുകളുടെ സംരക്ഷണത്തിന് 36 കോടിയുടെ സഹായവുമായി ഡി കാപ്രിയോ\nപുരോഗമന നിലപാട് സര്‍ക്കാര് സ്വീകരിച്ചുവെന്ന പ്രതീതി സമൂഹത്തിലുണ്ടാക്കിയിട്ട് പിന്നോട്ട് പോകുമ്പോള് ഇപ്പോള് കൂടെ നിന്ന ദളിത് വിഭാഗങ്ങള് ഉള്‍പ്പെടെയുള്ളവര് കൈവിടില്ലേ\nനേരത്തെ വോട്ട് ചെയ്തുവെന്ന് പറയുന്ന സവര്‍ണ വിഭാഗവും വിട്ട് പോവുകയും പരമ്പരാഗതമായി വോട്ട് ചെയ്തിരുന്ന കീഴ്തട്ട് വിഭാഗങ്ങളില് ഈ നിലപാട് മാറ്റത്തിലൂടെ കനത്ത അസംതൃപ്തി രൂപപ്പെടുകയും ചെയ്യുമെന്നതില് ഒരു തര്‍ക്കവുമില്ല. രാഷ്ട്രീയ അന്ധത ബാധിച്ചവര് നഷ്ടക്കച്ചവടത്തില് ചെന്നു ചാടുമെന്ന് ഉറപ്പാണ്. അവര്‍ക്ക് വസ്തുതാപരമായി ഇന്ത്യന് സമൂഹത്തില് സംഭവിച്ചു കൊണ്ടിരിക്കുന്നതെന്ന് മനസിലാക്കി അതിനനുസരിച്ചുള്ള നിലപാടെടുക്കാന് അവര്‍ക്ക് കഴിയുന്നില്ല. പിണറായി വിജയന് സുപ്രീംകോടതി ഉത്തരവ് നടപ്പിലാക്കണമെന്ന് പറയുക മാത്രമല്ല നടപ്പിലാക്കരുതെന്ന് പറയുന്ന സാമുദായിക രാഷ്ട്രീയ നേതൃത്വങ്ങളെ പരസ്യമായി വിമര്‍ശിച്ച് രംഗത്ത് വന്നപ്പോള് ഇടതുപക്ഷ ജനാധിപത്യമുന്നണിയിലെ പാര്‍ട്ടികളും ഘടക സംഘടനകളും പരിപൂര്‍ണമായും നിശബ്ദമായിരുന്നുവെന്നാണ് നമ്മള് പഠിക്കേണ്ട പാഠം. എസ്എഫ്‌ഐക്കാരനോ ഡിവൈഎഫ്‌ഐക്കാരനോ രംഗത്ത് വന്നില്ല. സമരത്തിന്റെ മൂര്‍ദ്ധന്യത്തില് സ്വന്തം മുഖ്യമന്ത്രിയെ ജാതി പറഞ്ഞ് ആക്ഷേപിച്ചപ്പോള് അതിനെതിരെ ഒരു പ്രകടനം പോലും നടത്താത്ത മാന്യന്‍മാരാണ് ഇപ്പോള് പറയുന്നത് പിണറായി വിജയന് എടുത്ത നിലപാട് തെറ്റായിപ്പോയെന്ന്. ഇവര് ഇതിന് ഒത്താശ ചെയ്തു കൊടുക്കുകയും ഏറ്റവും അവസാനം തിരഞ്ഞെടുപ്പില് പരാജയപ്പെട്ട ഘട്ടത്തില് പിണറായി വിജയനെ അടക്കം ഒറ്റപ്പെടുത്തുന്ന അനാലീസിസിലേക്ക് എത്തുന്നത്. വിട്ട് പോയ ഭക്തര് തിരിച്ചു വന്നുവെന്ന തികച്ചും വ്യാജവും അരാഷ്ട്രീയവുമാണ് പ്രസ്താവന. പൊതുജനങ്ങള്‍ക്കിടയില് നിന്ന് രൂപപ്പെടുന്ന ആള്‍ക്കൂട്ട ധാര്‍മ്മികത ഉയര്‍ത്തിപ്പിടിക്കാനാണെങ്കില് നമ്മളെന്തിനാണ് രാഷ്ട്രീയ പ്രവര്‍ത്തനം നടത്തുന്നത്. അവരുടെ കൂടെയങ്ങ് കൂടിയാല് പോരെ. രാഷ്ട്രീയ പ്രവര്‍ത്തനം എന്നത് ആള്‍ക്കൂട്ടത്തിന്റെ അന്തവിശ്വാസത്തെ തിരുത്താന് കൂടിയുള്ളതാണ്. ആ ഉത്തരവാദിത്വം രാഷ്ട്രീയ പ്രവര്‍ത്തകര്‍ക്കുണ്ട്. സാമൂഹിക ധാര്‍മ്മികതക്കെതിരെ ഭരണഘടനാമൂല്യങ്ങള് ഉയര്‍ത്തിപ്പിടിക്കണമെന്ന് മലയാളിയെ ഉദ്‌ബോധിപ്പിക്കുന്നതിന് പകരം ഈ സാമൂഹിക ധാര്‍മ്മികതയുടെ വക്താക്കള് അഴിഞ്ഞാടിയപ്പോള് നിശബ്ദരായിരിക്കുകയും പരാജയപ്പെട്ടപ്പോള് അത് കുഴപ്പമായിപ്പോയെന്ന് പറയുന്ന ഒരുതരം അരാഷ്ട്രീയമായ സമീപനമാണ് പാര്‍ട്ടി ഇക്കാര്യത്തില് എടുത്തത്. ഭാവി കേരളം ആ പ്രതിസന്ധിയെ അഭിമുഖീകരിക്കേണ്ടി വരും എന്നതില് തര്‍ക്കമില്ല.\nസര്‍ക്കാറിലെ പ്രധാന പാര്‍ട്ടി ശബരിമല വിഷയത്തില് നിലപാട് മാറ്റിക്കഴിഞ്ഞു. നവോത്ഥാന സമിതിക്ക് ഇനി പ്രസക്തിയുണ്ടോ\nതത്വത്തില് ആ സമിതി പിരിച്ചു വിട്ടിരിക്കുന്നു. നവോത്ഥാന മൂല്യങ്ങളെയോ ധാരങ്ങളെയോ വീണ്ടെടുക്കാനോ വികസിപ്പിക്കാനോ ആലോചിക്കുന്നുണ്ടെങ്കില് പുനരാലോചന നടത്തണമെന്ന് പുന്നല ശ്രീകുമാറുിനോട് പറഞ്ഞിട്ടുണ്ട്. ഇനി ഈ ഗവര്‍ണമെന്റോ പാര്‍ട്ടികളോ ഇത്തരം പരിശ്രമങ്ങളെ ഏതെങ്കിലും തരത്തില് പിന്തുണയ്ക്കില്ല. സ്വന്തം നിലപാടില് ഉറച്ച് നിന്ന് മുന്നോട്ട് പോകുന്നതിന് അടുത്ത ദിവസം കൂടിക്കാഴ്ച നടത്തും.\nദളിത് സംഘടനകളുടെ നേതൃത്വത്തില് അത്തരം ഒരു കൂട്ടായ്മ രൂപീകരിക്കുമെന്നാണോ\nകേരളത്തിലെ നവോത്ഥാനത്തിലെ പ്രധാന ധാര ദളിത് സംഘടനകളാണെങ്കിലും അതിന്റെ ചരിത്രം അവര് മാത്രമല്ല. യോജിക്കുന്ന എല്ലാവരെയും ഉള്‍പ്പെടുത്തി കൊണ്ട വേണം പോകാന്. കേവലമായ അവര്‍ണ സവര്‍ണ വിഭജത്തിന്റെയോ യുദ്ധത്തിന്റെയോ കാര്യമല്ല ഇത്. നവോത്ഥാനത്തിന്റെ വീണ്ടെടുപ്പിന് എല്ലാവര്‍ക്കും ഉത്തരവാദിത്വമുണ്ട്. സവര്‍ണ സമൂഹത്തെ സന്തോഷിപ്പിക്കാനുള്ള രാഷ്ട്രീയമായ ഇത്തരം നീക്കങ്ങളെ മറികടന്ന് മലയാളി സമൂഹത്തിന്റെ സാമൂഹ്യ അന്തസിനെ ഉയര്‍ത്തിപ്പിടിക്കാന് കഴിയുന്ന സംഘടനകള് എല്ലാം വേണം. ദളിത് സംഘടനകള്‍ക്ക് അതില് മുഖ്യപങ്കുണ്ട്. ജനാധിപത്യത്തിലും നീതിയിലും വിശ്വസിക്കുന്ന മുഴുവന് പേരും അതിന്റെ ഭാഗമാകണം.\nശബരിമല വിഷയത്തിലെ പ്രശ്‌നം വിശ്വാസമാണോ സവര്‍ണബോധമാണോ\nവിശ്വാസമേത് സവണര് ബോധമേതെന്ന് വേര്‍തിരിച്ചറിയുന്നതില് നമ്മള് കൃത്യമായ സങ്കല്‍പ്പമുണ്ടാക്കേണ്ടി വരും. ഇതെല്ലാം വിശ്വാസത്തിന്റെ പേരിലാണ് നടക്കുന്നതെങ്കിലും സൂക്ഷമരൂപത്തില് നോക്കുമ്പോള് ശബരിമലയിലെ പ്രതിഷേധം എന്തിന് വേണ്ടിയായിരുന്നുവെന്ന് ചിന്തിക്കണം. തന്ത്രിയുടെ അവിടുത്തെ അധികാരം ചോദ്യം ചെയ്യപ്പെടാതിരിക്കുവാനും പന്തളം കൊട്ടാരത്തിന് ഉണ്ടെന്ന് കരുതുന്ന അവകാശം നിലനിര്‍ത്താനും വേണ്ടി നടത്തിയ പ്രക്ഷോഭമായി വേണം ഇതിനെ കാണാന്. ഹിന്ദുക്കളുടെ പൊതുവായ ആവശ്യമായി നേതാക്കള് പറഞ്ഞിരുന്നെങ്കിലും യഥാര്‍ത്ഥത്തില് സംരക്ഷിക്കപ്പെട്ടത് തന്ത്രി കുടുംബത്തിന്റെയും രാജകുടുംബത്തിന്റെയും പതിറ്റാണ്ടുകളായി അവിടെ നിലനിന്ന ബ്രാഹ്മണ്യാധിപത്യത്തിന്റെയും താല്‍പര്യങ്ങളാണ്. വിശ്വാസത്തിന്റെ മറയുള്ളത് കൊണ്ട് ആളുകള് അത് ചോദ്യം ചെയ്യാന് ഭയപ്പെടുകയാണ്. ദൈവകോപം ഉണ്ടാകുമോയെന്ന ഭയം അവര് തന്നെ പ്രചരിപ്പിക്കുന്നു. ബ്രാഹ്മണ്യാധിപത്യം നിലനിര്‍ത്താന് ശൂദ്രജനവിഭാഗം നടത്തിയ കലാപമായിട്ട് വേണം ശബരിമല സമരത്തെ കാണാന്. നായന്‍മാര്‍ക്ക് ശബരിമലയില് പ്രത്യേക റോളൊന്നുമില്ല. ദേവസ്വം ബോര്‍ഡില് കുറെ പേര്‍ക്ക് ജോലിയുണ്ടെന്ന് മാത്രം. തന്ത്രിയായിട്ടൊന്നും അവരെ ആരും പ്രവേശിപ്പിക്കുന്നില്ല. എന്നിട്ടും അവര് ചോദിക്കുന്നില്ല എന്നുമാത്രമല്ല പ്രക്ഷോഭത്തിന് നേതൃത്വം കൊടുക്കുകയും ചെയ്യുന്നു. വിശ്വാസത്തിന്റെ മറവില് സവര്‍ണാധിപത്യം പുനസൃഷ്ടിക്കുകയും നിലനിര്‍ത്തുകയും ചെയ്യുന്ന ബ്രാഹ്മണിക്കല് തന്ത്രമാണ് അവിടെ നിലനില്‍ക്കുന്നത്.\nSabarimala Issuesunny m kapikadSabarimala Navodhana Samithiwomen entry in sabarimala


ഹോട്ടലുകൾ തുറക്കാം, വാഹനങ്ങൾ പുറത്തിറക്കാം; കേരളത്തിലെ ഏഴ് ജില്ലകളിൽ ഇന്ന് മുതൽ നിയന്ത്രണങ്ങളിൽ ഇളവ്\nBy : 24 Web Desk April 20, 2020 comments\nകേരളത്തിലെ ഏഴ് ജില്ലകളിൽ ഇന്ന് മുതൽ ലോക്ക്ഡൗൺ നിയന്ത്രണങ്ങളിൽ ഇളവ്. നാല് സോണുകളായി തിരിച്ച സംസ്ഥാനത്തെ പച്ച, ഓറഞ്ച് ബി സോണുകളിലാണ് ഇന്നുമുതൽ ഇളവുകൾ ഉണ്ടാവുക. പച്ച മേഖലയിൽ കോട്ടയം, ഇടുക്കി ജില്ലകളും ഓറഞ്ച് ബി മേഖലയിൽ ആലപ്പുഴ, തിരുവനന്തപുരം, പാലക്കാട്, വയനാട്, തൃശൂർ ജില്ലകളുമാണ് ഉൾപ്പെടുത്തിയിരിക്കുന്നത്.\nഇളവുകൾ ഇങ്ങനെ :\n*ഒറ്റയക്കത്തിൽ അവസാനിക്കുന്ന രജിസ്‌ട്രേഷൻ നമ്പറുള്ള വാഹനങ്ങൾ ഇന്ന് നിരത്തിലിറക്കാം\n*ഈ ജില്ലകളിലെ സർക്കാർ ഓഫിസുകൾ ഇന്ന് പ്രവർത്തിച്ച് തുടങ്ങും\n*ബാങ്കുകൾ രാവിലെ 10 മണി മുതൽ വൈകീട്ട്4മണി വരെ പ്രവർത്തിക്കും\n*ഹോട്ടലുകളിൽ രാത്രി7മണി വരെ ഭക്ഷണങ്ങൾ വിളമ്പാം. പാഴ്‌സൽ, ടേക്ക് ഔട്ടുകൾ എന്നിവ 8 മണി വരെയുണ്ടാകും.\nപച്ച, ഓറഞ്ച് ബി മേഖലയിൽ ജില്ലാ അതിർത്തി കടന്നുള്ള യാത്രകൾ നിരോധിച്ചിട്ടുണ്ട്. മെഡിക്കൽ ആവശ്യങ്ങൾക്കും മാർഗനിർദേശങ്ങളിൽ വ്യക്തമാക്കിയിട്ടുള്ള കാര്യങ്ങൾക്കും മാത്രമേ ജില്ലാ അതിർത്തിയും സംസ്ഥാന അതിർത്തിയും കടന്നുള്ള യാത്ര അനുവദിക്കൂ. വിദ്യാഭ്യാസ സ്ഥാപനങ്ങൾ, സിനിമാ തിയറ്ററുകൾ, ഷോപ്പിംഗ് കേന്ദ്രങ്ങൾ, പാർക്കുകൾ, ബാറുകൾ മുതലയായവ പ്രവർത്തിക്കില്ല. ജനങ്ങൾ കൂട്ടംകൂടുന്ന എല്ലാതരം പരിപാടികളും നിരോധിച്ചിട്ടുണ്ട്. ആരാധനാകേന്ദ്രങ്ങളും തുറക്കില്ല. വിവാഹത്തിനും മരണാനന്തരചടങ്ങുകളിലും 20 ൽ കൂടുതൽ പേർ പങ്കെടുക്കാൻ അനുവദിക്കില്ല.\nആരോഗ്യമേഖല, കൃഷി, മത്സ്യബന്ധനം, പ്ലാന്റേഷൻ, മൃഗസംരക്ഷണം, സാമ്പത്തികമേഖല, സാമൂഹ്യമേഖല, ഓൺലൈൻ വിദ്യാഭ്യാസ സമ്പ്രദായം, തൊഴിലുറപ്പ് പദ്ധതികൾ എന്നീ മേഖലകളുടെ പ്രവർത്തനങ്ങൾക്ക് അനുമതി ഉണ്ട്. ഇന്ധനനീക്കം, ഊർജ്ജവിതരണം എന്നിവ ഉൾപ്പെടെയുള്ള പൊതുസേവനകാര്യങ്ങൾ, ചരക്ക് നീക്കം, അവശ്യസാധനങ്ങളുടെ വിതരണം, സ്വകാര്യ, വാണിജ്യസ്ഥാപനങ്ങൾ, സർക്കാർ മേഖലയിലും സ്വകാര്യമേഖലയിലുമുള്ള വ്യവസായ സ്ഥാപനങ്ങൾ എന്നിവയുടെ പ്രവർത്തനം, നിർമാണ പ്രവർത്തനങ്ങൾ എന്നിവയ്ക്കും അനുമതി നൽകിയിട്ടുണ്ട്. സാമൂഹ്യ അകലം പാലിച്ചുകൊണ്ടാവണം ഇവ പ്രവർത്തിപ്പിക്കേണ്ടത്.\nഒന്ന്, മൂന്ന്, അഞ്ച്, ഏഴ്, ഒൻപത് നമ്പറുകളിൽ അവസാനിക്കുന്ന രജിസ്‌ട്രേഷൻ നമ്പറുള്ള വാഹനങ്ങൾക്ക് തിങ്കൾ, ബുധൻ, വെള്ളി ദിവസങ്ങളിൽ യാത്രാനുമതി നൽകിയിട്ടുണ്ട്. പൂജ്യം, രണ്ട്, നാല്, ആറ്, എട്ട് അക്കങ്ങളിൽ അവസാനിക്കുന്ന നമ്പറുള്ള വാഹനങ്ങൾക്ക് അനുമതിയുള്ളത് ചൊവ്വ, വ്യാഴം, ശനി ദിവസങ്ങളിലാണ്. എന്നാൽ, ഒഴിവാക്കപ്പെട്ട വിഭാഗത്തിലുള്ളവരും തുറന്നുപ്രവർത്തിക്കാൻ അനുമതി ലഭിച്ചിട്ടുള്ള സ്ഥാപനങ്ങളിലെ ജീവനക്കാരും സഞ്ചരിക്കുന്ന വാഹനങ്ങൾക്ക് ഈ ക്രമം ബാധകമല്ല.\nഓറഞ്ച് എ മേഖലയായി പ്രഖ്യാപിച്ചിട്ടുള്ള പത്തനംതിട്ട, എറണാകുളം, കൊല്ലം ജില്ലകളിൽ മേൽപ്പറഞ്ഞ ഇളവുകൾ ഏപ്രിൽ 24 മുതൽ പ്രാബല്യത്തിൽവരും. ചുവപ്പ് മേഖലയായി പ്രഖ്യാപിച്ചിട്ടുള്ളത് കാസർഗോഡ്, കണ്ണൂർ, കോഴിക്കോട്, മലപ്പുറം ജില്ലകളാണ്. ഇവിടെ നിലവിലുള്ള ലോക്ക്ഡൗൺ അതേപടി തുടരും.\nStory Highlights- lockdown,


Alappuzha Election Result 2021: LDF Won 8 Seats Out Of 9, U Prathibha, Daleema, P Prasad Win In Big | കായംകുളത്ത് പ്രതിഭ, അരൂരില് ദലീമ; ആലപ്പുഴ ചുവന്ന് തന്നെ! - Malayalam Oneindia\n2 min ago ബിബി ഹൗസിൽ അൽപമെങ്കിലും സിൻസിയറായത് സൂര്യയാണ്, എന്തുകൊണ്ട്?തുണച്ച് കുറിപ്പ്\n7 min ago അന്ന് ഒമ്പതില് നിന്ന് കുതിച്ചു; കോണ്‍ഗ്രസിനെ രക്ഷിക്കാന് പുതിയ തന്ത്രം! പക്ഷേ, നേതാക്കള്‍ക്ക് രസിക്കില്ല\nkerala assembly election 2021 കേരള നിയമസഭാ തിരഞ്ഞെടുപ്പ് 2021 kerala assembly election result 2021\nകായംകുളത്ത് പ്രതിഭ, അരൂരില് ദലീമ; ആലപ്പുഴ ചുവന്ന് തന്നെ!\nUpdated: Sun, May 2, 2021, 20:12 [IST]\nഇത്തവണയും ആലപ്പുഴ ജില്ല ഇടതിനൊപ്പം തന്നെ നിന്നു. ആകെയുള്ള ഒമ്പതില് എട്ട് മണ്ഡലങ്ങളിലും എല്‍ഡിഎഫ് തന്നെയാണ് വിജയം ഉറപ്പിചിരിക്കുന്നത്. എല്ലാവരും ഉറ്റുനോക്കിയിരുന്ന കായംകുളം, അരൂര്, ആലപ്പുഴ, മണ്ഡലങ്ങളിലെല്ലാം ഇടതുപക്ഷം തന്നെയാണ് മുന്നില്.\nകായംകുളത്ത് യുഡിഎഫിന്റെ യുവസ്ഥാനാര്‍ത്ഥിയായ അരിത ബാബു ഇടയ്‌ക്കൊന്ന് മുന്നേറാനുള്ള സാധ്യത കാണിച്ചുവെങ്കിലും ഒടുവില് വിജയം യു പ്രതിഭയ്ക്ക് ഒപ്പമായിരുന്നു. 6279 വോട്ടുകളുട ലീഡാണ് യു പ്രതിഭ എംഎല്‍എ സ്വന്തമാക്കിയതെന്നാണ് ഒടുവിലത്തെ ഫല സൂചനകള് വ്യക്തമാക്കുന്നത്. അരൂരില് ദലീമ ജോജോ 6077 വോട്ടുകളുടെ ലീഡുമായി വിജയം നേടിയെന്നാണ് ഒടുവിലത്തെ ഫല സൂചനകള് വ്യക്തമാക്കുന്നത്.\nചേര്‍ത്തലയില് പി പ്രസാദ് 7595 വോട്ടുകളുടെ ലീഡും അമ്പലപ്പുഴയില് എച്ച് സലാം 10379 വോട്ടുകളുടെ വമ്പന് ലീഡോടെ വിജയം ഉറപ്പിച്ചിരിക്കുകയാണ്. അതേസമയം എല്ലാവരും ഉറ്റുനോക്കിയ ആലപ്പുഴ മണ്ഡലത്തില് പിപി ചിത്തരഞ്ജന് പന്ത്രണ്ടായിരത്തിലധികം വോട്ടുകളുടെ ലീഡുമായി വിജയം സ്വന്തമാക്കി. ചെങ്ങന്നൂരില് സജി ചെറിയാനും കുട്ടനാട്ടില് തോമസ് കെ തോമസും മാവേലിക്കരയില് എംഎസ് അരുണ്‍കുമാറും വിജയം ഉറപ്പിച്ചു കഴിഞ്ഞു.\nജില്ലയില് യുഡിഎഫിന് മുന്നേറ്റമുണ്ടാക്കാനായത് ഹരിപ്പാട് മാത്രമാണ്. പ്രതിപക്ഷ നേതാവ് രമേശ് ചെന്നിത്തല മാത്രമാണ് ഇത്തവണം ജില്ലയില് ജയിച്ച യുഡിഎഫ് സ്ഥാനാര്‍ഥി. ഒടുവിലത്തെ റിപ്പോര്‍ട്ടുകള് പ്രകാരം പന്ത്രണ്ടായിരിത്തിലധികം വോട്ടുകളുടെ ലീഡാണ് ചെന്നിത്തലയ്ക്കുള്ളത്.\nLDF Candidate KK Shailaja Won, Defeated Illikkal Augusthy\nKerala Assembly Election Results 2021 Alazpuzha Stands With LDF Once Again, Read More In Malayalam Here


ആശങ്കയോടെ പരമ്പരാഗത മല്‍സ്യത്തൊഴിലാളികള്\nTue Apr 23 2019 01:53:39 GMT+0530 (IST)\nതിരുവനന്തപുരം: സംസ്ഥാന ഭക്ഷ്യസുരക്ഷാ വകുപ്പിന്റെ ഓപറേഷന് സാഗര് റാണി പുരോഗമിക്കുന്നതിനിടയില് ആശങ്കയറിയിച്ച് സംസ്ഥാനത്തെ പരമ്പരാഗത മല്‍സ്യത്തൊഴിലാളികള്. ഫോര്‍മാലിന് കലര്‍ന്ന മീന് വിപണിയിലെത്തുന്നതായുള്ള പ്രചാരണം തങ്ങളുടെ ഉപജീവനം മുടക്കുന്നതായാണ് ഇവരുടെ പരാതി. ഇതിനായി പരമ്പരാഗത മല്‍സ്യത്തൊഴിലാളികള് ഇന്നലെ സെക്രേട്ടറിയറ്റിനു മുന്നില് പച്ചമല്‍സ്യം കഴിച്ചും മല്‍സ്യവിഭവങ്ങള് ഉണ്ടാക്കിയും പ്രതിഷേധം സംഘടിപ്പിച്ചു.\nഫോര്‍മാലിന് കലര്‍ന്ന മീന് പിടിച്ച വാര്‍ത്ത പുറത്തുവന്ന പശ്ചാത്തലത്തില് തദ്ദേശീയര് പിടിക്കുന്ന മല്‍സ്യത്തിന്റെ ഗുണമേന്മയെക്കുറിച്ച് പ്രചാരണം നടത്താന് സര്‍ക്കാര് തയ്യാറാകണമെന്ന് കേരള സ്വതന്ത്ര മല്‍സ്യത്തൊഴിലാളി ഫെഡറേഷന്റെ നേതൃത്വത്തില് സെക്രട്ടേറിയറ്റിനു മുന്നില് പ്രതിഷേധിച്ചവര് ആവശ്യപ്പെട്ടു. ഫോര്‍മാലിന് കലര്‍ന്ന മീന് വിപണിയിലെത്തുന്നതായുള്ള പ്രചാരണം വ്യാപകമായതോടെ പലരും മീന് വാങ്ങുന്നില്ലെന്നും ഇവര് പറഞ്ഞു. കഴിഞ്ഞ രണ്ടു ദിവസമായി വില്‍ക്കാന് കൊണ്ടുവരുന്നത് അതുപോലെ തിരിച്ചുകൊണ്ടുപോകേണ്ട സ്ഥിതിയാണ്.\nചെക്‌പോസ്റ്റിലെ പരിശോധനയെ എതിര്‍ക്കുന്നില്ല. എന്നാല്, കേരള തീരത്തുനിന്ന് പിടിക്കുന്ന മീനിനു കുഴപ്പമൊന്നുമില്ലെന്നു സര്‍ക്കാര് പറയണമെന്നും മല്‍സ്യത്തൊഴിലാളികള് ആവശ്യപ്പെട്ടു. സര്‍ക്കാര് അടിയന്തരമായി ഇടപെട്ടില്ലെങ്കില് വില്‍ക്കാനാവാത്ത മീനുമായി സെക്രട്ടേറിയറ്റിലേക്ക് മാര്‍ച്ച് ചെയ്യുമെന്നും മുന്നറിയിപ്പു നല്‍കി. തങ്ങള് നേരിട്ട് പിടിച്ച മല്‍സ്യത്തിന്റെ ഗുണമേന്മ ബോധ്യപ്പെടുത്താന് കാമറയ്ക്കു മുന്നില് പച്ചമല്‍സ്യം കഴിക്കാനും മല്‍സ്യത്തൊഴിലാളികള് തയ്യാറായി. പ്രതിഷേധ സമരം നാഷനല് ഫിഷ് വര്‍ക്കേഴ്‌സ് ഫോറം ഓഫ് ഇന്ത്യ ദേശീയ ജനറല് സെക്രട്ടറി ടി പീറ്റര് ഉദ്ഘാടനം ചെയ്തു. സ്വതന്ത്ര മല്‍സ്യത്തൊഴിലാളി ഫെഡറേഷന് സംസ്ഥാന വര്‍ക്കിങ് പ്രസിഡന്റ് ആന്റോ ഏലിയാസ്, വളേരിയന് ഐസക്, ജാനറ്റ് ക്ലീറ്റസ് നേതൃത്വം നല്‍കി.\nകേരളത്തില് ട്രോളിങ് നിരോധനം നിലവില് വന്ന സാഹചര്യത്തിലാണ് ഇതര സംസ്ഥാനങ്ങളില് നിന്നു കൂടുതല് അളവില് മായം കലര്‍ന്ന മല്‍സ്യം കേരളത്തിലേക്ക് എത്തിത്തുടങ്ങിയത്. മനുഷ്യനു ഹാനികരമായ ഫോര്‍മാലിന് മല്‍സ്യത്തില് കലര്‍ത്തിയിട്ടുണ്ടെന്ന റിപോര്‍ട്ടിനെ തുടര്‍ന്നാണ് ഓപറേഷന് സാഗര് റാണിയുടെ ഭാഗമായി ചെക്‌പോസ്റ്റുകളില് പരിശോധന തുടങ്ങിയത്.\nജൂണ് മാസം 9ാം തിയ്യതി മുതല് നടത്തിയ വിവിധ പരിശോധനകളില് മായം കലര്‍ത്തിയ 28,000ഓളം കിലോഗ്രാം മല്‍സ്യമാണ് സംസ്ഥാനത്ത് പിടികൂടിയത്. കഴിഞ്ഞ ദിവസം വാളയാറില് നിന്നു പിടികൂടിയ ചെമ്മീനില് കിലോഗ്രാമിന് 4.1 മില്ലിഗ്രാം എന്ന അളവില് ഫോര്‍മാലിന് ചേര്‍ത്തതായി സ്ഥിരീകരിച്ചു.\nഇതിനു പിന്നാലെ കഴിഞ്ഞ രാത്രി ആര്യങ്കാവ് ചെക്‌പോസ്റ്റിലും ഫോര്‍മാലിന് കലര്‍ന്ന 9600 കിലോഗ്രാം മല്‍സ്യം കൂടി പിടിച്ചെടുത്തതോടെയാണ് ആഭ്യന്തര മല്‍സ്യവ്യാപാര മേഖല കടുത്ത സാമ്പത്തിക പ്രതിസന്ധിയിലേക്കെത്തിയത്. സെന്‍ട്രല് ഇന്‍സ്റ്റിറ്റിയൂട്ട് ഓഫ് ഫിഷറീസ് ടെക്‌നോളജിയുടെ പേപ്പര് സ്ട്രിപ്പ് ഉപയോഗിച്ചാണ് പ്രാഥമിക പരിശോധന നടത്തുന്നത്.


ഖരദൂഷണവധവൃത്താന്തം അകമ്പനന് രാവണനെ അറിയിച്ചപ്പോള് രാവണരാജാവിന് അവിശ്വസനീയമായി തോന്നി. ധര്‍മ്മവൃക്ഷത്തിന്റെ തായ് വേരറുക്കാന് അശ്രാന്തപരിശ്രമം ചെയ്യുന്നവനാണ് രാവണന്. അന്യസ്ത്രീരതപ്രിയനുമാണ്. ബ്രഹ്മാവിന്റെ മാനസപുത്രനായ പുലസ്ത്യന്റെ കൊച്ചുമകനായ രാവണന് വിശ്രവസ്സിന്റെ മകനാണ്. പുലസ്ത്യന് മാനിനി എന്ന പത്‌നിയില് ജനിച്ചവനാണ് വിശ്രവസ്സ്. വിശ്രവസ്സിന് കൈകസിയില് രാവണന് ജനിച്ചു. പുലസ്ത്യനില് നിന്നാണ് രാക്ഷസവംശം ഉണ്ടായത്. പുലസ്ത്യന് എന്നും രാക്ഷസവംശസംരക്ഷകനുമായിരുന്നു. അന്യന്റെ ഭാര്യയെ ബലാല്‍ക്കാരേണ മോഷ്ടിക്കുക എന്നത് രാവണസ്വഭാവമാണ്. ഭോഗവതീപുരിയില് കടന്നുചെന്ന് തക്ഷകപത്‌നിയെ കവര്‍ന്നെടുത്തത് ഉദാഹരണം. കുബേരനെ ജയിച്ച് പുഷ്പകം കൈക്കലാക്കി നന്ദനോദ്യാനവും ചൈത്രോദ്യാനവും ഛിന്നഭിന്നമാക്കി. അങ്ങനെയുള്ള രാവണനോട്, സീതയെ അപഹരിക്കാനും സീതാപഹണം നടത്തിയാല് ദുഃഖം സഹിക്കാതെ രാമന് താനെ ഒടുങ്ങുമെന്നും ഉപദേശിച്ചുകൊടുത്തതും അകമ്പനനാണ്.\nഅങ്ങനെയാണ് താടകയുടെ മകനായ മാരീചന്റെ ആശ്രമത്തില് രാവണന് ചെന്നത്. രാമനെ തോല്പിക്കണമെന്നും അതിനായി സീതയെ അപഹരിക്കാന് തന്നെ സഹായിക്കണമെന്നും രാവണന് മാരീചനോട് അഭ്യര്‍ത്ഥിച്ചു. ഇത് കേട്ടപ്പോള് തന്നെ ആ ഉപദേശം നല്കിയവന് ആരായിരുന്നാലും അവന് രാവണന്റെ ശത്രുവാണെന്നും സീതാപഹരണം ലങ്കരാജ്യത്തിന്റേയും രാക്ഷസവംശത്തിന്റേയും നാശം വരുത്തുമെന്നും അതുകൊണ്ട് മനസ്സില് അങ്ങനെ ഒരു ആഗ്രഹം സൂക്ഷിക്കുന്നത് നല്ലതിനല്ല എന്നും മാരീചന് രാവണനെ ഉപദേശിച്ചു. രാമലക്ഷ്മണന്മാര് എവിടെയെങ്കിലും വസിക്കട്ടെ എന്നും അവര് എവിടെ വസിച്ചാലും ലങ്കാമഹാരാജ്യത്തെ ഒരു തരത്തിലും ബാധിക്കില്ലെന്നും പറഞ്ഞു. അതുകൊണ്ട് ഈ ഉദ്യമത്തില് നിന്നും പിന്‍വാങ്ങി രാവണരാജന് ലങ്കയിലേക്ക് മടങ്ങണമെന്നും മാരീചന് അപേക്ഷിച്ചു. മാരീചന്റെ അപേക്ഷ സ്വീകരിച്ച രാവണന് തിരിച്ചു ലങ്കയില് എത്തി.\nബ്രഹ്മപ്രീതിക്കായി പതിനായിരം വര്‍ഷം കഠിനതപസ്സ് ചെയ്ത ബ്രാഹ്മണനാണ് രാവണന്. തപസ്സിന്റെ അവസാനം തന്റെ ശിരസ്സ് ഓരോന്നായി അറുത്ത് ഹോമിച്ച് ബ്രഹ്മാവിനെ പ്രീതിപ്പെടുത്തി രാവണന് വരങ്ങള് വരിച്ചു. 10 തലകള് പ്രദാനം ചെയ്യുന്ന അപാരമായ ബുദ്ധിശക്തി, ഇരുപത് കൈകള് ധ്വനിപ്പിക്കുന്ന അസാമാന്യമായ കര്‍മ്മശേഷി, കൈലാസ പര്‍വ്വതമെടുത്ത് അമ്മാനമാടാന് കഴിയുന്ന കരളുറപ്പ്, അഗാധമായ സംഗീതജ്ഞാനം, അനുപമമായ നടനവൈഭവം, അമേയമായ കവിത്വസിദ്ധി, ആകര്‍ഷകമായ വാഗ്‌വിലാസം ഇതെല്ലാം ഒത്തിണങ്ങിയ രാവണന് നീലസമുദ്രത്തെപ്പോലെ സുന്ദരനായിരുന്നു. ആ രാവണന്റെ സന്നിധിയിലാണ് കരഞ്ഞുകലങ്ങിയ കണ്ണുകളും മുറിവേറ്റ ശരീരവുമായി സഹോദരി ശൂര്‍പ്പണഖ കടന്നുചെന്നത്.\nരാവണന്റെ രാജ്യഭാരത്തിലെ പോരായ്മകളെക്കുറിച്ചാണ് കുറ്റപ്പെടുത്തുന്ന സ്വരത്തില് ശൂര്‍പ്പണഖ ആദ്യം പറഞ്ഞത്. രാവണസാമ്രാജ്യത്തിന്റെ അതിര്‍ത്തിയാണ് ജനസ്ഥാനം. അവിടത്തെ ഭരണഭാരം ഏല്പിച്ചിരുന്ന ഖരദൂഷണന്മാരെയും പതിനാലായിരത്തിലധികം വരുന്ന സൈന്യങ്ങളെയും നിലത്തുനിന്ന് ഒറ്റയ്ക്ക് യുദ്ധം ചെയ്തു രാമന് തോല്പിച്ചിരിക്കുന്നു. ആ രാമന് രാവണന്റെ രാജാധികാരത്തെ ചോദ്യം ചെയ്തിരിക്കുന്നു. അവന് നടത്തുന്ന രാജ്യദ്രോഹത്തെ കണ്ടറിഞ്ഞ് അറിയിക്കാന് ചാരന്മാരും വേണ്ടപോലെ പ്രവര്‍ത്തിക്കുന്നില്ല. മനുഷ്യനൊഴികെയുള്ള ആരാലും വധ്യനല്ല എന്ന വരപ്രസാദം നേടിയിട്ടുള്ള രാവണനെ കുത്തി നോവിപ്പിച്ചുകൊണ്ട് മന്ത്രി സമേതനായി രാജസദസ്സിലിരിക്കുന്ന രാവണനോട് ശൂര്‍പ്പണഖ പറഞ്ഞു. ലങ്കയേയും രാക്ഷസവംശത്തേയും ഭയം ഗ്രസിച്ചിരിക്കുന്നു. ഭയം ജനിപ്പിച്ചിരിക്കുന്നത് രാമലക്ഷ്മണന്മാര് എന്ന രണ്ട് മനുഷ്യപ്പുഴുക്കളും.\nരാവണന് പക്ഷേ രാമനെ അറിയില്ലായിരുന്നു. അതുകൊണ്ട് ഭയഗ്രസിതയും കോപാകുലയുമായ സഹോദരിയോട് രാവണന് ചോദിച്ചു: ”ആരാണ് ഈ രാമന്?” രാമന്റെ കഴിവുകളെയും ഗുണഗണങ്ങളെയും വിവരിച്ചതിനുശേഷം ശൂര്‍പ്പണഖ പറഞ്ഞു: ദണ്ഡകവനത്തില് രാക്ഷസര്‍ക്കുണ്ടായിരുന്ന എല്ലാ സുഖങ്ങളും അവസാനിച്ചിരിക്കുന്നു. എല്ലാ മഹര്‍ഷിമാര്‍ക്കും അഭയമരുളിയിരിക്കുന്നു. രാക്ഷസസമൂഹത്തെ മുച്ചൂടും മുടിച്ചിരിക്കുന്നു. പെണ്‍കൊല ചെയ്യാന് താല്പര്യമില്ലാത്തതുകൊണ്ട് അംഗവിച്ഛേദം നടത്തി തന്നെ മാത്രം ഒഴിവാക്കിയിരിക്കുന്നു. ചുരുക്കത്തില് ജനസ്ഥാനം ലങ്കയ്ക്ക് നഷ്ടമായിരിക്കുന്നു. ആ രാമന് തുല്യമായിട്ട് ഒരാളെ മാത്രമേ താന് കണ്ടിട്ടുള്ളൂ. അതു രാമാനുജനായ ലക്ഷ്മണകുമാരന് മാത്രമാണ്.\nശരത്കാല പൂര്‍ണ്ണചന്ദ്രനെപ്പോലെ സുമുഖി, നീണ്ടു ചുരുണ്ട മുടി, വിശാലമായ കണ്ണുകള്, കടഞ്ഞെടുത്ത ശരീരവടിവ്, ഒതുങ്ങിയ അരക്കെട്ട്, തങ്കനിറം ഇങ്ങനെ സൗന്ദര്യത്തികവ് ഒത്തുചേര്‍ന്ന ജനകരാജര്‍ഷിയുടെ ഓമനമകള് സീതയാണ് രാമന്റെ ധര്‍മ്മപത്‌നി. ഇങ്ങനെയുള്ള സീത ആരെയാണോ ശുശ്രൂഷിക്കുന്നത് അയാളായിരിക്കും സര്‍വ്വപുരുഷന്മാരിലും ശ്രേഷ്ഠന്. ആ അതുല്യസൗന്ദര്യധാമത്തെ സ്വന്തമാക്കുന്നവന് ദേവേന്ദ്രനേക്കാള് ഉത്തമനാകും. അവള് അങ്ങയുടെ പ്തനിയാകണമെന്ന് താന് ആഗ്രഹിച്ചെന്നും എങ്ങനെയെങ്കിലും അവളെ ഇവിടെ എത്തിക്കാനുള്ള ശ്രമത്തിലാണ് ലക്ഷ്മണന് തന്റെ ചെവിയും മൂക്കും അരിഞ്ഞിട്ടുള്ളത് എന്നും ശൂര്‍പ്പണഖ പറഞ്ഞു. എന്തു ചെയ്തും െ്രെതലോക്യസുന്ദരിയായ സീതയെ രാവണന് തന്റ പത്‌നിയാക്കണമെന്നും അതിനായി ഉടനെ പഞ്ചവടിയിലെത്തി രാമലക്ഷ്മണന്മാരെ വധിക്കണമെന്നും ശൂര്‍പ്പണഖ ഉപദേശിച്ചു. വിധവയായ സീതയെ പാട്ടിലാക്കാന് പ്രയാസമുണ്ടാകില്ലെന്നും അവള് പറഞ്ഞു.\nരാവണനെ പ്രകോപിപ്പിക്കാവുന്നതിന്റെ പരമാവധി പ്രകോപിപ്പിച്ചു. സീതയിലുള്ള ആസക്തി വളര്‍ത്താവുന്നതിന്റെ പരമാവധി വളര്‍ത്തി ചാതുര്യത്തോടെ വിശ്വാസയോഗ്യമായും അനായാസമായും ശൂര്‍പ്പണഖ നുണ പറഞ്ഞു. താന് കാമപരവശയായി രാമലക്ഷ്മണന്മാരെ മാറിമാറി സമീപിക്കുകയും സീതയെ വധിക്കാന് ശ്രമിക്കുകയും ചെയ്തതുകൊണ്ടല്ല, മറിച്ച് സര്‍വ്വസൗന്ദര്യധാമമായ സീതയെ രാവണന് വേണ്ടി കൈക്കലാക്കിക്കൊണ്ടുവരാന് ശ്രമിച്ചപ്പോഴാണ് തനിക്ക് അംഗഭംഗം സംഭവിച്ചതെന്ന് തന്മയത്വത്തോടെ പറയാന് കാണിച്ച വൈഭവമാണ് ശൂര്‍പ്പണഖയുടെ രാക്ഷസഭാവത്തെ വെളിപ്പെടുത്തുന്നത്. അനായാസമായി നുണപറയുകയും ആ നുണപ്രചരണത്തിലൂടെ ലോകനാശം വരുത്തുന്നതിനുവേണ്ടി ശ്രമിക്കുകയും ചെയ്യുന്നവര് ശൂര്‍പ്പണഖയില് തെളിഞ്ഞു കണ്ട രാക്ഷസഭാവത്തെയാണ് ഉദാഹരിക്കുന്നത്. പക്ഷേ നുണ പറഞ്ഞു പ്രചരിപ്പിക്കുന്നവര് അത് ഓര്‍ക്കാറില്ല എന്നു മാത്രം. നുണ എത്ര ചെറുതായാലും അത് നമ്മെ നാശത്തിലെത്തിക്കും എന്നു മാത്രമല്ല, എന്തു ലക്ഷ്യത്തോടെയാണോ നുണ പറഞ്ഞത് അതിനു വിരുദ്ധമായ ലക്ഷ്യത്തിലായിരിക്കും നുണകള് എത്തിക്കുക. അതുകൊണ്ടാണ് നുണ പറയല് പ്രതിസിദ്ധകര്‍മ്മമാണെന്നു പറയുന്നത്.\nശൂര്‍പ്പണഖയുടെ സീതാവര്‍ണ്ണനത്തില് രാവണമനസ്സു രമിക്കാന് തുടങ്ങി. അന്തപ്പുരത്തില് ഏകാകിയായിരുന്ന് വരുംവരായ്കകള് ആലോചിച്ചു. അവസാനം കൃത്യമായ തീരുമാനത്തിലുമെത്തി. അങ്ങനെയാണ് ആരും കാണാതെ വാഹനശാലയിലെത്തിയതും രത്‌നാലംകൃതമായ രഥത്തില് വായുവേഗത്തില് സഞ്ചരിച്ച് സാഗരത്തിന്റ മറുകരയിലുള്ള മാരീചാശ്രമത്തിലെത്തിയതും. താന് ഉപദേശം നല്കി തിരിച്ചയച്ച രാവണന് തന്റെ പര്‍ണ്ണശാലയില് വീണ്ടും എത്തിയതില് മാരീചന് സംശയാലു ആയിരുന്നു. എന്നാലും ഉപചാരപൂര്‍വ്വം രാക്ഷസേന്ദ്രനായ രാവണനോട് കാരണം തിരക്കാനും മാരീചന് മടിച്ചില്ല. വളച്ചുകെട്ടില്ലാതെതന്നെ രാവണന് കാര്യം പറഞ്ഞു. ഖരാദികളെ വധിച്ച രാമന്റെ പ്രാണപ്രേയസിയായ സീതയെ മാരീചന്റെ സഹായത്തോടെ അപഹരിക്കാനാണ് താന് വന്നത്. അതിന് മായാവിദ്യകളറിയാവുന്ന മാരീചന് സഹായിക്കണം.\nഇതുകേട്ട മാരീചന് ഭയചകിതനായി നിന്നുകൊണ്ട് തൊഴുകൈയ്യോടെ പറഞ്ഞു. ഈ തീരുമാനം രാജാവേ, രരാക്ഷസവംശത്തിന്റെ സര്‍വ്വനാശത്തിലായിരിക്കും അവസാനിക്കുക. രാമനുമായി ഏറ്റുമുട്ടുന്നതു ബുദ്ധിപൂര്‍വ്വമല്ല. യുദ്ധത്തില് രാമനെ ജയിക്കാനാകില്ല. സീതാവശ്യതയില് പെട്ട് രാവണന് നീങ്ങുമ്പോള് ശ്രേയസ്‌കരമായ ഉപദേശങ്ങള് നല്‍കി രാജാവിനെ പിന്‍തിരിക്കാനുള്ള അമാത്യന്മാര് ഇല്ലാത്തതാണ് കുഴപ്പത്തിനു കാരണം. വിശ്വാമിത്രമഹര്‍ഷിയുടെ യാഗം മുടക്കാനായി ചെന്നപ്പോള് ബാലനായ രാമന്റെ ബാണമേറ്റ് നൂറുയോജനക്ക് അപ്പുറമുള്ള സമുദ്രത്തില് താന് പതിക്കുകയാണുണ്ടായത്. അതു കൂടാതെ ഘോരജന്തുക്കളായി വേഷം മാറി ഋഷിമാരെ കൊന്ന് ചോര കുടിച്ചും പച്ചമാസം തിന്നു രസിച്ചുകൊണ്ടിരിക്കെ കാട്ടില് വെച്ചു രാമനെ കണ്ടിരുന്നു. പഴയ അസ്ത്രമെയ്ത്തിന്റെ ഓര്‍മ്മയില് എന്നില് പ്രതികാരദാഹവും ഉണ്ടായിരുന്നു. രാമനോട് എതിര്‍ത്ത മൂന്നുപേരില് താന് ഒഴികെയുള്ളവര് ക്ഷണനേരംകൊണ്ട് രാമബാണമേറ്റു മരിച്ചുവീണു. താന്‍മാത്രം എങ്ങനെയോ രക്ഷപ്പെട്ടു. അതുകൊണ്ട് രാമാസായകത്തിന് ശരവ്യനാവുക എന്നാല് മരണം വരിക്കുക എന്നാണര്‍ത്ഥം. അതുകൊണ്ട് ഈ ഉദ്യമത്തില് നിന്നും രാവണന് പന്‍മാറുന്നതാണ് രാക്ഷസവംശത്തിനാകെ ക്ഷേമകരം എന്നും മാരീചന് പറഞ്ഞു.\nപക്ഷേ, രാവണന് പിന്‍മാറിയില്ല. നന്മതിന്മകളെക്കുറിച്ച് പഠിക്കാനല്ല താന് മാരീചസമീപത്ത് എത്തിയത് എന്നും രാജാവ് എന്ന നിലയില് ഒരു സഹായം ആഭ്യര്‍ത്ഥിച്ചാണ് വന്നതെന്നും രാവണന് പറഞ്ഞു. മായാവിയായ മാരീചന് മായപ്പൊന്മാനായി പഞ്ചവടിയിലെത്തണം. ആ ചെറിയ ഉപകാരത്തിന് തന്റെ മഹാരാജ്യത്തിന്റെ പകുതി നല്കാമെന്നും വാഗ്ദാനം ചെയ്തു. അത് രാജകല്പനയാണെന്നും അനുസരിച്ചില്ലെങ്കില് വധശിക്ഷയ്ക്ക് വിധിക്കപ്പെടുമെന്നും പറഞ്ഞു. ഗത്യന്തരമില്ലാതെ മാരീചന് സമ്മതിച്ചു. തന്റെ രഥത്തില് മാരീചനെ വഹിച്ചുകൊണ്ട് രാവണന് പഞ്ചവടിയിലെത്തി. മാരീചന് പൊന്‍മാനായി സീതയെ പ്രലോഭിപ്പിച്ചു. രാമസായകമേറ്റു മാരീചന് മരിച്ചു. മരണസമയത്തെ മായാവിദ്യകൊണ്ട് രാമശബ്ദത്തില് മാരീചന് കരഞ്ഞു. രാമനെത്തേടി ലക്ഷ്മണന് പോയി. ആ തക്കം നോക്കി സീതയെ ബലമായി പിടിച്ച് തേരില് കയറ്റി രാവണന് ലങ്കയിലേക്ക് പറന്നു. അതോടെ രാക്ഷസരാജാവിന്റെയും രാക്ഷസവംശത്തിന്റെയും നാശവും തുടങ്ങി.\nപുസ്തകവൈവിധ്യവുമായി ഡി സി ബുക്സ് മെഗാ ബുക്ക് ഫെയര് കണ്ണൂരില്


Rock & Pop | ഗിത്താറിൽ വിസ്മയം തീർത്ത് 11കാരൻ; റോക്ക് ആന്റ് പോപ്പിൽ എട്ടാം ഗ്രേഡ് നേടുന്ന ഇന്ത്യയിലെ ഏറ്റവും പ്രായം കുറഞ്ഞ കലാകാരൻ – News18 Malayalam\nRock & Pop | ഗിത്താറിൽ വിസ്മയം തീർത്ത് 11കാരൻ; റോക്ക് ആന്റ് പോപ്പിൽ എട്ടാം ഗ്രേഡ് നേടുന്ന ഇന്ത്യയിലെ ഏറ്റവും പ്രായം കുറഞ്ഞ കലാകാരൻ\nഗിത്താറിൽ ഈ നേട്ടം കൈവരിച്ചെങ്കിലും സംഗീതത്തിനോട് ആയിരുന്നില്ല തനിയ്ക്ക് ആദ്യം താത്പര്യം തോന്നിയിരുന്നതെന്നും ഡാനിയൻ പറയുന്നു\nLast Updated : January 03, 2022, 15:40 IST\nഗിത്താറുകളെക്കുറിച്ച് (guitar) സംസാരിക്കുമ്പോൾ ഡാനിയൽ മരിയൻ ഗെയ്ൽസിന്റെ (Daniel Marian Geiles) കണ്ണുകൾക്ക് തിളക്കം കൂടും. സംഗീതത്തെക്കുറിച്ചും ഗിത്താറുകളെക്കുറിച്ചും മണിക്കൂറുകളോളം സംസാരിക്കാനും ഈ 11കാരൻ തയ്യാറാണ്. ഗിത്താറിൽ ഈ കുട്ടിപ്രതിഭ ഇതിനകം പഠിച്ചെടുത്ത കാര്യങ്ങൾ നിരവധിയാണ്. സെക്കന്തരാബാദിലെ എഎസ് റാവു നഗർ സ്വദേശിയായ ഡാനിയൽ മരിയൻ ഗെയ്ൽസ് എന്ന ഡാനിയെക്കുറിച്ചും ഡാനിയുടെ നേട്ടങ്ങളെക്കുറിച്ചും കൂടുതൽ അറിയാം.\nറോക്ക് ആന്റ് പോപ്പിൽ (Rock & Pop) എട്ടാം ഗ്രേഡ് നേടിയ രാജ്യത്തെ ഏറ്റവും പ്രായം കുറഞ്ഞയാളായ ഡാനിയൽ അടുത്തിടെ ഇന്ത്യ ബുക്ക് ഓഫ് റെക്കോർഡിൽ ഇടം നേടി. ഈ നേട്ടം കൈവരിച്ചതിന് ഏഷ്യൻ ബുക്ക് ഓഫ് റെക്കോർഡിൽ നിന്ന് 'ഗ്രാൻഡ്മാസ്റ്റർ' എന്ന പദവിയും ഈ കൊച്ചുമിടുക്കനെ തേടിയെത്തി.\nലണ്ടനിലെ ട്രിനിറ്റി കോളേജ് സംഗീത സിദ്ധാന്തത്തിനും സ്ട്രിംഗ് ഉപകരണങ്ങൾ, ആലാപനം, പിയാനോ, ഇലക്ട്രോണിക് കീബോർഡുകൾ, വുഡ്‌വിൻഡ് ഉപകരണങ്ങൾ, താളവാദ്യങ്ങൾ എന്നിവയിലെ മികച്ച പ്രകടനത്തിനും വിവിധ ഗ്രേഡിലുള്ള സംഗീത യോഗ്യതകൾ വാഗ്ദാനം ചെയ്യാറുണ്ട്. ഗ്രേഡിംഗ് ആരംഭിക്കുന്നത് ഗ്രേഡിലാണ് (Grade). തുടർന്ന് പരീക്ഷയുടെ കടുപ്പം കൂടുന്നതിന് അനുസരിച്ച് ഗ്രേഡ് 1 മുതൽ ഗ്രേഡ് 8 വരെ യോഗ്യതകൾ നൽകും. 2012ലാണ് പരീക്ഷാ ബോർഡ് ബാസ്, ഡ്രംസ്, ഗിത്താർ, കീബോർഡ്, വോക്കൽ, ഡാൻസ് എന്നിവയ്ക്കായി റോക്ക് & പോപ്പ് ഗ്രേഡഡ് പരീക്ഷകൾ അവതരിപ്പിച്ചത്.\nസാധാരണ ഒരു സംഗീതജ്ഞനെ സംബന്ധിച്ചിടത്തോളം, ഗ്രേഡ് 8 നേടുന്നതിന് വർഷങ്ങളുടെ പരിശ്രമം വേണ്ടി വന്നേക്കാം. എന്നാൽ ഡാനിയൽ ഇത് വെറും ഒരു വർഷത്തിനുള്ളിൽ നേടി. അതും 11-ാം വയസ്സിൽ. ഗിത്താറിൽ ഈ നേട്ടം കൈവരിച്ചെങ്കിലും സംഗീതത്തിനോട് ആയിരുന്നില്ല തനിയ്ക്ക് ആദ്യം താത്പര്യം തോന്നിയിരുന്നതെന്നും ഡാനിയൻ പറയുന്നു. "എനിക്ക് ക്രിക്കറ്റായിരുന്നു ഏറ്റവും ഇഷ്ടം, ഇഷ്ടപ്പെട്ട ഒരേയൊരു സംഗീതോപകരണം ഡ്രംസ് ആയിരുന്നുവെന്നും" ഡാനി പറയുന്നു.\nഎന്നാൽ 2020 ഫെബ്രുവരിയിൽ, സംഗീതാധ്യാപകനും ഗിത്താറിസ്റ്റുമായ പിതാവ് നൈജൽ ഗെയിൽസ് തന്റെ ക്ലാസിൽ ചേരാൻ ഡാനിയോട് ആവശ്യപ്പെട്ടതോടെയാണ് കാര്യങ്ങൾ മാറിമറിഞ്ഞത്. “ഒരു ദിവസം, ഞാൻ ക്രിക്കറ്റ് അക്കാദമിയിൽ നിന്ന് മടങ്ങിയെത്തിയപ്പോൾ അച്ഛൻ എന്റെ പ്രായത്തിലുള്ള ഒരു വിദ്യാർത്ഥിയെ ഗിത്താർ പഠിപ്പിക്കുന്നത് ശ്രദ്ധയിൽപ്പെട്ടു. അത് കണ്ടു നിന്ന എന്നോട് ഡാനി, ഒരു ഗിത്താർ എടുത്ത് പഠിച്ചു തുടങ്ങൂ എന്ന് അച്ഛൻ പറഞ്ഞു. അങ്ങനെയാണ് 2020 ഫെബ്രുവരിയിൽ ഞാൻ ഗിത്താർ പഠിക്കാൻ ആരംഭിച്ചത്” ഡാനി പറയുന്നു.\nപിന്നീട് ലോക്ക്ഡൗൺ വന്നു. ഇതോടെ ഗിത്താർ ഡാനിയുടെ പ്രിയപ്പെട്ട വിനോദമായി മാറി. ഗിത്താർ വായിക്കുന്ന മൂത്ത സഹോദരി മേരി ഗെയ്‌ൽസിനൊപ്പം ഇടയ്‌ക്കിടെ ഗിത്താർ പരിശീലിക്കുമായിരുന്നു. തുടക്കത്തിൽ ഹാൽ ലിയോനാർഡിന്റെ പുസ്തകങ്ങൾ എടുത്ത് ചില ജനപ്രിയ പോപ്പ് ഗാനങ്ങൾ പരിശീലിക്കാൻ തുടങ്ങി. ഒരു ദിവസം, ഇതിഹാസ ലീഡ് ഗിത്താറിസ്റ്റ് സ്ലാഷിന്റെ ഒരു ഗാനം കേൾക്കാൻ അച്ഛൻ ഡാനിയോട് പറഞ്ഞു. ഇതോടെ ഡാനി സ്ലാഷിന്റെ വലിയ ആരാധകനായി മാറി. "എന്റെ കിടപ്പുമുറിയിൽ സ്ലാഷിന്റെ രണ്ട് ചിത്രങ്ങൾ ഉണ്ട്" ഡാനി ആവേശത്തോടെ പറഞ്ഞു.\nവളരെ ബുദ്ധിമുട്ടുള്ള ഗാനങ്ങൾ പോലും ഡാനി അനായാസം ഗിത്താറിൽ വായിക്കുന്നത് കേട്ട് വീട്ടിലുള്ളവരെല്ലാം ആദ്യം ഞെട്ടി. ഇതോടെ അച്ഛൻ ഒരു ഇലക്ട്രിക് ഗിത്താർ ഡാനിയ്ക്ക് സമ്മാനിച്ചു. സംഗീത കുടുംബത്തിൽ ജനിച്ച ഡാനിയുടെ പിതാവ് മാത്രമല്ല സംഗീത മേഖലയിൽ ഉള്ളത്. പോലീസ് ബാൻഡിൽ ബാൻഡ്മാസ്റ്ററായ മുത്തച്ഛനിൽ നിന്നും അമ്മാവനിൽ നിന്നും ഡാനിയ്ക്ക് സംഗീത പാരമ്പര്യം ലഭിച്ചിട്ടുണ്ട്. ഡാനിയുടെ മുത്തശ്ശി പരേതയായ ഫ്രാൻസിന ഗെയ്ൽസും ആറ് പതിറ്റാണ്ടിലേറെയായി സംഗീത അധ്യാപികയായിരുന്നു.\nഹൈദർഗുഡയിലെ സെന്റ് പോൾസ് ഹൈസ്‌കൂളിലെ സംഗീത അദ്ധ്യാപകനായ ഡാനിയുടെ അങ്കിൾ ജോൺ ഗെയ്‌ൽസ് ഡാനിയുടെ വളരെ പെട്ടെന്നുള്ള സംഗീതത്തിലെ പുരോഗതി കണ്ടതോടെ 2021 ജനുവരിയിൽ ട്രിനിറ്റി ഗ്രേഡ്3പരീക്ഷ എഴുതാൻ പ്രോത്സാഹനം. ഈ പരീക്ഷയിൽ ഡാനി വിജയിക്കുകയും ചെയ്തു.\n“ഇതോടെ ഡാനിയുടെ ആവേശം വർദ്ധിച്ചു. ഡാനി ഗ്രേഡ് 8 റോക്ക് & പോപ്പ് ഗിത്താർ പരീക്ഷയും എഴുതി. സാധാരണയായി, പരീക്ഷ എഴുതുന്നതിന് മുമ്പ് പലരും വർഷങ്ങൾ നീണ്ട പരിശീലനം നടത്താറുണ്ട്. എന്നാൽ 2021 ഒക്ടോബറിൽ, ഡാനി ഗ്രേഡ് 8ൽ മികച്ച വിജയം നേടി” നൈജൽ പറയുന്നു, “ഡാനിയ്ക്ക് സംഗീതത്തിൽ അഭിരുചിയുണ്ടെന്ന് എനിക്കറിയാമായിരുന്നു, ഇത് ഒരു പിതാവെന്ന നിലയിൽ മാത്രമല്ല, 20 വർഷത്തിലേറെയായി ഒരു ഗിത്താർ അധ്യാപകനാണെന്ന നിലയിലും. എന്നാൽ ഡാനി ഞങ്ങളെ അത്ഭുതപ്പെടുത്തി. ഒരു 11 വയസ്സുകാരൻ എന്ന നിലയിൽ ഇത് ഒരു അപൂർവ നേട്ടമാണ്“.\nഡാനി എല്ലാത്തരം സംഗീതവും ആസ്വദിക്കാറുണ്ട്. എന്നാൽ ഈ കൊച്ചുമിടുക്കന്റെ പ്രിയപ്പെട്ട വിഭാഗം ക്ലാസിക് റോക്കാണ്. വാൻ ഹാലൻ, ഗൺസ് എൻ റോസസ്, യൂറോപ്പ്, ജോ സത്രിയാനി, സ്റ്റീവ് വായി, എറിക് ക്ലാപ്ടൺ എന്നിവരുടെ വലിയ ആരാധകനാണ് ഡാനി. എഡ്ഡി വാൻ ഹാലൻ ഈയിടെ അന്തരിച്ചപ്പോൾ, പള്ളിയിൽ പ്രത്യേക പ്രാർത്ഥന നടത്താൻ ഡാനി പിതാവിനോട് ആവശ്യപ്പെട്ടിരുന്നു.\nകൊൽക്കത്തയിൽ സുമിത്ത് രാമചന്ദ്രനാണ് ഇപ്പോൾ ഡാനിയെ ഗിത്താർ പരിശീലിപ്പിക്കുന്നത്. 30ലധികം ഗാനങ്ങൾ ഇതിനോടകം അപ്‌ലോഡ് ചെയ്തിട്ടുള്ള സ്വന്തം യൂട്യൂബ് (YouTube) ചാനലും ഈ യുവ പ്രതിഭയ്ക്ക് ഉണ്ട്. 15 ഇലക്ട്രിക് ഗിത്താറുകൾ ഡാനിയ്ക്ക് സ്വന്തമായുണ്ട്. 16-ാമത്തേത് ഉടൻ ലഭിക്കുമെന്നും താരം പറയുന്നു. “ക്ലാസിക് റോക്ക് ഇതിഹാസങ്ങളെല്ലാം തന്നെ പ്രകടനം നടത്തിയിട്ടുള്ള വെംബ്ലി സ്റ്റേഡിയത്തിൽ ഒരു ദിവസം പ്രകടനം നടത്തണമെന്നതാണ്” ഡാനിയുടെ ഏറ്റവും വലിയ ആഗ്രഹം.\nFirst published: January 03, 2022, 15:38 IST